
BR. STOČKUS 


Koks gyvenimo tikslas — tai klausimas, ku- 
ris, rodos, daugiausia kankina kiekvieną, prade- 
dant problemų jieškančiu filosofu ir giliausio 
jautrumo poetu, baigiant bemoksliu žmogum. O 
kai kentėjimai supurto žmogaus būtį ir paskan- 
dina į neviltį, tada tas pats — kam gyvenu — 
sminga ligi būties gelmių. 

Žmonijos ir tautų gyvenimas atrodo daug 
didingiau už individualią būtį, jo apimtis laike 
ir erdvėj daug platesnė. Atskiras žmogus atro- 
do lyg smėlio grūdelis jūrų pakrantėj, vienas 
akimirksnis, rodos, nepabaigiamam laiko tekėji- 
me. Kada žmogaus sąmonė nušvito ligi luomo, 
klasės, tautos ir žmonijos supratimo, tikslo ir 
prasmės jieškojimas galėjo prasiplėsti iki šių 
socialinių vienetų. Nors individualios egzisten- 
cijos klausimai visa nustelbia, visuomenės ir vi- 
suotinumo problemos yra taip pat ne tik filosofų 
protuose. Visai tikrai ne egzistencializmas pra- 
dėjo spręsti individualios būties problemas: 
krikščioniška filosofija bei religinė pažiūra į gy- 
venimą duoda nuosekliausią atsakymą prasmės 
klausimais. Žinoma, tiems, kurie ją nori pri- 
imti. O egzistencializmo didelis nuopelnas — 
kad jis atskleidė į augštą sąmonės laipsnį iškel- 
tos būties sudėtingumą ir tragiškumą. 

Istorijos filosofija yra išmintis, nors ir gana 
nutolusi nuo praktinės išminties. Joje kaip tik 
pasireiškia pastanga ištrūkti iš ribojančios (sa- 
kytume, žemės vabalo) egzistencijos, visuotinai 
suprasti žmonijos gyvenimą. Šita pastanga ski- 
riasi nuo atskirų faktų ir įvykių žinojimo. Isto- 
rijos filosofas nebūtinai turi būti detaliai susi- 


pažinęs su istorijos faktais, nors tai ir būtų pa- 
geidaujama. Iš kitos pusės, tik dalis istorikų 
priėjo prie apibendrintų istorijos ir kultūros 
svarstymų. Tarp tokių reikia minėti Ranke, 
Mommsen, paskutiniu laiku Arnold Toynbee. 
Apie istorinės būties problemas lietuvių moksli- 
nėj spaudoj yra rašęs A. Jakštas, P. Dovydaitis. 
Kaip kultūros filosofai minimi S. Šalkauskis, A. 
Maceina ir k. Nekalbant apie sistemingus svars- 
tymus, šiaip retai kas praeina nesidomėdamas 
pro kai kuriuos bendruosius istorijos ir kultūros 
klausimus. 

Individuali egzistencija, lyg lipimzs į kainą, 
kur ne kartą krintama ir net slystama žemyn, 
yra provaizdis visuotinės žmonijos būties ir jos 
tragiškos istorijos. Kaip nepasisekimai ir nelai- 
mės verčia žmogų susimąstyti ir net bandyti at- 
spėti visos savo vargingos būties prasmę, taip ir 
istorinių katastrofų laikai kelia visuotinio vyks- 
mo prasmės ir žmonijos būties problemas ir per- 
kainuoja gyvenimo vertybes. Dabartinis laiko- 
tarpis nera nei rimties ar idiliškos ramybės, nei 
taikos, nei visuotinės gerovės laikotarpis. Neto- 
limos praeities sukrėtimai, dabartinė įtampa ir 
ateities fatalumas daro jį gal vienu iš tragiš- 
kiausių visoj istorijoj. Užtat gausu mūsų epo- 
chos svarstymų įvairiais atžvilgiais. Tarp dviejų 
karų buvo parašyta daug knygų apie gyvenamo- 
jo amžiaus padėtį ir ateities perspektyvas, ypač 
Vokietijoj ir Prancūzijoj, filosofų tautose, ku- 
rios sunkiausiai pergyveno pirmą pasaulinį ka- 
rą. Atmintini Oswaldo Spenglerio svarstymai jo 
knygoj apie Vakarų smukimą. Taip pat čia reiš- 

kėsi visa eilė krikščioniškų filosofų, ypač paste- 
bėjusių Vakarų tautų atkritimą nuo krikščioniš- 
kos minties. Didelė dalis panašios rūšies svars- 
tymų apsiribojo ekonominėmis ir politinėmis 
priežastimis. Ypač ši tauta, gal vos dabar pradė- 
sianti atbusti iš naivaus optimizmo, maža lin- 
kusi į filosofavimą. Bet pasaulinės krizės turi 
gilesnes negu tik ekonomines ir politines šak- 
nis, visuotinojo gyvenimo srovė teka iš labai gi- 
liai paslėptų, kartais mums visai neprienamų šal- 
tinių. Niekam nėra pavykę į trumpą formulę 
suimti visą pasaulinės istorijos vyksmą, kaip kad 
matematinėmis formulėmis išreiškiami gamtos 
vyksmai. Žmonių gyvenimas daug sunkiau per- 
matomas ir numatomas. 


Dažnai tariame labai įprastą posakį: istorija 
mus moko. Iš tikrųjų, istorija mus moko labai 
nedaug, nebent apie tai, kas buvo, bet visai ma- 
ža apie tai, kas dar ateis. Jieškodami gilesnių 
pasaulinio vyksmo priežasčių, ne kartą turime 
pripažinti, kad jos neišsitenka nei tarp gamtos, 
nei logikos dėsnių. Veikiančios jėgos dažnai pa- 
sirodo irracionalios, paslaptingos, kartais tiesiog 
mistiškos. Ekonominiai ir politiniai tyrinėjimai, 
be abejo, yra labai svarbūs pažinimui ir gali- 
moms gyvenimo reformoms, bet turime pripa- 
žinti, kad jie pasilieka labiau istorijos vyksmo 
paviršiuj. Filosofiniai svarstymai yra pranašes- 
ni, tegul dažnai iie ir neturi jokios praktinės 
vertės. Apžvelgimas aplinkumos iš augšto kal- 
no daugeliu atveių yra pranašesnis už stebėjimą 
iš arti. Prasmės ir tikslo jieškojimas gyvenimą 
praturtina savotišku būdu. Tesul įvvkių mes 
dažnai visai negalime valdyti, tegul dažnai visai 
pasyvūs stovime prieš visuotinybę, jos gilus su- 
pratimas ir įžvelgimas beveik prilygsta apvaldy- 
mui: mintis iš savo ausštumų dominuoja nuolat 
kintančią įvykių grandinę, pagaudama jos pras- 
mę ir gal kai kurią tvarką. Tai maždaug tas pat, 
kas kartais vadinama žiūrėjimu į įvykius sub 
specie aeternitatis — rimties ir pasitikėjimo 
žvilgsnis. Siaubas ir neviltis greičiau apima tuos, 
kurie nemato bendro plano. (Konstatuota, kad 
naujausia atominių ginklų pažanga daug labiau 
išgąsdino racionelistus ir mokslo pažangos gar- 
bintojus negu religinės pasaulėžiūros žmones). 


Apskritai galime skirti trejopas pažiūras į 
istorijos vyksmą: krikščioniškas, humanistinės ir 
materialistines arba tiesiog marksistinės. Jau 
antikinės mitologijos ir religijos daug skyrė vie- 
tos visuotinio gyvenimo aiškinimui. Ryškesnis 
pavyzdys buvo senovės persų tikėjimas apie 
vykstančią dviejų dvasių (Ormusdo ir Arim-no) 
kovą dėl šio pasaulio užvaldymo ir jo likimo. 
Viena iš ių atstovauja gera, kita pikta. Išskiriant 
gera ir pikta, visai teisingai buvo pastebėtas vi- 
suotinio gyvenimo dualizmas, jo svyravimas tarp 

dviejų priešingų pradų. Taip jau nuo seno ligi 
šiandien visuotinė žmonijos istorija atrodo be- 
veik mišinys žiaurių katastrofų ir blogybių, tarp 
kurių įmaišytas vienas kitas gėrio grūdelis. Vi- 
suotinės istorijos akivaizdoj ypač šiandien var- 
giai kas pajėgtų būti optimistu, nebent tas, ku- 
ris jieško šito viso nejaukaus kratinio prasmės 
už istorijos bei laiko ribų. Tik šitokiu būdu ir 
vadinamoji krikščioniška istorijos filosofija ga- 
vosi optimistiška. Šv. Augustinas įžvelgė laike 
tuo tarpu nesibaigiančią kovą tarp Civitas Dei 
ir Civitas hujus mundi arba Civitas terrana 
(“šio pasaulio kunigaikštis") arba net Civitas 
diaboli. Laikas yra skirtas Dievo karalystės 
nors netobulam realizavimui, o laiko pabaiga — 
Teismas — duos galutiną laimėjimą. Pagrindi- 
nė krikščioniškos filosofijos idėja buvo mokslas 
apie Dievo Apvaizdą arba Providentia Divina — 
nuolatinį Dievo rūpinimąsi šio pasaulio likimu ir 
Jo aktyvų vadovavimą gėrio link. Šešėliai ir 
tamsybės žmonijos gyvenime irgi nesą be tikslo, 
iie tarnauja arba gėriui išryškint, arba skatina 
jo siekti ir netiesioginiu būdu jį padidina. Tai 
ištisai optimistiška pažiūra. Nieko nėr> be tikslo, 
niekas nelieka neaprūpintas (“Be mano žinios 
plaukas nenukris nuo jūsų galvos“). Ir pasaulio 
piktybės nelieka nepastebėtos nė aplenktos. Tam 
yra amžinasis teisingumas. Daugelis krikščioniš- 
kų optimistų tiki, kad tas teisingumas aplanko 
jau šiame gyvenime, atlygindamas teisingiesiems 
už jų teisumą pasisekimais, neteisiesiems baus- 
mėmis. "Taigi, bausmės būtų turėjusios ištikti 
visus tironus, pradedant Neronu baigiant Stali- 
nu (kuris, kaip žinome, baigė gyvenimą nieku 
renubaustas). 


Vienas iš svarbių istorijos filosofų buvo 
vyskupas Bossuet (1627-1704, Discours sur Y'his- 
toire universelle). Apvaizda labiausiai pasireiš- 
kianti saugojimu ir išlaikymu tikrosios religi- 
jos; todėl tikroji Bažnvčis išliko visose l-ikų 
permainose ir atsispyrė prieš visas pasaulines 
katastrofas karalių ir imneriių griuvėsiuose. Tik- 
rasis pasaulinės istorijos arba visuotinojo gyve- 
nimo tikslas kaip tik ir yra tikrosios religijos 
iškėlimas ir įprasminimas. 

Marksizmo pažiūra — istorinis me=terializ- 
mas, svarbus ne tiek savo moksline verte, kiek 
tuo, kad marksizmu paremtos bolševizmas šian- 
dien virtęs vienu iš svarbiausių pasaulinės isto- 
rijos veiksnių. Ekonominis gyvenimas yra vie- 
nintelis istorinio vyksmo judintojes ir pagrin- 
das, jis tiesioginiu būdu ir nulemia tautų gyve- 
nimą. Vadinamosios kultūrinės vertybės yra tik 
ekonominio pamato antstatas (ar priestatas), o 
dvasinių vertybių iš viso nėra, nes materija yra 
vienintelė tikrovės forma. Žmosus turi vertę 
tik kaip gamybinis kolektyvo narys. Vertingu jis 

tampa, būdamas proletarų luomo nariu ir daly- 
vaudamas luomų kovoj. Lydimoji marksizmo 
idėja — tikėjimas į nesibaigiančią pažangą ir 
visuotinę gerovę, kuri bus įgyvendinta, išnykus 
luomams ir proletarams laimėjus kovą. Laikui 
bėgant atkris reikalas ir proletariato diktatūros 
ir net pačios valstybės. Šita visuotinė proleta- 
riato pergalė ir visuotinė gerovė yra istorijos 
vyksmo tikslas ir tam tikru atžvilgiu jo pabai- 
ga. Tai žemės rojaus sukūrimas. 

Artimesnė idealistinei minčiai ir krikščioniš- 
kai doktrinai yra humanizmo ir egzistencializ- 
mo pažiūra. Pagal Heideggerį, mūsų egzisten- 
cijos tikslas yra prarastos ar pamestos būties ar- 
ba esmės jieškojimas. Daug aiškiau pasi:akė 
Karl Jaspers knygoj “Apie istorijos pradžią ir 
tikslą". Istorijos tikslas priklauso nuo paties žmo- 
gaus esmės ir jo gyvenimo tikslų. Vienas iš i5- 
torijos tikslų yra žmogaus kultūrinimas ir pil- 
nesnis jo esmės realizavimas (humanizmas). Ant- 
ras tikslas yra laisvės suvokimas ir reslizavimas. 


GEGUžĖS MADONA (Maiolika) 


Trečias — sukūrimas visuotinių kultūros formų 
ir iškėlimas visuotinai vertingų žmonių — geni- 
jų, kaip žmogiškos esmės augščiausių apraiškų. 
Ketvirtas — pareiškimas žmoguje tikrosios bū- 
ties, pasiskelbimas jame giliausios būties arba 
dievybės. Pagal Jaspersą, ir individualaus ir vi- 
suotinio gyvenimo prasmė ir tikslas keičiasi lai- 
ko bėgyje. Kiekviena epocha, net kiekviena kar- 
ta jieško gyvenimo įprasminimo savu būdu, pa- 
gal kokią pagrindinę idėją: religijos, visuotinės 
pažangos ar asmens kultūros. Iš čia ir gavosi 
krikščioniška, Hegel'io, Comte'o ir Markso filo- 
sofija. 

Svarbu tai, ar kiekviena karto, visuomenė, 
tauta, visų pirma kiekvienas individas randa 
įprasminimą pats sau, ar visi laikomi tik prie- 
mone tariamai augštesniems, gal d:r tik tolimes- 
nės ateities tikslams. Pagal marksizmą, darbo, 
šalčio ir sunkumų mirtinai kankinamas darbo 
vergas turi tik džiaugtis matydamas, kaip jo kan- 
čia tarnauja “didžiosioms socializmo statyboms“, 

kurios vėliau atneš visam proletariatui (tik ne 
jam pačiam) nepabaigiamą gerovę ir laimę. 

Šio žiauraus kolektyvizmo priešingybė yra 
krikščioniška pažiūra: tikroji Žmogaus vertė ir 
tikroji gyvenimo prasmė glūdi pačiam individe; 
tas akis į akį susitinka su absoliučiais tikslais, 
kuriuose tokiu būdu randa prasmę ir visuotinis 
žmonijos gyvenimas. Arba, kaip daugelis mano, 
visa tautų ir žmonijos istorija yra ne kas kita 
kaip veikimo laukas asmens su begaline sąlygų 
variacija, kur randama įvairiausių galimybių 
vertybėms realizuoti ir absoliutiems tikslams 
siekti. Tad jei asmens augščiausias tikslas yra 
amžinasis gyvenimas, kurį tikrumoj pasieks a:- 
muo, o ne kolektyvas — ne tauta ar žmonija sa- 
vo visumoj, tai ir visuotinasis gyvenimas turi 
tarnauti kaip asmens veikimo, apsisprendimo, iš- 
bandymo ir pažangos scena. Mat, tik asmuo kaip 
toks yra skirtas susitikti akis į akį su Teisėju, 
tik asmuo kaip toks skirtas nesibaigiančiam gy- 
venimui. 


Amžinasis teisingumas. 


Tiesa, kad religijos šviesoj sprendžiant gy- 
venimo prasmės bei tikslo klausimus, pakanka- 
mai tiksliai galima nustatyti asmens gyven'mo 
tikslą. Tačiau reikia pripažinti, kad visuotinojo 
gyvenimo, istorijos ir kultūros tikslai ir prasmė 
to katekizmo aiškumo neturi. Net kai kurios 
bendrai priimtos krikščioniškos idėjos, kai jas no- 
rima taikyti konkretiems gyvenimo faktams, su- 
siduria su sunkumais, kuriuos galima apeiti tik 
atsargia interpretacija. Taip, pvz., yra su am- 
žinojo teisingumo ir bausmės idėja: konkrečiuo- 
se istorijos įvykiuose reiškiasi amžinasis teisin- 
gumas, kuris atitinkamai skirsto bausmes ir at- 
pildą. Iš pažiūros atrodo viskas tvarkoj, nes tai 
krikščioniška sąvoka par excellence. Tačiau jieš- 
kant amžinojo teisingumo visuose istorijos įvy- 
kiuose, gali gautis naivių ir klaidingų aiškinimų. 
Kartą spaudoj visai teisingai pareikštas pasipik- 
tinimas daug sykių kartotu tvirtinimu, kad Lie- 
tuvą ištikusios nelaimės yra bausmė už jos nu- 
sikaltimus. Panašus te'gimas ne tik įžeidžia mū- 
sų tautą, bet ir nesiderina su istoriniais faktais, 
kaip paaiškėja, juos palyginus. Koki teisūs ir 
geri tada turėtų būti toki švedai ir šveicarai 
prieš mus, tuos niekadėjus! Nuomonė, kad is- 
torijos eigoj panašiu būdu nuolat kaukši baus- 
mės plaktukas į neteisiųjų kaktą, o į gerųjų 
sterblę nuolat beriami atpildai, tegul ir atrodo 
krikščioniška, bet yra labai naivi ir negali su- 
tikti su tikrai krikščioniška doktrina. Tikime, 
kad amžinasis teisingumas aplanko kiekvieną 
asmenį jo žemiškos būties pabaigoj. Tačiau toks 
teisingumas negali būti lvgia prasme taikomas 
jokiam kolektyvui, tegul ir tikime, kad ta pati 

neišvengiama nedalia yra ištikusi visą Žmonių 
giminę. Visuotinis teismas greičiau yra tik visų 
teismas, o ne žmonijos kaip kolektyvo teismas. 


Kai kurios protestantizmo srovės (purita- 
nizmas), rodos, tikėjo žemišku atpildu atskiriems 
individams ir ištisoms tautoms už jų teisumą. 
Tiesa, tą atpildą reikėjo pirma patiems pasiimti 
arba išsikovoti sunkiu darbu, bet, kartą laimė- 
jęs, galėjai jaustis Dievo apdovanotas teisiojo 
nuopelnais. Praktiškai tai reiškė visų, net įžū- 
liausių Žmogaus žygių sankcionavimą, kuris taip 
drąsino kolonialinio laikotarpio žygius šiapus 
Atlanto. Toks įsitikinimas buvo naudingas 
tuo, kad jis veikė žmogų aktyvindamas. Bet jis 
savu būdu nuvertino amžinojo teisingumo idė- 
ją. Tai buvo aktyvistinis optimizmas, sujungtas 
su tikėjimu į kalvinistišką predestinaciją: veik 
lumas šiame pasauly, tikint, kad amžinas liki- 
mas vistiek yra nuspręstas iš anksto ir todėl ne- 
išvengiamas, į gera ar bloga. 

Populiarus amžinojo teisingumo supratimas 
yra, žinoma, priešingas šitai kalvinistiškai pre- 
destinacijai, bet jis gali atitikti krikščionišką 
doktriną, tik apribojus tam tikra prasme. Am- 
žinasis teisingumas taikomas pirmiausia indivi- 
dualiai būčiai. Religija gi kaip tik ir jieško am- 
žinojo teisingumo todėl, kad patirtis rodo to tei- 
singumo mažiausia besant istorinėj būty. Todėl 
ir prireikia jieškoti amžinojo teisingumo, t. y. 
išeinančio už laikinės egzistencijos ribų ir vyk- 
domo ne žmonių rankomis. Patirtis greičiausia 
patvirtina puritaniško aktyvizmo tezę, kad drą- 
siojo Žygius žemėj tariamai sankcionuoja augš- 
tesnė jėga, nes neskrupulingi “aktyvistai kaip 
tik turi didžiausio pasisekimo gyvenime. Tas pa- 
sisekimas nebūtinai yra neteisumo laimėjimas 
ar kompensacija žemės gėrybėmis už nenyksta- 
mų turtų praradimą. Tai yra pasėka nstūralaus 
pranašumo “šio pasaulio reikaluose" dėl sutelk- 
to dėmesio į vieną tikslą — turtą ir pasisekimą, 
kurio neturi moralės įstatymais suvaržytieji. 
Evangelija kalba apie šio pasaulio vaikų gudru- 
mą kaip sektiną pavyzdį, siekiant amžinų daly- 
kų. Taip pat kalba apie vadinamuosius netei- 
siuosius (rauges), kurie paliekami veikti ligi 
laiko pabaigos. (Mat. 13, 30) Ir visas Nsujas 
Testamentas beveik ištisai vaizduoja dvejopą da- 
lykų tvarką: šios žemės reikalų tvarką ir 2m- 
žinų reikalų tvarką, kurios beveik niekada ne- 
sutampa, nors ir nevisada viena kitai prieštarau- 
ja. Netūrali tvarka rieda savo keliu ir vergisi 
kas iš šalies kaišioja pagalius i lengvai gamtos 
keliu riedančius ratus. Tuo būdu ir amžino ab- 
soliutaus teisingumo reikia jieškoti kur kitur, 
už gamtinės tvarkos ir gal už laikinės istorijos 
ribų. Deistai sprendė, ksd s-mtinė tvarka apsiei- 
na be jokio amžinojo principo arba Kūrėio į<i- 


kišimo ar paramos. Tačiau be šio mes turime 
pripažinti antgamtinį arba malonės kelią, kuriuo 
dieviškoji galia pasireikštų gamtinėj tvarkoj. 
Tai krikščioniškojo mokslo Providentia divina. 


Kiek Dievo apvaizda apima atskirus asme- 
nis ir kiek kolektyvus, kaip tautas ir kitokias 
bendruomenes, tai labai specialus klausimas. 
Galima manyti, kad kaip malonė yra ypatingas 
ryšys su asmeniu, dovana atskiram asmeniui, 
taip ir Dievo apvaizda tiesioginiu būdu yra ry- 
šys su individais. (Kai kieno nupasakojamas iš- 
sigelbėjimas pavojingose situacijose, nors dau- 
giausia išaiškinamas atsitiktinumu, ne kartą gali 
būti tiek pat nuostabus antgamtinės pagalbos 
veiksmas, pridengtas natūralia dalykų tvarka. 
Daug sunkiau kam nors panašaus realizuotis 
bendruomenės ar tautos gyvenime, nebent kar- 
totųsi stebuklingas žydų perėjimas per Raudo- 
nąją Jūrą. Tačiau ne taip ryškiai, gal visai ne- 
išskiriamai, ar slaptumoj, pasaulio istorijoj kar- 
tojasi dalykai, gal nemažiau nuostabūs kaip Rau- 
donosios Jūros stebuklas. Savaime aiškų, kad 
per individus daugiau ar mažiau paliečiama ir 
bendruomenė. Nors bendruomenė kaip tokia 
lieka natūralioj dalykų tvarkoj, bet įtaka indi- 
vidams, ypač vadovaujančioms asmenybėms, duo- 
da pakankamai galimybių valdyti visos bendruo- 
menės likimą. Šitaip būtų galima suprasti ypa- 
tingą globą žydų tautai per jos vadus ir prana- 
šus, kas juo lengviau buvo įmanoma anais pa- 
triarchalinės santvarkos laikais. Gal šitai ir pa- 
aiškina, kodėl amžinasis teisingumas ir antgam- 
tinis vadovavimas visoj pasaulio istorijoj pasi- 
reiškia nenuolatiniu būdu ir sporadiškai. Gi di- 
desnę dali žmonijos istorijos užpildo gamtinės 
būtinybės, jėgos ir aklo atsitiktinumo siautėji- 
mas, kuriame tiesos ir teisės sąvokos nekartą at- 
rodo visai svetimos. Daugiau negu abejotina, ar 
bendruomenė ir žmonija pati savo jėgom gali iš- 
kelti savo sąmonę ir moralę į tokį laipsnį, kuria- 
me teisė visam laikui pirmaus prieš jėgą. 

Kai kurie krikščioniškos minties atstovai ir 
dabar įrodinėja, kad istorijoj nenutrūkstamai pa- 
sireiškia amžinasis teisingumas. Tam naudojami 
gausūs istorijos faktai, kur, esą, Dievas nubaus- 
davo visokius tironus ir despotus, juos skaudžiai 
nutrenkdamas ir sugriaudamas jų darbus. Ne- 
reikštų tam jieškoti pavyzdžių antikinio pasau- 
lio, Asirijos, Babilono karalių nelaimėse, nes nau- 
joj ir naujausioj istorijoj jų pilna. Herbert But- 
terfield (kurio knyga “Istorija ir krikščionybė" 
Europoj, neseniai karo sukratytoj, sukėlė didelį 
susidomčiimą) tokiais pavyzdžiais nurodo Frid- 
riką Didiii ir Bismarką, Prūsijos militarizmo 
kūrėjus. Bet labiausiai Dievo teisingumas išti- 
kęs Hitlerį ir nacizmą. Toks tvirtinimas kažin 
ar daugiau turi pagrindo kaip tas, kad Lietuva 


buvo nubausta už tokias ir tokias nuodėmes. Ši- 
tokios nuomonės nesunkiai kritikuojamos kitais 
priešingais istorijos faktais. Imkime nacizmo 
tragediją 1945 m. — kas daugiausia ja pasinau- 
dojo ir kas jos pasėkoj buvo labiausiai išaugš- 
tintas? Gi bolševizmas, kurio galybė Europoj la- 
bai išsiplėtė, užliedama visą eilė naujų tautų. 
Ar tai gali amžinasis teisingumas naikinti vieną 
neteisybę, dar daugiau iškeldamas kitą? Despo- 
tų, tironų ir netikrų vadų sėkmė ir nesėkmė iš- 
aiškinama natūraliu būdu: jų žygiai, jų žiauru- 
mas visados greičiau sukelia reakciją negu ra- 
mių ir taikių valdovų darbai, ir tos reakcijos 
pasėkoj jie lengviau žūva. Prisimenam, kaip lai- 
kotarpy tarp 1930 ir 1940 m. ne vienas garsus 
vyras teisingumo vardu pranašavo artimą galą 
bolševizmui ir nacizmui. Tiesa, nacizmas žuvo, 
bet kiek aukų jis pirma nuspyrė! O bolševizmui 
galas pradėtas pranašauti tuoj po 1917 m., bet 
ir šiandien, po tiek metų, jis gyvas ir stipresnis 
regu bet kada. 


Gamtinė ir negamtinė tvarka. 


Dažnai sakoma, kad Apvaizdos keliai nesu- 
prantami. Už natūralios dalykų eigos, kuri at- 
rodo neteisinga ir žiauri, gal slepiasi didelio 
masto planai. Tiems sunkiai gali būti taikomas 
mūsų smulkaus žmogiško teisingumo ar netei- 
singumo mastas. Didžiuose planuose atskiri is- 
torijos įvykiai ir atskiri faktoriai, pavyzdžiui, di- 
delės ir mažos tautos, yra tik vėjo lenkiamas 
žolės stiebelis. Apvaizdos veikimą daug sunkiau 
darosi įžvelgti ir suprasti, ne kartą iš viso nori- 
ma paneigti, kaip tik todėl, kad jame jieškoma 
mūsiško, žmogiško teisingumo, bausmės ir atpil- 
do, teisingumo ir bausmės visiems istorijos įvy- 
kiams. O to teisingumo dažnai arba visai neran- 
dama, arba atpildas ir bausmė pasiskirsto visai 
atvirkščiai. Taip todėl, kad visa palenkta pir- 
moj eilėj gamtinei tvarkai, kurioj taip plačiai pa- 
sireiškia žmonių klaidos ir silpnybės. Ar ben- 
druomenės ir tautos turi teisės laukti, kad ant- 
gamtinės galybės kiekvienam žingsny ir nuo 
priešų gintų, ir bausmes jiems dalintų? Nebuvi- 
mas istorijos įvykiuose amžinojo teisingumo vi- 
sai nereiškia nebuvimą teisėjo. Tai gal reiškia 
tik laisvę vaikams patiems vieniems pažaisti ligi 
vakaro. Niekas negalėtų atsakyti, kokiu būdu ir 
mastu, jeigu iš viso, antgamtinė tvarka kišasi į 
istorijos vyksmą. Kiekvienu atveju tas kišima- 
sis negali būti smulkus įvykių dirigavimas, nes 
tokiu atveju absoliuti būtybė, veikdama pagal 
savo esmę, negalėtų leisti pasauly jokios netei- 
sybės, o ir valios laisvė turėtų būti atmesta. Iš 
kitos pusės, kartais sunku paneigti, kad istori- 
jos scenoj vyksta vaidinimas, visai kieno kito, 
tik ne vaidintojų, diriguojamas. Dar būtų klausi- 

GIORGIONE 


(1480-1510) 


mas, ar vaidinime tik duodama progos kiekvie- 
nam artistui pareikšti savo gabumus, ar patiems 
parodyti ir savo veikalo turinį, o gal net tam tik- 
rą idėją. Veikėjai tegul seka grynai gamtinę tvar- 
ką, tačiau veikalas gali būti suplanuotas iš aug“- 
tesnio matymo punkto. Tai reikalinga jau todėl, 
kad veikėjai keičiasi, nueina nuo scenos vienos 
kartos ir ateina kitos, veiksmas trunka šimtus 
metų, o reikalinga pastovi mintis, kuri visa jun:- 
tų. 

Mūsų regėjimo laukas nėra didelis, o per 
greitai mes tariamės visa išmaną, nors gana skir- 
tingai turi visa atrodyti nors ir iš tūkstančio me- 
tų perspektyvos, o dar skirtingiau sub specie 
aeternitatis. Žmogus dažnai linkęs save, savo 
aplinkumą, bendruomenę ir tautą laikyti pasau- 
lio centru. Taip buvo visais amžiais, o istorija 
žino daug tautų ir kultūrų kapinynų, išbarstytų 

po visą žemę. Iš vienos pusės, partikuliarizmas 
ir ribotumas laike, iš kitos pusės — visuotinu- 
mas ir amžinumas — gana skirtingi požvilgiai 
į daiktus. Yra daugiau negu jausminio pagrindo 
rūpintis vien savo namais ir tada, kai pusė pa- 
saulio ugnyje (kaip buvo labai neseniai praėčju- 
sio karo metu). Tačiau nuolat visa suvesti vien 
į savus interesus gali reikšti ribotą protą. Šitai 
visai lengvai gali sukelti klaidinančių iliuzijų; 
taip būdavo pereito karo metu, įsitikinus, kad 
visi gslvoja tik apie mūsų reikalą ir kad žūtbūt 
išdavimas artinas. Yra tokis paveik<11s — “Kai- 
mo politikai“: keli ūkininkai sksito laikraštį ir 
susikibę ginčijasi apie augštąją politiką. Paszu- 
linių įvykių vertinime mes, ir gerai juos žinoda- 
mi, kartais negalime būti daugiau kaip kaimo 
politikai. Su dideliu įkarščiu būdavo kritikuoja- 
mi Europos politikos vyrai prieš antrąjį pasau- 


"linį karą, kad įvykiams nesulaikomai leido rie- 

dėti į katastrofą. Ginčų ir kritikos vertė mažta 
tariant, kad įvykiai galėjo būti suplanuoti visai 
mums nežinomų veikėjų, arba oficialūs asmenys, 
visai to nesuvokdami, galėjo būti tik įrankiai 
augštesnių jėgų. Tokią mintį kartais sukelia la- 
bai didelė disproporcija tarp lengvų ir smulkių 
jų sprendimų ir visos grandinės didžių įvykių, 
kurie juos sekė. 

Laiko įvykių kritika dažnai visai nesėkmin- 
ga dėl savo klaidingų premisų. O premisos klai- 
dingos, per dažnai nepažįstant tikrųjų sąlygų ir 
tikrųjų priežasčių. Išplečiant galima pasakyti, 
kad per dažnai nepažįstame tikrųjų sąlygų ir 
tikrųjų priežasčių visame istorijos vyksme, netu- 
rėdami jokios galimybės atskirti, kurie veiksmai 
kam iš tikrųjų priklauso, arba net kur iš tikrųjų 
pasibaigia žmonių veikalai ir prasideda kitoki. 

Istorijos epochų vertinimą pirmiausia nule- 
mia bendros pažiūros. Ta pati epocha vienam 
gali atrodyti naujų laikų pradžia, kitam — de- 
sintegracijos įvadas. Pamėgtas Renesanso aiški- 
nimas kaip nusigręžimas nuo teocentrinės vidu- 
rinių amžių pasaulėžiūros į žmogų, iš ko kilę 
visos Modernių laikų negerovės. Tai buvusi pra- 
džia apostazijos, kurios ir kaltininkus nesunku 
nurodyti. Tikrumoje negalima to dvasios per- 
versmo vertinti vien religijos atžvilgiu. Neiš- 
vengiamai turėjo ateiti į istorijos lauką naujas 
faktorius: modernus mokslas su tyrinėjimų lais- 
ve. Konfliktas buvo neišvengiamas, kadangi nau- 
ji dalykai ateina su didesniu ar mažesniu įsisiū- 
bavimu ir niekada nesustoja pusiausvyros taške. 
Renesansas, kaip vienas iš svarbiausių Vakarų 
kultūros įvykių, turėjo lemti visą Europos atei- 
tį, o kas ten žino, kas joje dar slepiasi? Jam pil- 
nai įvertinti gali neužtekti nė keturių praslinku- 
sių amžių, bet gali prireikti dar tolesnės per- 
spektyvos. 

Du svarbiausi faktoriai nulemia istorijos 
vyksmo ypatingą pobūdį: 1. žmogaus laisvė ap- 
sispręsti ir veikti; 2. visam žmogaus veikime bu- 
vimas gero ir pikto daigų. Ir tai galima išplėsti į 
visos žmonijos gyvenimą, kaip jau buvo pastebė- 
ta seniausiais laikais. Senosios religijos ir mito- 
logijos tai aiškino kova gero ir pikto dievo. 
Krikščionybė tai išreiškė tiesa apie pikto sėklą 
žmogaus prigimty arba tos prigimties sugedimą. 


Ir taip gera ir pikta reiškiasi visoj istorijoj. Pa- 
našiai kaip vyksta nuolatinis konfliktas individe, 
taip maženėse ir didesnėse bendruomenėse. To- 
dėl visuotinasis žmonijos gyvenimas gaunasi pa- 
našus ne į ramią idilę, bet į audringą dramą. 
Konfliktai galėtų baigtis, tik tobulai visiems pa- 
žinus augštesnes galias ir visiškai joms paklu- 
sus, taip individuose, taip bendruomenėse. Bet 
niekada tai neįvyks, užtat ir amžina taika — tik 
svajonė. 


Bendruomenėse tikimybė daug mažesnė ne- 
gu individuose: nors kažin kokio augšto moralės 
laipsnio pasiektų vienas kitas asmuo, negalima 
laukti, kad bendruomenės susidėtų ištisai iš to- 
kių. Tad buvo ir bus įvairaus lygio: šeimos, so- 
cialinių sluogsnių, tautų konfliktai. 


Dabar vaizduokimės visagalę, visažinančią 
antgamtinę galią, kuri turėtų vienu ar kitu būdu, 
bet nuolatos, dalyvauti šitoj maišaty. Ar gali 
būti išlyginti visi tie konfliktai? Tik vienu at- 
veju, pakeitus dabartinę gamtos tvarką į tobu- 
lesnę, kur nebūtų konfliktų prigimty. Esamoj 
pasaulio tvarkoj ne visados visiems gali būti šil- 
ta ir patogu. Negalėjimas matyti Dievo apvaizdą 
žmogaus tarno arba greito teisdario rolėj dar 
visai neduoda pagrindo ją visai atmesti. Divina 
providentia iš tikrųjų yra mažiau pažinimo, 
daugiau tikėjimo dalykas. Komplikuotame pa- 
saulio vyksme jos veikimas, pagal natūralią 
tvarką, labai sunkiai numatomas ir suprantamas, 
nors įtaka neabejotinai jaučiama. Todėl posakis 
apie Dievo apvaizdos paslaptį galėjo kilti tik 
išminties įtakoj. Visuotinojo gyvenimo vyksmas 
taip išsiplėtęs laike ir erdvėj, tokios sudėt'ngos 
jo sąlygos ir priežastys, kad tik tobul-s Žžinoji- 
mas galėtų išskirti, kokia dalis jame tenka žmo- 
nėms ir kiek jame dalyvauja gamtinės ir ant- 
gamtinės jėgos. Individualiam veikime negali- 
ma atskirti, kas kyla iš asmens prigimties ir 
kas iš augštesnių už prigimtį dovanų, nes gam- 
tiniai ir antgamtiniai faktoriai tuo būdu sudaro 
vienybę, kad antrieji pasireiškia arba veikia per 
prigimtį. Asmuo veikia savo prigimtimi, nors 
tikrasis spiritus movens gal yra augščiau pri- 
gimties. Juo sunkiau išskiriamos gamtinės ir 
antgamtinės galios visuotiname istorijos vyksme. 


(Bus daugiau) 

MoŽKeOpLAGC VA RKRLSS 


REOZ IU V ASN LE 


Skiriu Jubiliatui kun. J. Vaitekūnui 


AZP-RTEAI S KSI MAS 


Lyg stebuklo žaibas, mirksniu erdvę skelia Angelai žaibuoją garbę Dievui gieda; 
angelas Gabrielius, siųstas pas Mergelę, džiaugdamasi Žemė, ryto perlais verkia; 
ir, lyg kvapnią svają, žinią jai palieja, pagieža Šėtoną sopulingai ėda: 

jog pradės ji įsčioj Dievą Atpirkėją. štai bus atstatyta, ką jisai sudarkė! 

Kaip baltsniegė rožė, siela jai pravyra — Atsibuskim, žmonės! bėkim į Betliejų, 

ir kažkas jon skęsta stebuklingai tyra, žvelkim prakartėlėn — regim ten Mesiją! 
kai jinai, ištarus “Kaip sakai, tebūna“, te nudžiugę širdys meilės himną lieja, 
pradeda kaip aušrą įsčioj Dievo Sūnų. Glorija tegieda, Dievuje atgije! 


O manoji siela, tuščiaširdė sraigė, 

Žinią tą priėmus, tą Augštybių Snaige, 

Dievo aušrą švintant ar savų pajunta — AŽULK-O- L MAS 
ir perlu Jam virsti noras ar sukrunta? 


Džiaukis, Sion! tavo nuostabioj šventovėj 


Marija su Jėzum prie altoriaus stovi. 
Senas Simeonas Kūdikėlį ima 


APLANKYMAS 1 nušvitęs skelbia tos Aukos likimą. 
Su žinia kaip saule skubinies, Marija, O dangaus augštybėj didis džiaugsmas tvįsta, 
pas kilmingą savo giminę Elzbietą, nes štai tekant regi Amžių Saulę Kristų, 
kad štai žemei dangus Gyvą Manną lyja — į kurį Praamžius tėvo ranką tiesia 
siunčia Atpirkėją, sentėviams žadėtą. tr, priėmęs Auką, šypso šviesiai, šviesiai. 
Dvi didingos dvasios, kaip kalnai į rytą, Ach, ir aš, Marija, ton palaimon jungiuos, 
kyla į Augščiausią, džiaugsmo giesme virtę; tr jausmai krūtinėj man kaip audros rungias: 
dvi krikštolo širdys lyg aušrom sušvito, gėda, kad nevertas, griežto teismo baimė 
ir praviro lūpos Dievą himnu girti. su viltim dėkinga ir su meilės laime. 


O manoji siela tingiai žemėj glūdi 

ir aušrų stebuklais nesidžiaugia šviesiai, 

17 jausmai netirpsta, leduose apsnūdę, RADIMAS BAŽNYČIOJE 

ir dėkingai rankų ji dangun netiesia ... 

Su tėvais atvykes sostinėn Velykų, 
dvylikmetis Jėzus vykdo Tėvo valią: 

nors kur dingt neturi, nors širdelę gelia, — 


GIMIMAS štai slapta brangiuosius sielvarte paliko. 


Visata prigludo, stebesy nutirpus: 

guli prakartėlėj dyvinas Stebuklas — 
Pirmapradis Viešpats-Kūdikėlis virpąs; 
gėris Juo Motulė, stebis piemens kuklūs ... 


Jie skausmingai jieško Kūdikio mieliausio; 
runestis ir baimė sieloj vagą rausia ... 
Pannliau (o, džiaugsmas!) randa Jį netyčia 
sv. žilois mokovcis kalbantį bažnyčioj. 

Juozapai, Marija, tojo džiaugsmo dėlei, 
Jūs mane uždekit šaltą ir nerangų, 

kad ilgėčiaus žemėj Jėzaus Kūdikėlio 

ir pas Jus surasčiau, kai pasieksiu dangų. 


HAIAU UDA R ŽE 


Nustebę akys regi kažką šiurpulingai nauja: 
krauju už mūsų kaltę štai Viešpats prakaitauja 
iš liūdesio ir gėdos, skausmingai prisiminęs, 
kaip niekšiškai įžeidžia Jo Tėvą žemės minios. 


Po slegiančia sunkybe Jo kūno jėgos mąžta — 
ir meldžia Jis Praamžių nuimt tą baisią naštą; 
bet, jei to Tėvas nori, Jis kančiai pasiduoda — 
ir štai Jam Tėvas siunčia per angelą paguodą. 


O, Jėzau, mano Jėzau, kaip skaudžiai aš gailiuosi, 
kad už mane nedorą gyvybę paaukosi, 

kai aš vien trokštu tenkint niekingą savo valią 
ir vien įžeidinėju Tave, Širdies Karaliau! 


PSL'A.K)L MA S 


Prie stulpo, kaip nedoras, už rankų prikabintas 
Žmogaus Sūnus ir Dievas ir čyžiamas botagais. 

Jį svilina, kaip liepsnos, po kūną skausmas plin- 
ir teka raudonuoją brangiausio kraujo vagos. [tąs, 


Bet tyliai kenčia Jėzus, nors virpąs kūnas raitos, 
ir vien už mus į Tėvą gailingai atsidūsta, 
kai, rods, užmušt norėtų Jį budelis įkaitęs 
ir dantimis vien griežia iš šiurpulingo siusto ... 


O aš, mieliausias Jėzau, štai žiūrau kietas, šaltas, 
kai už mane degi Tu nuožmių kančių verpetuos, 
pasigailėjęs vargšo, nors ašen baisiai kaltas, 

ir man vrie stulvo kęsti, žinausi, būtų metas! 


ERŠKĖČIAIS KARŪNAVIMAS 


Rusva skraiste apsiautę, įbrukę rankon nendrę, 
erškėčiais vainikuoja kareiviai Visagalį 

ir pasodinę lenkias: “Garbė, šlovė Karaliui į 
ir juokias, muša, spjaudo Jį nedorybės bendrai. 

Uždengę rankom veidus iš gėdos ir iš skausmo, 
danguj siaube prigludę Jo angelai skaistieji, 


savy nustebę kužda: “O Jis juos taip mylėjo!''-- 
tr laukia šiurpulingai sutvyskant keršto griausmą. 


O, Jėzau, Tavo valią aš tiek trypiu po kojų, 
kad savo žemo geismo bei gėresio nedrumsčiau, 
kai, žengdamas į bloga, keliu prieš dangų kumščią 
t paniekos erškėčiais Tau galvą karūnuoju! .... 


Nea ŽIA USS E NAE S ISM ATS 


Piktų botago kirčių sučaižytas, bejėgis, 

krauju pasruvęs visas ir sopuliuos paskendęs, 
Mesijas neša kryžių, kur gniuždo Jį prislėgęs, 
kai Jam judėti trukdo geležinės sunkios grandys... 


Kareiviai varo, muša. Žiūrovai šaipos žiauriai. 

Deja, nestinga nieko tulžies bedugnei taurei... 

Ir Motina tegali žiūrėti vien iš tolo, 

kaip jos Sūnus brangiausias po kryžium skaudžiai 
[puola ... 

O, Jėzaus, kaip norėčiau Tave garbiai pakelti 

ir meiliai Tavo skausmą sušvelninti bekraštį, 

ir, ėmęs Tavo kryžių, kaip brangų turtą nešti 

už savo didžią kaltę, už savo baisią kaltę! ... 


Nr:U K RAY ŽZŽIAVIMIAS 


Nustebkit, amžių amžiai, visa drebėk, visata! 
Ant baisiojo to kalno ką jūsų akys mato! 

Štai Kristus, jūsų Viešpats, kankinasi ant kry- 
už žmogų nuodėmingą numirti pasiryžęs... [žiaus, 


Liepsnų skraiste apsupus, didi kančia bevardė 
palengva Jį naikina... Jis alpesingai merdi... 
Pravirkę temsta dangūs; iš skausmo skyla uolos; 
nepaiso savo teismo vien žmonija nupuolus. 


Ach, bėgt tenai, prie kryžiaus ir verkt, ir verkt 
Ipriklupus, 
Jo apkabinus kojas. Tetyli kurčiai lūmos, 
nes argi gali siela suliet į žodžio lytį, 
ką, Jėzui mirštant, geistum žmogus Jam 
I pasakyti? .. 


ASS KELIAI MAS 


Angelas kaip sapnas atplieskė ant žemės, 
kur aušros lyg aukso iš padangių semias, 
ir atrito sunkų akmenį nuo kapo, 

kaip audros galybė plėšia silpną lapą. — 

ir lyg saulė Viešpats patekėjęs kyla, 

lyg svajų stebuklas, iš kvapsningo grabo 

į augštybių mėlio spindulėtą tylą, 

kai dangus ir žemė džiaugsmo himnu dreba. 


O, didus Galiūne, kaip ašai džiaugiuosi, 

kad, iškentęs mirtį, jos palaužei galią 

ir kad mums laimingai, nemirties Karaliau, 
į begalę laimę atsikelti duosi. 


DžATN.G UEN LZ EENSG I MAS 


Ant Alyvų kalno stebuklingas vaizdas: 
tartum saulė Kristus sklenda į augštybes; 


lyg rubinų žvaigždės, tvaska penkios žaizdos; 


veidas Dievo grožio šypsena sužibęs. 


Mokiniai Jį lydi ilgesingais žvilgiais, 
kai Jis nyksta augštų, dyvinai sužvilgęs, 
jiems palikęs sieloj skaistų atminimą — 
ir širdis Der amžių jiems nebenurimo. 


Ach, mielasis Jėzau, savo augščio laimėj 
atsigrežk manęspi ir ištiesk man ranką! 
aš žūnu pavojuos, aš nerimstu baimėj — 
imk ir vesk i dangų savo vaiką menką!... 


ŠV. DVASIOS ATSIUNTIMAS 


Viešpaties Motulė ir Jo išrinktiniai 
nuošaly tyliajam susikaupę meldžias, 

ir jų mintys taurios, ir jų mąstos saldžios, 
abejingos žemei ir Sekminių miniai... 


Štai kažkas iš augšto, lyg ūžminga vėtra... 
Virš galvų sutvisko lyg ugnies liepsnelės. 
Ir kuklieji vyrai tartum liūtai kelias, 
eis ir keis galingai žemės dvasios plėtrą. 


Amžių Dvasia Dieve! reik man Tavo dvasios, 
kad ir mano mintys būtų taurios, drąsios. 
Menkas aš ir silpnas: Tavo galios trokštu, 
kad dvasia Žemoji pražūtin neblokštų... 


MARIJOS DANGUN ĖMIMAS 


„..Ir Jinai užmigo mirtimi kvapsninga, 
kaip gėlelė tyliai rudenį užminga, 

ir vėl siela šviesiai jungiasi su kūnu, 
kad danguj priimtų dievišką karūną. 


Ją į dangų lydi angelai švytruoją... 

Kaip sapnai sklendena saldūs himnai rojuj... 
Ir Sūnus pas Tėvą išsiilgęs laukia 

ir rankas Jon tiesia žavesingai jaukiai... 


Vai, brangioji Motin! palieki mane Tu 
žemėje ilgėtis tiek daug vargo metų!... 
Bet tikiuos, Motule, po jam lemto laiko 
pas save paimsi vargšą žemės vaiką... 


MARIJOS KARŪNAVIMAS 


Iškilmė kaip saulė džiaugsmo žiedu žydi, 
skaistūs rojaus chorai dyvinai pragydę — 
nes danauj šiandieną. Motina kilnioji, 
Tavo mielą galvą Viešpats karūnuoja: 


Mėnuo Tau papėdė, saulė Tau apsiaustas, 
ir žaibais betvyskąs, ir aušrom beraustąs; 
tyros ryto žvaigždės Tau vainikan pinas — 
ir švytruoja žvilga nuostabus sietynas. 


O, didžioji Motin, Motin mylimoji! 

Aš, menkutis vargšas, ilgesy svajoju: 

nors garbės nevertas, trokščiau būti rojuj 

ir, nors be vainiko, glaustis Tau prie kojų... 

VISAS GYVENIMAS LIETUVIŠKAJAI KNYGAI 


Prof. Vaclovo Biržiškos 70 metų amžiaus sukak- 
ties (1884. XII. 2—1954. XII. 2) proga. 


Kai 1904 metais Petrapilio viešosios biblio- 
tekos tarnautojas Silv. Baltramaitis paskelbė 
antrąjį papildytą lietuvių bibliografijos leidimą 
(““Sbornik bibliografičeskich materialov'), Vacl. 
Biržiška buvo tik 20 metų Petrapilio un-to stu- 
dentas. Baltramaičio įragintas ir perėmęs šitaip 
Lietuvos bibliografo bei lietuviškos knygos isto- 
riko “etatą", jis per pusę šimtmečio toje srityje 
yra tiek atlikęs, kad reikėtų daug lapų, 
norint įvertinti visą jo mokslinį veikimą ir tyri- 
nėjimą, jo nepaliaujamą rašymą. Iz. Kisinas 
1940 m. sudarė Vacl. Biržiškos rašinių ir knygų 
bibliografiją. 

Per paskutinius 14-ka metų tačiau, nepai- 
sant okupacijų ir tremtyje mokslui taip nepa- 
lankių gyvenimo sąlygų, prof. Vacl. Biržiška vėl 
papildė savo raštų skaičių. Vokiečių okupacijos 
metu netekęs savo gyvenimo draugės, turėjęs 
skirtis su savo turtinga biblioteka ir gausiais 
abiejų un-tų lituanistiniais lobiais, su kuriais 
prof. V. Biržiška buvo dešimtimis metų suaugęs, 
jis tremtyje vėl kibo į mokslą, į lietuviškos kny- 
gos tyrinėjimą. 

Tuo metu, kai dar daugelis gyvenome nuo- 
taikomis greito Lietuvon grįžimo, 1946 m. pra- 
džioje prof. Vacl. Biržiška išleido Tūbingene 
(Patria) lietuvių rašytojų kalendorių. 1947 m. 
jis paskelbė Pinnebergo un-to leidinių serijoje, 
angliškai apie Abromą Kulvietį, o kitais metais 
vokiškai Heidelberge apie Martyną Mažvydą. 
1952 m. Brooklyne išėjo “Vyskupo Motiejaus Va- 
lančiaus biografijos bruožai“. 1953 m. Čik-goje 
pasirodė jo daugelio metų tyrinėjimų rezult.tas: 
“Senųjų lietuviškų knygų istorija". Jeigu dar 


pridėtume daugybę straipsnių, papildymų (prie 
kitų darbų), kritikų ir t.t. perijodikoje, tai ma- 
tytume, jog prof. Vacl. Biržiškos plunksna vis 
dar nerūdyja. Kur tik jis bepatenka, tuoj randa 
kelią į bibliotekas, vis tyrinėja ir vis rašo. Ši- 
tokiu būdu tremtyje yra jis visai perdirbęs, žy- 
miai papildęs savo didijį viso gyvenimo veika- 
lą, būtent, lietuvių bibliografiją. Tą patį galima 
pasakyti apie jo nuolat vis papildomą, milžiniš- 
ką bio-bibliografinį veikalą apie lietuvių rašyto- 
jus (vad. “Aleksandryną"'), vis dar tebesantį ma- 
šinraštyje. 

Visokių pareigų per savo gyvenimą sukak- 
tuvininkas yra ėjęs. Daug darbų jam teko dirbti. 
Jis buvo švietimo komisaras (1919), gimnazijos 
mokytojas (1920, 1922-25), karininkas, Augštųjų 
Karininkų kursų dėstytojas, Mokytojų Profesi- 
nės Sąjungos suaugusių gimnazijos organizato- 
rius ir pirmasis direktorius. Organizavo jis V. 
Kudirkos liaudies un-tą ir ligi 1926 m. jam va- 
dovavo, 14 metų jis buvo 1931-čiais įkurtosios 
Lietuvos Bibliotekininkų dr-jos pirmininkas (iki 
1944), vienas iš pirmininkų Pabaltijo biblioteki- 
ninkų sąjungoj, Teisių fakulteto (nuo 1922 m. 
administracinės teisės) docentas, nuo 1930 m. 
ord. prof. Ilgai Humanitarinių mokslų fakultete 
jis dėstė lietuvių bibiiografiją, lietuvių knygos 
istoriją ir kt. 

Dar būtų galima žymiai daugiau priskai- 
čiuoti Vel. Biržiškos pareigų, tačiau per visą jo 
gyvenimą eina viena pagrindinė tema, būtent, 
lietuviškoji knyga ir prof. Vacl. Biržiškos jai 
didelė meilė. Naujai surasti lietuviški tekstai, 
iki tol nežinomi kokios senos knygos leidiniai, ar 

staiga aptiktos kokios naujos seno lietuvių ra- 
šytojo gyvenimo aplinkybės, prof. Vacl. Biržiš- 
kai teikdavo paguodos ir džiaugsmo. 

Bet jo darbas yra reiškęsis keliomis kryp- 
timis ir moksliniame veikime. Paliekant nuoša- 
liai jo bandymus poezijoje (prieš I D. karą), jo 
publicistinius straipsnius, jo darbus kitomis, net 
karo istorijos temomis (pvz., apie Lietuvos het- 
maną J. K. Chodkevičių ir kitus mūsų kariuo- 
menės vadus, Mūsų Žinynas 1921-22), visą jo 
gyvenimo mokslinį bei lituanistinį ir pedagoginį 
veikimą reikia suvesti čia į tris pagrindinius 
skyrius: 1. Lietuvių knygos tyrinėjimas, 2. Bib- 
liografinių tradicijų Lietuvoje kūrimas ir biblio- 
tekininkų ruošimas ir 3. Lietuviškos ir Lietuvių 
Enciklopedijos redagavimas. 

Lietuvių knygos tyrimo srityje prof. Vacl. 
Biržiška yra atlikęs didžiulių pastangų reikalau- 
janti darbą. Per 4 dalis (5 tomai), iš kurių su- 
sidaro 2592 skiltys, su gausiais papildymais se- 
niausioms dalims (930 p.), jis lietuvių biblio- 
grafiją yra privedęs iki 1910 metų imtinai. 1939 
metais dar spėjo pasirodyti IV-sios dalies II-jo 
tomo (1914-14) 1-sis sąsiuv. (1910). Tolimesnis 
bibliografijos spausdinimas, deja, nutrūko. 

Jeigu S. Baltramaitis iki 1904 metų buvo 
paskelbęs 2656 bibl. pozicijų sąrašą, tai Vacl. 
Biržiška lietuvių knygų lobį beveik dvigubai pa- 
pildė. Iki 1946 metų jis buvo sudaręs tam pat 
laikui (iki 1904) 4642 bibl. pozicijas. Tos per- 
dirbtos ir papildytos medžiagos dabar prisikro- 
vė tiek daug, kad šiuo metu prof. Biržiška turi 
3500 mašinėle paruoštų didelių lapų, bet dar 
žymiai daugiau medžiagos (du kartu tiek!) yra 
surinkta toliau. Būtų tikrai nepaprastas įvykis 
mūsų kultūros istorijoje, jeigu iki galo pabaigta 
tvarkyti Vacl. Biržiškos lietuvių bibliografija, 
kuriai jis savo gyvenimą aukojo, būtų pagaliau 
išspausdinta. 

Betyrinėdamas lietuviškas knygas, prof. 
Vacl. Biržiška yra susidūręs su daugybe lietu- 
viškos knygos problemų. Jam teko sustoti prie 
įvairiausių mislių, galvą laužyti ir šifruoti šim- 
tais slapyvardžių ir t.t. Atskirais klausimais jis 
yra ir plačiau rašęs. Pvz., daug galvosūkio su- 
darė jam 17-jo amž. lietuvių jėzuitų rašytojai, 
ir jis dviem atvejais grižo prie J. Jaknavičiaus 
Evangelijų (Tauta ir Žodis IV; Archivum Phi- 
lologicum VIII). Reikšmingų savo tyrinėjimų 
rezultatus apie senąsias lietuvių knygas jis jau 
1930 m. buvo suvedes sintezėn. Po 23 metų Či- 
kagoje pasirodžiusi knyga yra eilę klausimų re- 
vidavusi ir patikslinusi (žiūr. mano rec. “Aiduo- 
se" 1954, p. 181). 

Šalia senosios bibliografijos ir senųjų kny- 
gų tyrimo, 19 amžiaus, kurio centre stovėjo spau- 
dos draudimo laikai, buvo, žinoma, taip pat prof. 
Vacl. Biržiškos tyrinėjimų laukas. Kan. J. Tumo 
redag. “Mūsų Senovėje“ (I t. Nr. 1-5, 1921-22) 
suskaičiau 18 jo straipsnių iš 19 amžiaus lietu- 
vių kultūros istorijos. Nuo 1937 metų pats Vacl. 
Biržiška redagavo atgaivintą “Mūsų Senovę“. 
Jeigu Tumo laikais tame žurnale galėjai rasti be 
tvarkos visokių lituanistinių dalykų, pradedant 
nuo proistorinių liekanų aprašymo iki I D. ka- 
ro dienoraščių skelbimo, tai prof. Vacl. Biržiška, 
iki 1940 m. išleidęs 5 storus sąsiuvinius, įvedė 
sistemą. Žurnalas buvo padarytas 19 amž. lite- 
ratūros istorijos ir to laiko kultūros istorijos or- 
ganu. Pats Vacl. Biržiška jame vis daug rašė, 
daug skelbė iki tol nežinomų tekstų ir atsimini- 
mų. Neišsemiamų galimybių teikė prie V. D. 
Un-to jo paties rūpestingai suorganizuotas rank- 
raščių skyrius (su Vaižganto muziejumi). 

Negalime, žinoma, čia inventoriškai išskai- 
čiuoti nė visų svarbesniųjų Vacl. Biržiškos dar- 
bų bei veikalų. Būdinga, kad, aptikęs naujų po- 
zityvių faktų, jis nesilaiko užkietėjęs jau savo 
anksčiau paskelbtų tezių. Jis nesustingsta savo 
nuomonėje, bet savo išvadas reviduoja, jas pa- 
pildo. patikslina. Reikšmingas pavyzdys šituo 
atžvilgiu yra jo pažiūra į vysk. Valančių. “M1n- 
sų Senovės" II t. (355-371 p.) jis buvo skelbęs 
straipsniu ir kritikaves kun. J. Stakausko (“Tie- 
sos Kelyie" 1938) išvadas apie Valančių. Prof. 
Vacl. Biržiška mažino Valančiaus nuopelnus lie- 
tuvybei. Jam argumentu tarnavo organizavimas 
dekanalinių bibliotekų iš lenkiškų knygų, nerei- 
kelavimas parapinėse mokyklose dėstyti lietu- 
vių kalbos, Valančiaus susirašinėjimas lenkiškai. 

Remdamasis gausia ir įdomia medžiaga iš 
paties Valančiaus archyvo (Kauno Metropolijos 
kurijoje), J. Stakauskas argumentuotai ir gyvais 
šaltiniais akademiškai atsakė (Valančiaus lietu- 
vybės klausimas, “Židinys" 29, 1939 p. 43-56) į 
visus jam padarytus priekaištus. Kai 1951 m. 
Vacl. Biržiška “Aiduose" minėjo Valančiaus tri- 
gubą jubiliejų, tokių priekaištų Valančiaus lie- 
tuvybei jau nebebuvo likę. 

Taip pat prof. Vacl. Biržiška nekartą yra pa- 
tikslinęs arba revidavęs savo paties ankstesnius 
aiškinimus, ar prielaidas, kai tik atsirasdavo 
naujų šaltinių bei iki tol nežinomų faktų. 


2. 


Nuo pat savo akademinio darbo pradžios 
būdamas Lietuvos un-to bibliotekos direktoriu- 
mi ir tikruoju jos kūrėju iš 40 knygų į 300,000 to- 
mų (su fakultetų bibl.), prof. Vacl. Biržiška yra 
nutiesęs pagrindus lietuvių bibliotekų ir biblio- 
grafijos tradicijoms. Jo vadovaujamoje un-to 


LYDUVĖNŲ APYLINKĖ 


bibliotekoje pasiruošė eilė bibliotekininkų, čia 
buvo įvesta dešimtinė sistema, suorganizuotas 
labai svarbus sistematinis lituanistikos katalo- 
gas (dešimtaine klasifikacijos sistema), kurio 
atbaigti, žinoma, neleido nepriklausomybės su- 
temos. 

1924 m. Vacl. Biržiška įkūrė Bibliografijos 
Institutą ir pats jam visą laiką vadovavo. Trem- 
tyje kai kas darė priekaištų, kad profesorius, tu- 
rėdamas galimybių ir visokių universitetinių 
spaudinių, kurie Kaune įvairiuose fakultetuose 
būdavo išleidžiami, jų nesiuntinėjo į Vakarus 
mokslo įstaigoms. Užtai taip sunku dar ir šian- 
dien surasti kai kuriuos V. D. un-to leidinius, 
kurių Kaune buvo palikę iki valiai. Tačiau rei- 
kia suprasti, kad prof. Vacl. Biržiška ir tada bu- 
vo užsikasęs savo moksliniuose, bibliografiniuo- 
se ir enciklopedijos redagavimo darbuose. Net 
jis pats asmeniškai nesigarsino už Lietuvos ribų 
ir tada, kai įvairūs baltistai-lituanistai (Gerullis, 
Hermannas ir daug kitų) domėjosi jo moksliniais 
laimėjimais ir su juo palaikė šiltus ryšius. 

Prieš porą metų už labai nedidelę kainą pa- 
teko labai turtinga lituanistinė prof. Edv. Her- 
manno biblioteka į minėtąją Marburgo biblioteką. 
Ten ant daugelio paties prof. Vacl. Biržiškos ra- 
šytų knygų yra jo dedikacija Hermannui. Va- 
dinasi, jis pats tiesiogiai palaikė su specialistais 
nuolatinius ryšius. Ir un-to bibliotekoje dažnai 
pas jos direktorių užsukdavo įvairių svečių iš 
užsienio. Jie dažnai nebūdavo išleidžiami tuščio- 


V. Augustino nuotrauka 


mis, jeigu kas nors iš un-to leidinių atitiko jų 
dėmesio sritį. 

1928 m., žinomo bibliografo Al. Ružancovo 
iniciatyva, buvo įsteigtos “Bibliografijos Žinios". 
Jos tapo Bibliografijos Instituto ir Lietuvos Bib- 
liotekininkų dr-jos organu. Iš viso jo yra Lietu- 
voje pasirodę 100 numerių. Tiesa, visą medžia- 
gą ligi vokiečių-rusų karo 1941 m. paruošdavo 
A. Ružancovas (vėliau V. Steponaitis), o prof. 
Vacl. Biržiška pasirašinėdavo formaliu redakto- 
riumi, tačiau čia nuolat buvo jaučiama jo įtaka 
ir svoris. Per “B. Ž." jis yra paskelbęs eilę įdo- 
mių straipsnių. Pvz., atskiru leidiniu išėjo 1933 
m. vertingas “B. Ž." atspaudas (iš 1931-32 
m. 71 p.). Tai yra iliustruota lietuvių laikraščių 
apžvalga, “priešistorinis perijodinės lietuvių 
spaudos laikotarpis" (iki 1904 m.). 

Vokiečių okupacijos metais prie “B. Ž." 
lankais buvo imta siuntinėti nauji prof. Vacl. 
Biržiškos darbai. Lietuvos bibliotekininkui jis 
visada norėjo duoti specialios bibliotekininko li- 
teratūros ir buvo ėmęs leisti “Bibliotekininko pa- 
rankinę". Nr. 1 išėjo lietuviškieji slapyvardžiai 
ir slapyraidės. Tai buvo ligi 1914 metų slapy- 
vardžių ir slapyraidžių sąrašas alfabeto tvarka 
(1943 m., VII - 96 p.). Antroji parankinės dalis 
(80 psl.) apėmė 1950 asmenų su 6400 slapyvar- 
džių (ligi 1914 m.), autorių pavardžių tvarka. 
Vadinasi, pagal autorių pavardę buvo nurodyti 
ių slapyvardžiai, paremiant šaltiniais. Tai buvo 
labai svarbus ir kruopštus darbas. Atidengti ne- 

OFELIJA 


Anė Petkutė 


Dugne toks baltas smėlis. 
Ir aš guliu rami. 

O skaidrus vandenėlis 
Sruvena per akis. 


Žuvytės šmaikščios šoka, 
Blakstienus glosto man. 
Manęs tik nejieškokit, 
Nekelkite krantan. 


Vanduo ko verpetuoja, 
Lyg upė nebe ta? 
Gal ašara manoji, 
Žemėj nepalikta? 


Ir dugnas jau kaip kraujas, 
Ir tartumei ugnis. 

— Tai tiktai nesiliauja 

Nė čia skaudėt širdis. 


žinomus slapyvardžius prof. Vacl. Biržiška galė- 
jo ir todėl, kad jam V. D. un-to bibliotekos 
rankraščių skyriun buvo pasisekę gauti spaudos 
draudimo laikų kai kurių redakcijų archyvų. 

1943-44 m. “B. Ž." priedu ir 3-ju bibliote- 
kinio parankinės numeriu ėjo lietuviškos bib- 
liografijos istorija. Jos buvo išspausdinti tik 32 
psl. Deja, ji turėjo būti nutraukta prie Estrei- 
cherio bibliogr. Vadinasi, prof. Vacl. Biržiška ne 
tik stengėsi dirbti mokslinį ir tyrinėjamąjį dar- 
ba, bet jis auklėjo ir jaunus bibliotekininkus bei 
bibliosrafus. Tam jis turėjo dar progos, nuolat 
skaitydamas tos rūšies kursus un-te, o vėliau 
(1941) būdamas atskiros bibliotininkystės šakos 
vedėju. 

Tik iš perspektyvos bus galima pilnai įver- 
tinti Vacl. Biržiškos atliktą darbą toje 
srityje. Su dideliu kruopštumu jis buvo pradė- 
tas, kai 1922 m. profesorius ėmė leisti žurnalą 
“Knygos". Jo išėjo 6 numeriai, ir io priedu ėmž 
eiti jau minėtoji lietuvių bibliografija, kurios su- 
sidarė iki 1910 metų 8229 bibl. pozicijos. 


3. 


Kam teko nors kiek su prof. Vacl. Biržiška 
bendrauti, tuoj įsitikino, kad jis yra tikroji ir 
gyvoji lituanistikos enciklopedija, stebinsnti mus 
visus savo žinojimu, patyrimu apie foktus ir da- 
lykus, kurių jokiose knygose, jokiuose šaltiniuo- 

se negali rasti. Tad jam ir teko dar, šalia savo 
mokslinių, bibliografinių bei bibliotekinių dar- 
bų, imtis redaguoti Lietuviškąją Enciklopediją 
Kaune (1932-44) ir Lietuvių Enciklopediją Ame- 
rikoje. Šitam darbui jis nuo seniau buvo ruo- 
šesis. Kaune leistos Lietuviškos Enciklopedijos 
išėjo 9 storuliai tomai ir 8 sąsiuv. (iki "istori- 
ja) 

Pats prof. Vacl. Biržiška, šalia redakcinio 
darbo, yra davęs šimtais lituanistinių straipsnių, 
kurių skaičiaus, be abejo, nė jis pats nebežino. 
Universiteto bibl. rankraščių skyriuje būdavo 
laikomas archyvinis egzempliorius, su nurody- 
mais, kas ką yra rašęs. Iš jo, žinoma, būtų ga- 
lima nustatyti, kad pats vyriausias redaktorius 
davė ištisų vertingų ir naujai ad hoc paruoštų 
studijų. kurios yra atskiri moksliniai darbai. Už- 
tenka tik mesti žvilgsnį į pačius stambiuosius jo 
straipsnius. 

Pats prof. Vacl. Biržiška, kaip žinome, yra 
rašytojas, publicistas (nuo 1946 m. Lietuvių Ra- 
šytojų dr-jos garbės narys). Jis yra sąmoningas, 
gali būti aštrus ir net kandus, savo “priešui"' 
virsdamas negailestingu ir puldamas jį net ar- 
gumentais ad hominem. Anas didelis ir platus 
žinojimas jam tik palengvindavo atsikirsti, jei- 
gu to reikėdavo viešai, ar laiškais. Tačiau pir- 
miausia jį tenka vertinti iš jo didelių mokslinių 
darbu. 

Visą savo amžių jis paskyrė lituanistikai. 
Jai tebeaukoja savo jėgas ir dabar. Linkėdami 
dar daug tvirtos sveikatos, mokslinės energijos, 
reiškiame vilti, kad prof. Vacl. Biržiškos pa- 
ruošti darbai bus išleisti. 

Šalia jau minėtųjų dviejų pagrindinių jo 
gvvenimo darbų, yra jis dar surinkęs daug me- 
džiagos apie lietuvius studentus užsienių uni- 
versitetuose nuo 13-jo iki 18 amž. Atrodo, kad 
Lituanistikos Institutas galės išleisti jo darbą 
apie kai kuriuos kultūros istorijos tyrinėjimus. 
Be abejo, Čikagos Lietuvių Literatūros draugija 
dės pastangų išspausdinti tolimesnę (antrą) dalį 
"Senųjų lietuviškų knygų istorijos", tačiau jo 
sarbingam iubiliejui pastatytume puikios atmin- 
t'es paminklą, jeigu būtų pirmoje eilėje išspaus- 
dintas io taip mums reikalingas bibliografinis 
darbas apie lietuvius rašytojus, t. y. jo “Alek- 
sandrvynas". 

Nepasakojau čia prof. Biržiškos biografijos. 
Ji randama Lietuvių Encikl. III tome. Galiu tik 
tiek pažymėti, kad prof. Vacl. Biržiška yra že- 
maitis iš Viekšnių. Tad paskutinis būtų mano 
linkėjimas, kad mūsų jubiliatui dar tektų atlan- 
kyti anuos Ventos krantus, kuriais jis savo jau- 
nvstėie bėginėjo. Su šituo linkėjimu, be abejo, 
sieiasi kitas: tėvynėje palikusi bibliografinė me- 
džiaga vis tebelaukia jos didžiojo tyrinėtojo. 


ESTETINĖ IR NATŪRALINĖ TIKROVĖ 


BALYS SRUOGA 


I 
1. Klausimo kilmė. Kasdieniniame gyvenime 
dažnai, — meno reiškinius vertinant — kriteri- 


jus: portretas — panašus, kaip gyvas. Scenoje — 
natūralu, kaip gyvenime. Arba priešingai: negy- 
va, nepanašu, taip gyvenime nėra! 

Savaime suprantamas mastas: gyvenimas yra 
rodyklė, pagrindas, norma. Menas — tik gamtos 
sekimas — imitacija. 

2. Menas — gamtos sekimas, — labai sena pa- 
žiūra, — jos šaknys, nors neaiškiai sužymėtos, 
siekia Aristotelio laikų. Ypač išryškėjo prancū- 
zų klasicizmo gadynėje, su Boileau priekyje: kad 
menas — gamtos sekimas — jis neabejoja, tik 
gamtą aprėžia: pripažįsta tik kilniosios natūros, 
pagražintos gamtos sekimą! 

3. XVII-XIX amžių sąvartoje romantikai 
skelbdami revoliuciją, iškeldami dvasinio gyve- 
nimo pirmenybę, stengėsi pagrįsti meno savai- 
mingą vertybę, nepriklausomą nuo gamtos nor- 
mų ir nuo bet kurių pašalinių tarnybų (morali- 
nės, socialinės ir kt. propagandos). Romantikų 
gadynėje atsirado pagarsėjusi formulė: menas — 
menui, formulė tiek pajuokta ir iškeikta per pus- 
antro šimto metų, nors pajuokėjai labai retai ka- 
da sąžiningiau tebandė suprasti tai, ką romanti- 
kai šia formule norėjo pasakyti. 

4. Romantika kuriam laikui surašyta. Atėjo vie- 
ton idealizmo — pozityvizmas, materializmas. 
Vietoj spiritualizmo — realizmas, natūralizmas, 
tikslieji gamtos mokslai. Vyraujančią vietą užė- 
mė gamta, natura. Menas vėl liko tik gamtos se- 
kimas. Meno uždavinys liko — kiek galint tiks- 
liau, teisingiau atvaizduoti tikrovę su visomis 
jos šiukšlėmis. Menas — sekimas, ir nieko dau- 
giau. 

5. Originalas visuomet geriau už sekimą. Gam- 
ta — daug vertingesnė už meną. Rimti vyrai, va- 
dinamieji mokslinės estetikos atstovai, ėmė ope- 
ruoti tokiais argumentais: Prisipažinkite: Flo- 
rencijos bažnyčiose puikūs Madonos paveikslai. 
Bet jų bežiūrint ar nekrypo akys į gyvąsias kai- 
mynines madonas su jų akių šilima, su jų gyvu- 
mu...? Ir į kurią madoną įdomiau buvo žiūrėti? 

Gal kam tai šventvagiška. Tai kitas pavyzdys: 
Tikroji Neapolio įlanka ar nėra tūkstanteriopai 
geresnė už bet kurį jos paveikslą? Kalnus — 


*) Stutthofo koncentracijos stovykloje 1943-1944 
metais. 


kuris menininkas sugebėjo tinkamai atvaizduoti? 
Menas čia visai bejėgis! Ne kas kitas — Goethe 
patsai pasakė: gyvas mopsas visuomet geresnis 
už numaliavotą. 

6. Lietuvoj — ši pažiūra turi stiprias šaknis. 
Nebekalbant apie marksistinius sluogsnius, ku- 
rių pasaulėžiūroje materija užima vyraujančią 
vietą, — šios pažiūros uoliai laikėsi ir pozity- 
vizmo paunksmėj besiglaudžianti visuomenė. 
“Lietuvos žinių" skiltyse kitokio meno kriteri- 
jaus beveik neaptinkama. 

7. Draug su pozityvistais tą pačią giesmę gie- 
da ir vyriausias kitos minties tyriausias teoreti- 
kas — Adomas Jakštas — Perėtojas — Druskius. 
Jis gyvena savąja jėzuitų estetika, — visur jieš- 
kodamas formalaus ir naudingo grožio. Menas — 
esąs sekimas gamta. Gamtos grožį sukūręs Die- 
vas, 0 Meno — žmogus. Savaime aišku, kuris 
grozis vertingesnis! Menininko uždavinys — bū- 
ti arčiau dieviškojo grožio. 

8. Nenuostabu: abi mūsų srovės sutartinai 
pjovė drąsiai pasireiškiančių kritikų pažiūrą. Jos 
abi įsikando formulę: meną — menui, pas mus 
niekuomet nepasistengta suprasti, ką tos formu- 
lės kūrėjai norėjo tuo pasakyti, — dralijo tą for- 
mulę ir olbijo, — išjuokę formulę, — tikėjosi ir 
priešingą mintį sunaikinę. Ir šis neva teorinis 
priešo sunaikinimas mūsų plačioj visuomenėj 
stačiai vyrauja. 

9. Nenuostabu, kad ir mūsų bloko ginče gana 
ginčytina proga itin energiškai buvo skelbiama, 


gyvenimo herojus — vertesnis už knygos, gyve- 
nimiškas herojizmas augščiau už meninį, — pa- 
žiūra — iš seno pozityvizmo. 

10. Klausimas — senas. Daug šimtmečių daug 


galvų laužyta ties juo. Aš neturiu pretenzijų 
klausimui išspręsti, surasti visiems privalomą tei- 


sybę, — ką nors įtikinti. Būsiu laimingas, jei 
mano pastabos sukels norą peržiūrėti įsitikrini- 
mus — dar kartą pagalvoti. Ir antra: turiu atsi- 


prašyti, kad mano pastabos bei pavyzdžiai bus 
pernelyg populiarios formos. To populiarumo 
griebiuosi anaiptol ne iš klausytojams pagarbos 
stokos, bet tik norėdamas mano pastabas konkre- 
tizuoti. 


II 
1. Visose senose istorijose tiesa: Kiekvienas 
menininkas savo kūrybai elementus semiasi iš 


gamtos, iš natūros, — iš realios tikrovės. Tai 
yra, ne tik kūrybos priemones (popierius, drobė, 

dažai, marmuras, molis, stygos, medis etc.), bet 
ir kūrybos elementus, iš kurių komponuojami 
vaizdai, figūros, garsai, paveikslai... Net fan- 
tastiškiausias menas — kurio visuma nieko ben- 
dra su realia tikrove neturi (pvz. fantastiškos 
pasakos) — visuomet elementus semiasi iš tikro- 
vės. Hoffmanas — kokių fantastiškų figūrų pri- 
kūrė, bet visos jos į žmones savo forma panašios. 
Tos figūros keistos: vienam kokio žmogiško sa- 
vumo visiškai nėra, — kitur — savumai šimte- 
riopai perdėti, bet vis dėlto fiziniai ir dvasiniai 
savumai panašūs į žmogiškuosius. 

2. Dalykas jų toksai: Gamtą pažistame, santy- 
kiaudami su ja. Ją nuo savęs atskirdami, save 
nuo jos išskirdami. Nežinomus daiktus pažįsta- 
me tiktai palygindami su žinomais, kitą žmogų 
su pačiu savim. Velnio sąvoka sena. Vaizduo'a jį 
visaip, tai striukas bukas vokietukas, ar ožys, tai 
žaltys etc. Dievas — kūrėjas — dvasinė sąvoka, 
betgi ji visuomet vaizduojama barzdoto seno 
žmogaus pavidalu. Dvasią Šventą atstovauja kar- 
velis ir t.t. Net šitom dvasinėm realybėm vaiz- 
duoti naudojamasi realios materinės tikrovės 
duomenimis, nes kitaip tų sąvokų pavaizduoti 
neįmanoma todėl, kad žiūrovui — skaitytojui 
būtų nesuprantama. 

3. Lygiai ta pati padėtis ir mene. Meninei rea- 
lybei atvaizduoti menininkas turi naudotis ma- 
terinės realybės duomenimis, nes kitaip būtų ne- 
suprantamas, — mes kitų priemonių meninei 
realybei konkretizuoti neturime. 


4. Tas pat faktas, kad menininkas naudojasi 
taip pat materiniais realiais duomenimis, kaip 
elementais savo kūryboje, ir sugundė minti, kad 
menas — gamtos sekimas. Šios minties skelbė- 
jai visiškai pamiršta, kad elementų panaudoji- 
mas ir gamtos sekimas yra visiškai skirtingos 
sąvokos. 

5. Dailininkas piešia portretą. Štai, gatvėj la- 
bai gražus mergužėlės veidas. Piešia ji dailinin- 
kas labai tiksliai, ištikimai natūrai, “fotografiš- 
kai". Mergelės veidas iš paveikslo labai gražus, 
bet pats paveikslas labai dažnai mec-iškai yra 
niekam vertas. Gamtos sekimas — pilnas, natū- 
ros grožis pasilikęs, bet paveikslas menkas. Ko- 
dėl? 

6. Kitas pavyzdys. Bobos, uošvės, kokios se- 
nos raganos veidas — šlykščiausias. Picšia jį 
kitas dailininkas. Portretas panašus į notūrą. 
Veido šlykštybė portrete liko, bet paveikslas 
nuostabiai gražus! Teisingiau — geras. Sąvoka 
"gražus" čia nevisai tinka — čia geriau tiktų 
sakyti dailus, meniškai stiprus. Sakycime, mūsų 
rūpintojėliai, primityvūs, tautos plastika su gro- 
žio sąvoka menkai ka derinosi, bet meniškai la- 
bai vertingi, dailūs. Arba prisiminkime Rubenso 
girtus pilvūzus Silenus - Satyrus, nuogas sudri- 

busias bobas — gyvenime, natūroj juk, turbūt, 
baisiai šlykštu, o Rubenso paveiksle — nemarios 
vertybės. Arba visa Goyos tapyba. Kokias bai- 
sias šmėklas maliavoja — o paveikslai: šedev- 
ras! Arba visa bizantiškos mokyklos ikonogra- 
fija, koki šlykštūs išdžiūvę veidai — ir koks 
menas! 

7. Kas čia pasidarė? Šlykštybė, kuria gyvena- 
me bjaurimės — pasidarė grožiu, dailybe. Juk 
visa tai, kas gyvenime šlykštu, ir paveiksle pa- 
siliko. Kas atsitiko? Kokios aplinkybės, kokia 
jėga šlykštybę pavertė grožiu? 

8. Dar toliau. Tas pat šlykštus veidas. Piešia 
jį keli dailininkai. Visų paveikslai yra vienodai 
dailūs, meniškai stiprūs. Visuose paveiksluose 
pasiliko ta natūros šlykštybė, visuose paveiks- 
luose ta natūra aiškiai atpažįstama, paveikslai 
panašūs į natūrą, bet visi paveikslai savo tarpe 
yra toki skirtingi, vienas į kitą nepanašūs. Koks 
gi Čia dalykas? Kaipgi tai galėjo atsitikti? — Na- 
tūra ta pati, dažnai drobėje tie patys. — piešta 
tuo pat laiku, paveikslai panašūs į natūrą, 0 pa- 
veikslai skirtingi. 

9. Čia įvyko žymus procesas, kurio esmę ir 
tektų išaiškinti. Kiekvienas dailininkas veikė pa- 
gal savo meno dėsnius ir natūralią tikrovę pa- 
vertė estetine tikrove. Kitaip tariant, iš realio- 
sios materialinės tikrovės sukūrė visiškai kitą 
iliuzorinę estetinę tikrovę. Tai yra dvi vi-iškai 
skirtingos tikrovės, savo tarpe net nelygintinos, 
nes čia joks palyginimas neim-nomas. "Taip 
kaipo neimanoma palyginti senas vyžas su krup- 
nikų ar mėšlavežimi su Grįžulio ratais. 

10. Jeigu mes nesame kraštutinės idealistinės 
filosofijos, skelbiančios, kad visi pasaulio daik- 
tai yra mūsų vaizduotės vaisius, jei nesame tos 
filosofijos sekėjai, tai mums visi natūros daiktai 
turi realią objektyvią egzistenciją. Mums stalss 
yra stalas, vistiek ar mes io esme pažįstam ar 
nenažistam. Pascal Kanto sąvokos iis turi 4 ma- 
tavimo galimumus, ji galima perkelti kiton vie- 
ton, atsisėsti ant jo, karafkutę pasidėti — vi- 
suma nesikeis. O paveik:1l< stalai neturi mata- 
vimu. jų iš vietos nepajudinsi, neišneši kiton vie- 
ton. Realią natūros mercužėlę gali ir ankabirti 
ir pabučiuoti ir limonadu pavaišinti, o į paveiks- 
lo mergužėlę negi pilsi limonodo. Ne, — ten vi- 
siškai skirtingos nenalveinamos vertybės. Me- 
niška realvbė ne obiektvvi. bet subjektyvi rea- 
lybė. (Pet apie tai vėliau kalbėsime'. 

11. Daugiausia panašumo i natūrą turi teat- 
rinė estetinė re-lvbė. Bet ir čia jos yra visiškai 
ekirtingos. Ret šių skirtenvbių čia neminėsiu. nes 
ps užtrukčiau ties šituo elementariu reika- 
u. 

12. Menininkas, kurdamas estetinę realvbę, 
semdamas kūrybos elementus iš realiosios tikro- 


vės, žinoma, tos tikrovės duomenų yra suvaržy- 
tas. Sakysime, piešia jis minėtą Goethės mopsą. 
Jis negali piešti mopso uodegos iš kaktos išdy- 
gusios, jei natūra yra paskyrusi uodegai visai ki- 
ta vieta. Taip pat ir kitos kūno dalys. Jei nupie- 
ši mopsą su uodega kaktoj — visi sakys — me- 
las. Nebent kokioj pasakoj, kur viskas neturi 
pretenzijų į realybę, kur skaitytojas pats žino, 
kad jį apgaus. Vadinasi, menininkas priklauso 
nuo natūros: elementų ir jų sandoros, pasaky- 
čiau, kompozicijos atžvilgiu. Bet ir tiek. 

13. Estetinė realybė priklauso toliau jau nuo 
menininko psichiškos padėties (nekalbant apie jo 
specifinį ir bendruosius gabumus, — amato mo- 
kėjimą). Menininkas vaizduoja objektą taip, kaip 
jis jį natūroje mato. Ne visi žmonės tą patį daik- 
tą tuo pat metu vienodai mato, — ne tie patys 
bruožai krinta į akį. Vienam, pavyzdžiui, krinta 
į akį mergužėlės šypsena, kitam akutės, trečiam 
liemenėlis, ketvirtam — apie blauzdų lieknumą 
visą elegiją dūsautiną parašo... 

14. Dailininkas ties bruožais, jam labiausiai 
kritusiais į akį, sukaupia visą savo dėmesį, pa- 
darydamas juos centriniais, prie jų visus kitus 
prikomponuodamas, kad jie atitiktų realią tikro- 
vę, kitus bruožus išryškina, kitus visai nutušuo- 
ja. Vadinas, paveiksle pavaizduoti ne tik realieji 
laukujai natūros bruožai, bet ir paties dailininko 
laukujai savumai, — jo skonis, — jo vidaus kul- 
tūra. Vadinasi, paveiksle natūra jau yra kitais — 
dailininko psichikos bruožais papildyta. 

15. Pro laukujas formas stebimas žmogaus vi- 
dujis turinys, — sąsaja tarp fizinių ir dvasinių 
žmogaus savumų seniai įrodyta. “Iš veido pažin- 
si žmogų, iš judesių, iš eisenos". Vėliai: iš karto 
pro laukujas formas ne visą turinį pastebėsi. Vie- 
nas dailininkas pastebi vieną dalį, kitas — kitą. 
Turinio dalies pastebėjimas vėl priklauso nuo 
dailininko paties psichinių suvumų. Kiekvienas 
dailininkas stengiasi išreikšti savo pastebėtą tu- 
rinio dalį savo priemonėmis, atitinkančiomis jo 
skonį, nuotaiką, pasaulėžiūrą, pasaulėjautą. Iš Cia 
to paties veido tokie skirtingi paveikslai. 

16. Ten turima natūralinė tikrovė estetinėje 
yra tuo pačiu metu papildyta ir aprėžta. J i yra 
papildyta meniškomis priemonėmis, menininko 
individualumu, — natūros vidaus turinio els- 
mentais. Papildomieji elementai meno kūriniui 
dažnai svarbesni, negu realieji natūros duome- 
nys. Itin pabrėžtina, kad tas papildymas vyksta 
ne pridėjimo, bet organiško išauginimo tvarka. 
Čia jau susiduriama su vadinamąja — ; 

17. Kompozicijos problema. Natūra, anestetinė 
tikrovė, kompozicinio tikslingumo nežino — tks- 
lingumo, pagrįsto kuria nors organizuojančia 
idėja. Sakysime, normalus buvo veidas. Kažkas 
6mė ir nusuko nosį be jokios idėjos. Nusukta 


nosis visiškai nesiderina su likusiomis dalimis, 
su aplinkuma. Meno paveiksle nusukta nosis — 
harmonizuojasi su visuma — kitos kūno dalys, 
linijos, spalvos, šviesos, šešėliai, — viskas suda- 
ro organinį vienetą. Natūroj gali pataisyti nosį. 
Veidas lieka tas pat. Paveiksle to nepadarysi, — 
ke:sk jam visą visumą — piešk naują paveikslą. 

18. Kompozicija — harmoningas paskirų ele- 
mentų derinys, būtų galima palyginti su orkest- 
ringumo dėsniu. Kiekvienas paskiras garsas yra 
anestetinis — natūralus, nei meniškas, nei ne- 
meniškas. Atskirų balsų melodijos derinys su- 
daro jau estetinį reiškinį. Paskiri muzikos instru- 
mentai — nei blogi, nei geri, bet jų darnus su- 
derintas skambėjimas orkestre jau sudaro meno 
kūrinį. Tas pats kompozicinis pavienių dalių de- 
rinys turi pasireikšti kievienoje meno šakoje — 
be kompozicinio darnumo nėra meno. 

19. Estetinėje realybėje natūra, minėjome, 
yra ne tik papildyta, bet ir aprėžia. Menininkas 
ne visą natūrą pavaizduoja, bet tiktai jos dalį. 
Dar daugiau, jis panaudoja natūros dalies ne 
visus bruožus, bet tik tų bruožų d<lį. Dar dau- 
giau — vienus bruožus jis sąmo.ingai pad'dina, 
pastiprina, išryškina, kitus tik apgr:ibomis te- 
paliečia, kitus gi sąmoningai nutušuoja. Vadi- 
nasi, menininkas duoda tik dalį, dides:ę ar ma- 
žesnę, natūros, — ir tai dar perkreiptą. Bet 
šitas dalinis vaizdavimas ir perkeitimas turi vi- 
suotinumo galios. 

20. Prisiminkit tik seną meno dėsnį, kuriuo 
atsiremia visa simbolika, visi palyginimzi ir me- 
taforos, ir daugelis kitų vaizdavimo priemonių, 
— dėsnį pars pro toto. Menininkas moka, bent 
turi mokėti parinkti vaizdavimui tokią visumos 
dalį ir taip ją meno priėmėjui — skaitytojui, 
klausytojui, žiūrovui, — perduoti, kad prieėmė- 
jo sąmonėje tuojau savaime susikurtų visumos 
paveikslas, pati visuma. Tai yra itin sv.rbus m>- 
no pažymys. Jei menininkas to negali pad ryti 
— jis joks menininkas. Iškeldami šio pažymio 
vertę, tučtuojau susiduriame su dar svarbesne 
problema. 

21. Ar menas, estetinis grožis turi objektyvią 
egzistenciją — tokią pat kaip natūralioji realy- 
bė, — ar jis egzistuoja tiktai meno priėmė o są- 
monėje? Tai vėl labai sena problema. Abi at- 
sakymo rūši turėjo labai stiprių šalininkų ir tes- 
retikų. Aš nedrįstu pretenduoti šią painiavą iš- 
spręsti, — aš norėčiau tiktai atkreipti dėmesį į 
visiems žinomus, tik reikiamu momentu pam'Tš- 
tamus dalykus. 

22. Kodėl vieni dalykai vienzm Žmogui pa- 
tinka, kitam — ne? Vienas kuriuo meno veika- 
lu sužavėtas, kito tas veikalas visai nejaučina. 
Tam reikalui yra pigus ir aiškus atsakymas: tai 
skonio reikalas, o dėl skonio, esą, nesiginčijama. 

Tai, žinoma, tiesa. Bet vis dėlto: dru:ka yra 
druska visiem žmonėm. Tiesa, vienas mėgsta 
sūresnius žalibarščius, kitas — mažiau sūrius, 
bet riekas nepasakys, kad druska yra saldi. Sko- 
nis lieka skoniu, bet saldumas Teka cukr-us sa- 
vybė, o ne druskos. Vadinasi, šiuo atžvilgiu išei- 
tų, kad žmonių skonis yra vienodas. Vadinasi, 
saldumas, sūrumas egzistuoja objektyviai, eg- 
zistuoja, kaip Kantas pasakytų, in sich. 

23. Na, taip — bet ar šis pavyzdys mums ką 
pagelbsti? Saldumas, sūrumas priklauso fiziniam 
pasauliui, tai yra materijos savumas, o grožis, 

estetinė vertybė, — juk materijos pasauliui ne- 
priklauso. Tai yra dvasinio pasaulio veiksnys. 
Ar galima šitokius dalykus lyginti? Žinoma, ly- 
ginti negal'ma. Bet jų niekas ir nelygina. Šių 
skirtingų vertybių sugretinimas tiktai pabrėžia 
jų skirtingumą, — tai yra savo rūšies neigiama- 
sai palyginimas. Jis pabrėžia tiktai, kad dvasios 
pasaulis iš prigimties yra subjektyvus. Jisai eg- 
zistuoja tiktai tam tikrą metą žmogaus sąmo- 
nėje. 

24. Dar toliau. Cukrus ar būtų saldus, drus- 
ka — sūri, — jei nebūtų žmogaus, kuris tuos 


savumus vertina ir skelbia sprendimą? Čia sal- 
du, čia sūru? Ko verta būtų saulės šiluma, jei 
nebūtų gyvų alsuojančių esybių. Akmeniui vis 
tiek. Ar jam šilta ar jam šalta. Šviesų ar tamsu. 

25. O meilė — ar egzistuoja objektyviai? R2- 
tas iš žmonių, kuris šio jausmo neišgyvena , re- 
tai kam šis jausmas visiškai neegzistuoja. Kaip 
toje vokiškoje dainuškoje “Die Liebe ist aus" — 
jos jam nebėr, ji jam jau nebeegzistuoja. Jis ją 
prisimena, teoretiškai samprotauja, bet jausmo 
nebėr. Lygiai, kaip viengungis ir senmergė nie- 
kuomet nesupras tėvų jausmo vaikams, — čia 
jau jokie pratimai, jokios teorijos nieko negel- 
bės. Vadinas: jausmai, tie dvasinio pasaulio da- 
lykai, egzistuoja tiktai žmogaus sąmonėje ir tik 
tą metą, kai žmogus jaučia. 


26. Tad kada, kur ir kaip egzistuoja meno 
veikalai — estetinė tikrovė? Išleista, atspaus- 
dinta Beethoveno sonata ar jau yra meno vei- 
kalas? tiksliau — estetinė tikrovė? Turbūt, kad 
taip? Kas ją sudaro? Popierius, rutuliukai, kab- 
liukai, brūkšniai, diezai, bemoliai? Ne, čia dar 
jokia muzika! Tai gal kabliukų, brūkšnių, me- 
molių, diezų sandora yra muzika? Ne, ir ta sa- 
vyje beprasmių ženklų sandora dar nėra muzi- 
ka. Muzika yra skambančių garsų sandora, — 
ji tampa estetinė realybė tiktai tuomet, kai pa- 
siekia muzikuotojo ar klausytojo sąmonę ir su- 
kelia estetinius išgyvenimus. Dar daugiau. Beet- 
hovenas, kaip žinoma, apkurto, garsų nebegir- 
dėjo, bet jo sąmonė buvo pilna muzikos, — kur- 
tumas jam nekliudė komponuoti nuostabaus gro- 
žio dalykus. Ženkliukai ir kabliukai gaidose ne- 
buvo parašyti, fortepijono stygos neskambėjo, 
bet muzika, estetinė realybė — vis dėlto egzis- 
tavo! 


27. Visiškai panaši padėtis ir kitose meno at- 
žalose, literatūroj, skulptūroj, tapyboj, teatre... 
Materialioji meno pusė, teisingiau — materiali- 
nės priemonės estetinei realybei fiksuoti (gai- 
dos, popierius, brūkšniai, raidės, knygos, spalvos, 
marmuras ir t.t.), materijos forma ir struktūra 
yra tik priemonės sukelti estetiniam išgyveni- 
mui žmogaus dvasioje. Vadinasi: estetinė realy- 
bė gyvena tiktai žmogaus dvasioje. 


28. Estetinei realybei sukurti menininkas gali, 
kartais net privalo, naudoti gyvenimiškos teisy- 
bės atžvilgiu aiškiai melagingas priemones. Pvz., 
scenoje karaliui reikalingas aukso vainikas. Pa- 


dirbk iš gryno aukso, — neblizgės — nebus pa- 
našus į auksą. Bet kai padarai jį iš blizgančio 
popieriaus — spindi tikru auksu. Babravičius 


Maskvoj, operoje “Borisas Godunovas“, įjojo ge- 
ru arkliu, žmonės juokėsi, o kai arklys scenoje 
nepadoriai pasielgė, tikras skandalas. O kai Tay- 
rovo teatre “Žyrofle — Žyrofla“ banditai įjoja 


prie pilvo pasikabinę arklių galvas, — pasirodė 
tikras raitelių būrys. Senis Coguelin pass:koja: 
vaidinant seną prancūzišką melodramą, herojus 
įbėga scenon užmovęs ant kardo nužudytos he- 
rojės širdį, raudonos flanelės gabalėlį — pub i- 
ką pagauna siaubo jausmas. Herojus, norėdamas 
sukelti publikoje dar stipresnių pergyvenimų — 


vietoje flanelės užmovė tikrą širdį — ne žmo- 
gaus, bet avino, kuri esanti panaši, — publikoje 
visuotinis nusikvatojimas. Vadinasi: teisybės 


jausmą estetinėje tikrovėje gali sukelti vis i me- 
lagingi natūralinės tikrovės dalykai. Esant rei- 
kalui, menininkas gali piešti ir mopsą su uode- 
ga išdygusia iš nosies, — taip darė ir Ho'fma- 
nas ir visi pasakų meisteriai. Tai buvo visiškai 
teisinga estetinė realybė! 


29. Visos meno šakos suskyla į dvi d džiuli 
srovi — plastinį ir dvasinį, apčiuopiamą ir ne- 
apčiuopiamą meną. Tikriau sakant: statinį ir 
kinetinį meną. Veikmės ir priėmėjo sąvokų at- 
žvilgiu, jų tarpe yra didelis skirtumas. Paga- 
liau teatro menas užima visai atskirą vietą. 


30. Plastinis menas — tapyba, skulptūra, ar- 
chitektūra. Estetinei realybei sukelti žmogaus 
sąmonėje jis turi pastovias nesikeičiančias for- 
mas — priemones. Formos, spalvos, linijos, jų 
kartu sudaryta sandora, nesikaitalioja, besiran- 
da statinėje padėtyje. Tad ir jų sukelti esieti- 
niai pergyvenimai — pastovūs. O literatūra ir 
muzika iš karto viso išgyvenimo neduoda, kol 
skaitai knygą, klausaisi simfonijos — vaizdai au- 
ga; emocijos ir išgyvenimai — auga. 

31. Teatro menas yra sinkretinis menas. Net 
ne sintetinis, kaip Wagneris ir paskui jį kiti neo- 
romantikai svajojo, bet sinkretinis. Jis drauge 
yra ir statiškas ir kinetiškas. Jis apima archi- 
tektūrą, tapybą, skulptūrą, poeziją, muziką, 
choreografiją ir kitus elementus. Tik blogame 
teatre šitie elementai yra sudėjimo tvarka 2p- 
rėpti. Paskirai šie elementai išauginti negali bū- 
ti krūvon sudėti — negali jų suma sudaryti m=- 
nišką vienetą. Teatre šie menai turi sinkretiškai 
organiškai drauge išaugti — sudaryti organišką 
vienetą. Ranka, koja, galva priklauso sveik-m 
organizmui. Galima šios dalys dirbiinai mecha- 
nišku būdu atimti — organizmo visuma bus su- 
griauta, jų organizmui niekuomet nebeprigy čysi. 
Tas pat ir teatre. Be kurios nors vienos crza- 
niškai išaugusios dalies, pvz., muzikos, plastikos, 
teatro menas bus jau sužalotas. 

32. Teatro menas, kaip apimąs visas kitas ms- 
no šakas, yra augščiausias. Nenuostabu, kad ir 
jo įtaka žmonijos dvasios gyvenime buvo ir g-l 
tebėra pati didžiausia. Jis betarpišksi veikia ma- 
ses, jis sukelia stipriausią išgyvenimą ir didžiau- 
sius vaidus. Ir vis dėl to: 

33. Teatro menas gyvas ir egzistuoja, — kol 
tęsias spektaklis, kol skamba garsai, mirga sp3l- 
vos, juda aktoriai, alsuoja publika. Pasibaigė 
spektaklis — pasibaigė menas. Ir niekas niekuo- 
met nebesugrąžins, neberestauruos to spektaklio 
meno! Bus kitas spektaklis, bus šis tas iš jo pa- 
kartota, bet ir nauji elementai, — bus jau kitas 
spektaklis, nebe anas, — kitas menas. 

Vadinasi, net ir augščiausio meno egzistencija 
tėra grynai efemerinė. 

34. Teatre pačiame: paskiri elementai ir pasi- 
lieka paskiri. Nupieštos dekoracijos ant virvių 
kybo, įvairiaspalvės lempos ir prožektoriai įvai- 
riuose kampuose suraišioti, — baldai stovi sau 
pastatyti, architektūros elementai užima vėl sa- 
vo vietą, pagaliau aktorius juda ir kalba po 
sceną vėl atskirai. Faktiškai scena spektaklio me- 
tu panaši į sandėlį, kuriame įvairūs daiktai pa- 
gal tam tikrą planą sudėlioti. Visiškai skirtingos 
prigimties daiktai ir dar plius — žmogus! O 
mes kalbėjome apie kažkokį organišką sinkretiš- 
kumą. Ar tai nėra nesąmonė? Kaip iš sandėlio 
gali pasidaryti gyvas organizmas? 

35. Ir vis dėlto organizmas susidaro. Paskirų 
scenos elementų sužadinta žiūrovo sąmonė tą 
organizmą išaugina. Tiktai blogame, netobula- 
me teatre žiūrovas paskirai paima dekoracijas, 
apstatymą, apystovas ir atskirų aktorių meną. 
Gerame teatre visa tai yra nedaloma. Štai, nese- 
niai Vilniaus laikraščio recenzentas, papeikda- 
mas vieno jauno režisieriaus darbą, skelbė, kad 
būta, esą, ir muzikos, bet jis jos negalįs vertinti, 
nes jos nebuvę galima klausyti, buvę, esą, reika- 
linga aktorių žodžius sekti. Šitame nemokšos pa- 
peikime glūdi augščiausias pagyrimas: buvo mu- 
zika, bet ji nesklaidė visumos, ji prisiderino prie 
tos visumos, ji paskirai negali būti vertinama. 
Ji buvo tik sudėtinė organinė spektaklio dalis! 
Lygiai tokie pat uždaviniai ir kitų spektaklio 
kūrėjų! Jie duoda impulsus, iš kurių vieningą 
organizmą augina žiūrovas! 

36. Fizinė meno kūrinių pusė, — tik priemo- 
nė sukelti meno priėmėjo dvasioje menininko no- 
rimus išgyvenimus. Iš čia ir susidaro tai, kas 
vadinama skonis, įvairenybė, ar dėl skonio ne- 
siginčijama. Iš čia toks skirtingas meno kūri- 
nių vertinimas. 

37. Ir realioje tikrovėje esti: štai koks galva- 
žudys nudobė žmogų. Nudobtojo artimieji ver- 
kia. Sielojasi dėl jo mirties. Kaimynai jaudinas. 
O koks praeivis eina pro šalį visai nesiizudinda- 
mas — jam nei šilta nei šalta. Vienas nogu brū- 
žina stiklą — jam tai, matyti, m=:lonu, o kitom 
nuo tų garsų lyg dantį skauda — taip šlykštu. 
Vienam degtinė su pipirais — vienos smagumėlis, 
o kitam tokia smarvė gomurį rėžia. Vienam pa- 
tinka senos prancūzės, kitam jaunos lenkaitės, 

trečiam plačiastuomenės vokietės. Kaip toje dai- 
noje, vienas geria saldų midų, kitas arielkėlę. 
Vadinasi, tie patys fiziniai konkretūs objekty- 
viai egzistuoją faktai veikia visiškai skirtingai 
žmones. 


38. Panašiai veikia ir meno kūriniai. Čia, tarp 
kitko, atsiliepia jau seniai pastebėtasai Žmogaus 
psichikos dėsnis: žmogui labiausiai patinka tai, 


kas yra artimiausia jo paties dvasiai, — tai yra 
vadinamasis simpatijos dėsnis. Kas žmogui yra 
svetima, nauja, nepažįstama — jam atrodo gal 


įdomu, kurijoziška, bet lieka vis dėlto nepatrauk- 
lu, ilgam jo nesužavi. Skurdi tolimosios šiaurės 
gamta šiauriečiui daug mielesnė negu trorikų 
klimato gamta, o pietietis šiaurės gamtos skur- 
de iš nusiminimo numirtų. Pajūrio gyventojui 
jūra — neišsemiamas grožis, o kalnuose jam sta- 
čiai tvanku, tuo tarpu kai kalnų gyventojas pa- 
jūry baisia nostalgija kankinasi. 


39. Tas pat ir meno dalykuose. Žmogus meno 
kūriny pirmiausia jieško tai, kas jam artima. 
Storžieviškos prigimties piliečiui visuomet pa- 
tiks labiau storžieviški vaizdai, negu koki senti- 
mentalūs dūsavimai. Religingam žmogui koks 
silpnas šventojo eilėraštis ar literatūros atžvil- 
giu analfabetiška giesmė būna dažnai tokia mei- 
li dvasiai, o bedieviui sukelia tai piktą šypseną. 
Savaimingas japonų menas, tiek žavis rytų p3- 
saulio žmones, europiečiui labai sunkisi supran- 
tamas. Kad kaimo basetlijos stygos virpėtų, rei- 
kia gero smičiaus, o Eolo arfa nuo lengvučio vė- 
jelio nuostabiai skamba. 


40. Juo jautresnis, juo plačiau išsilavinęs žmo- 
gus, — juo platesnė jo dvasios apimtis, juo p'a- 
čiau ir jautriau jis reaguoja į meno kūrinio, pa- 
sakyčiau, premisinius akstinus. Pirmąkart ma- 
tančiam klasinį baletą iš viso meno lieka tiktai 
balerinos kojos. Bet išlavinto, jautraus tam me- 
nui skonio žiūrovui klasinis baletas sukelia nuo- 
stabių išgyvenimų. Todėl tad meno dalykuose 
vietoj viešosios formulės “skonis — įvairus“, tei- 
singiau būtų sakyti: žmonių jautrumas ir išsila- 
vinimas toks įvairus! 


41. Meno kūrinio priėmėjas — drauge ir jo 
vertintojas — neišvengiamai turi aprėpti: rea- 
lios tikrovės kūrybines premisas (tariant — kū- 
rybos objektą), menininko pastabumą, — ką ir 
kaip pastebėjo, kiek jo pastabumas buvo esmi- 
nis, sugebėjimas pastebėtuosius bruožus išreikš- 
ti, jo mokėjimas pastebėti objekto viduji turi- 
ni, — visą tai suorganizuoti į organišką viencstą 
su spalvom, linijom, judesiais, šviesom, šešė'iais... 
Visam tam aprėpti, susintetinti jų, kaip akstinų, 
Išgyvenimus, pajėgumą — nėra toks lengvas da- 
lykas. Čia reikia ir jautrumo ir išsilavinimo. O 
žmonės šituo atžvilgiu toki nelygūs! 


TEĖVIšKĖLE!) 


Balys Sruoga 


Tartum sapnas, tartum nykus, 
Dyvinas, skaudus, 
Nesudrumstas atminimas 
Tėviškės klaikios ... 


Aš kas naktį, žiaurią, juodą, 
Ausdamas godas, 

Nuteriotos tėviškėlės 
Nykdamas verkiu... 


Tiek išvargus, tiek kentėjus — 
Amžius užmiršta 

Vėl paplūdai kraujo upėms — 
Nemunais plačiais... 


Nežinojai, kur grūmojo 
Pragaro ugnis, 

Tik savų auklėjai skaisčius 
Sielos siekimus ... 


Tik jutai bangiąsias giesmes 
Nemuno bangų, 
Paslaptingus, išganingus 
Gaudesius varpų... 


Aš išguitas šiaurės tyruos 
Prieblanda, nakčia, 
Atsiklaupiu, susigraužęs: 
Tėviškėlė tu! 


*) šis Balio Sruogos eilėraštis rastas J. šaulio archyve. 
Rašytas bene 1915 ir, kiek žinia, nebuvo kur nors 
spausdintas. — Red. 


42. Minėjau — meno egzistencija yra iliuzo- 
rinė, ji gyva tik priėmėjo sąmonėje, sukeldama 
tam tikrus pergyvenimus, — kurie paprastai yra 
vadinami emocijomis. Tokiu būdu visas meno 
uždavinys, visos jo pareigos — sukelti prieėmėjo 
emocijas. Nes, — jeigu emocijų nesukelsi, — 
priėmėjas jo savo sąmonėje nerealizuos, — jis 
neturės egzistencijos. Šis faktas mus stačiai at- 
vedė į nelaimingąją formulę “menas — menui". 


43. Kaip minėta, ši formulė atsirado kaip pro- 
testas prieš bandymus meną pavergti visokiems 
utilitariniams tikslams: skelbti kokiom idėjom, 
moralėm, išgarbinimui, etc. Romantikai prieš tą 
griežtai užprotestavo, sakydami, kad kas nori 
idealų ar moralų — tegu skaito filosofiją, ar mo- 
ralinius traktatus, politines brošiūras ar laikraš- 
čius. Tuo tarpu menas turi saviškus tikslus. 


44. Iš to visiškai neseka, kad mene neturėtų 
būti idėjų. Meno veikale panaudotos ideologijos 
yra anaiptol nemenkesnės priemonės emocijcms 
sukelti, negu visos kitos. Idėjų gausumas ir stip- 
rumas, jų meninis pateisinimas meno kūriniui 
yra itin svarbu. Jos yra pagrindas sudaryti vei- 
kalo dideliam turiniui. Juo didesnis turinys, juo 
stipresnė ta turinio forma, juo harmoningesnė 
turinio ir formos sandora — juo stipresnis meno 
kūrinys. Tiktai čia: idėjos nėra meno tikslas, 
bet tik kūrybinė priemonė, kaip ir visos kitos. 
Todėl tad senoji pašiepiama formulė“ menas — 
menui" reiktų perkrikštyti į kitą, daug tikslesnę, 
būtent: menas žmogui, 


45. Meno kūrinio esmės suvedimas į emoci- 
nius išgyvenimus — ar nėra perdaug siauras su- 
pratimas? Paveikslai juk mums duoda pasigro- 
žėjimą vaizdais, spalvomis; romanai supažindi- 
na su svetimais kraštais, svetimais žmonėmis, is- 
torine praeitimi, iškelia naujų problemų, ir vi- 
sokiausių žinojimo sričių. Eilėraščiai žavi ir 
vaizdais, ir idėjomis, ir skambumu, ir melodin- 
gumų. Dramos, tragedijos — moko tėvynės mei- 
lės, heroizmo, stiprina charakterį etc. Kas gi yra 
tos emocijos, palyginti su šitais ir kitais visais 
meno nuopelnais? 


46. Atsakas paaiškės įsižiūrint į tų nuopelnų 
esmę. Romanas vertingas ne vien tik gamtos ir 
žmonių aprašymais ar istorinėmis žiniomis. Tiem 
dalykam pareikšti yra kitos daug tobulesnės for- 
mos. Visi tie aprašymai, tos istorinės žinios, idė- 
jos, charakteriai romane yra svarbūs, bet ne pa- 
vieni, o visumoje. Kaip galima, sakysime, ver- 
tinti Žmogaus nosį, nupjautą nuo viso veido? 
Taip pat negali vertinti istorinių žinių atitrauk- 
tai nuo visos kitos romano medžiagos. Ta medžia- 
ga, tie visi paskiri elementai susiorganizavę į or- 
ganinį vienetą — tiktai skaitytojo priėmėjo są- 
monėje. Kitais žodžiais tariant, tie visi elemen- 
tai, tie visi meno “nuopel-ai" yra tik kūrybinė 
daugiau ar mažiau pajėgi priemonė meno tikslą 
pasiekti — sukelti emocinius išgyvenimus — 
realizuoti sąmonėje meno kūrinį. 


47. Estetinės emocijos nėra jau toks menkas 
dalykas, kaip tai kartais galėtų atrodyti. Esteti- 
nių emocijų troškulys yra įgimtas kiekvienam 
žmogui, pasireiškęs nuo pat žmonijos kultūros 
lopšio. Tai yra kažkoks dar mažai ištirtas in- 
stinktas, nemažiau gajus, kaip visi kiti pirmi- 
niai instinktai. Ledynų gadynės žmogus tam- 
siuose urvuose tebelindėjo, žemėje augštininkas 
gulėdamas akmeniu ant akmens kokius nucsta- 
bius raižinius raižė! Daina, muzika, plzstinis 
menas, vaidyba irgi prasidėjo su pirmaisiais žmo- 
gaus žingsniais civilizacijos raidoje. Net pirmi- 
nio žmogaus santykiavimas su dievybe reiškėsi 

tomis priemonėmis ir formomis, kurias šiandien 
vadiname meninėmis. 

48. Panem et circenses — šaukė įsisiūbavus 
alkana romėnų minia. Šiame klaikiame klyks- 
me fizinis ir dvasinis alkis atsidūrė toje pat plot- 
mėje. Ko romėnų minia troško, šaukdama cir- 
censes? Regyklų? Troško jinai estetinių emoci- 
jų, nes regykla — viena pačių stipriausių ir 
universaliausių priemonių joms sukelti. Su vien 
duona, su vienu fizinio alkio tenkinimu minia 
nenorėjo, negalėjo gyventi. Visa senovės pasau- 
lio istorija — tolydis šio dėsnio patvirtinimas. 
Ne be reikalo meno kūrybos žygiai — este:inių 
emocijų tiekimas buvo organizuojami valstybi- 
niu mastu. 


49. Ta pati padėtis buvo ir viduramžiais, kai 
meno kūrybos organizacija buvo išslydus iš val- 
stybės globos. Tačiau jos nustelbti neistergė jo- 
kie įvykiai, jokios katastrofos. Šimtai, tūkstan- 
čiai įvairiaspalvių mintų, histrijonų, žonglierių, 
spielmanų, trubadūrų pasklido po Europą, įvai- 
riausiomis priemonėmis keldami tas emociias. 
Tai buvo profesionalai. Tačiau ir ne profesiona- 
lai, nežinomi menininkai, paskendę plačiose gy- 
ventojų masėse, kūrė tautodailę, kūrė tautosa- 
ką, — tą tikrą beraščių literatūrą. Veikiai į:i- 
kiša bažnyčios, organizuoja religines dramas, 
vaidinimus, misterijas, moralitė; miestai su jų 
iškilmingomis procesijomis, eisenomis, pomvo- 
mis, išeina įvairios draugovės, brcl' jos, pag>liau 
ir pati valstybė. Naujausiais laikais kūryba iš- 
sivysto dar platesniu mastu. 


50. Naujausiais laikais dvasinio alkio tenkini- 
mas vertinamas daugiau negu fizinio. Pagal me- 
no kūrybos pajėgumą sprendžiame apie tautų 
kultūros pažangumą ir atitinkamai ją gerbiame. 
Kas iš mūsų žino, kokią duoną norvegai turi ir 
kokią ją kepa ir kiek ios turi? Visas pasaulis 
gerbia norvegus anaiptol ne dėl jų silkių, — 
norvegai užėmė pasauly garbingą vietą savo Ib- 
senu, Hamsunu, Munchu, Griegu... Per visą 
žmonijos kultūros raidą estetinės emocijos vai- 
dina išimtinai svarbų vaidmenį, nemenkesni už 
duonos. 


51. Ne, estetinės emocijos, estetinė realybė 
anaiptol nėra menkas reikalas. Ansintol nėra 
žaislas ar priemonė įdomiai laikui preleisti. Bet 
ir duoną ne visi vienodai valgo. Vieni blynus, 
pyragus kepa, kiti varles ryia. Yra ir žmon'ų, 
kuriems estetinės emocijos tik tiek įdomu, kick 
įdomus laiko praleidimas. Bet vėl — iš esmės 
pažvelgus, ir jie klysta, taip manydami. Jie nori, 
sakysime, įdomiai praleisti laiką, eina į operetę, 
eina į farsą. Ką tai reiškia? Reiškia, kad ir jie 
nori ištrūkti savo dvasioje iš realiosios tikrovės, 
nori pagyvinti efemerire, estetine realybe. Jie 

nori tam tikrų estetinių emocijų. Žinoma, este- 
tinės emocijos nėra lygios. Vienos gilssnės, ki- 
tos paviršutiniškesnės. Vienos tauresnės, kitos 
su žemesniais instinktais besigiminiuojančios. 
Ak, ir duoną ne visi vienodą valgo. Vieni mėgs- 
ta rūgščią, kiti — paplikytą, kiti — druska pa- 
barstytą. 

52. Estetinių emocijų esmė nėra lengva api- 
brėžti, kaip ir visų painių emocijų esmė. Tai 
yra pradžiapradė sąvoka. Kiekvienas žmogus 
jaučia alkį. Yra žinomos labai didelės kančios, 
kylančios alkanam žmogui. Kam teko pabadauti, 
tas puikiai žino, kas yra alkis. Bet kaip žodžiais 
galima būtų nusakyti jo esmė? Trūksta maisto? 
Tuščias skilvis? Tačiau: maistas — maistu, skil- 
vis — skilviu, visi su tuo susiję fiziniai procesai 
lieka sau, o alkio esmė lieka nenustatyta. Tas 
pat tektų pasakyti ir estetinės emocijos reikalu. 
Jas galima aprašyti, galima atpasakoti jų vyki- 
mo procesą, bet jų esmės nepaaiškinsi. Kas, pa- 
galiau, yra gyvybė? Širdies plakimas, alsavimas, 
kojų kilnojimas? Visa tai yra tik fiziniai proce- 
sai. Gyvybės pasireiškimo pažymiai, bet ar pati 
gyvybė? Esame gyvi, bet kas yra gyvybė — 
nemokame pasakyti. 


53. Alkanas žmogus, gavęs pavalgyti, jaučia 
tam tikrą pasitenkinimą. Kas yra tas pasitenki- 
nimas? Kokia jo esmė, vėl negalime žodžiais to 
nusakyti. Žmogus jaučia, kad jam, pasotinus 
alki, pasidarė gera, malonu, miela gyventi. Ana- 
logiškai jaučiasi ir žmogus, dvasinę dali patenki- 
nęs. Įvyksta žmogaus dvasioje tam tikras prcce- 
sas, kurį Aristotelis dar pavadino katarsiu — ap- 
sivalymu, sielos nuskaidrinimu. Šitų nuskaidri- 
nimų estetinių emocijų pasiilgęs žmogus ir trokš- 
ta. Toki nuskaidrinimą ir duoda ne realioji anes- 
tetinė, bet tiktai estetinė realybė. 


54. Gyvenime dažnai tenka matyti mirusius 
ar žuvusių lavonus, — jie niekuomet mūsų dva- 
sioje katarsio nesukelia. Juo labiau nesukelia 
patsai žmogaus žudymo procesas. Priešingai, — 
mums pasidaro graudu, baugu, baisiai sunku 
dvasioje, bet kokio palengvinimo dvasioje nejau- 
čiame. Kartais mūsų jausmai jau yra tiek at- 
bukę, kad mes be jokio susigraudinimo praeina- 
me pro lavonus, pro šimtus jų. Tačiau kai teatre, 
dramoje, tragedijoje žudomas žmogus, žiūrovui 
širdis padvigubina vlektis, plaukai šiaušiasi. 
Žiūrovas žino, kad visa tai yra tik iliuzija, at- 
set, melagystė, kad niekas scenoje nieko po tei- 
svbei nesmaugia, o vis dėlto šiurpas nukrečia. 
Tracedijai pasibaigus, žiūrovo dvasioje pasilie- 
ka kažkaip šviesu, lengva. Kartais net ištisas 
savaites sapnuojasi regėtieji vaizdai, jaudiva ir 
sveigina dvasią. Jaudina ne kurios nors idėjos, 
scenoje sukeltosios, bet jaudina visa spektaklio 
visuma. Išgyventieji jausmai — emocijos. 


BERZINIUKO MIRTIS /s Arzs71S 


(Iš “Apsingės parapijos bažnytnamio?') 


Ką Troboje buvo tuščia. Kertėse rinkosi šešė- 
liai. Pasuolėje cieksėjo svirpliukas. Šiaip buvo 
tylu. Berniukas girdėjo barnį kieme, o dabar, 
kai Teresėlė ir Paskarbis išėjo, jis negirdėjo nie- 
ko kito, kaip tik svirpliuką ir savo širdį. Jis lau- 
kė, bet ko, pats nežinojo. Jis laukė, kad kažkas 
dabar atsitiktų, kaip kadaise, kai jis, pirmus me- 
tus tarnaudamas, sumušė ąsotėlį, bet, besiren- 
giant jį luptį, atvažiavo šeimininko duktė ir žen- 
tas: užmiršo taip jį ir ąsotėlį. Šeimininkė prisi- 
minė tik į trečią dieną, bet piktumas jau buvo 
praėjęs, tai tik pabarė ir viskas. Ir jis svarstė, 
kas dabar galėtų įvykti, kad jį bent šiandien 
užmirštų. Ryt jau, kaip bus, taip bus, kad tik 
ne išandien. Taip begalvodamas, jis pajuto kaž- 
kokį baisų nuovargį ir, nežiūrint pastangų, pra- 
dėjo snausti. Užsnūdo kartą, kitą, o trečiu kar- 
tu užsnūdus, jį šiurpu nukrėtė sugirgždėjusios 
durys. Abugelis, pravėręs duris, dairėsi: atėjęs 
iš lauko, negalėjo įžiūrėti piemens, sėdinčio tarp 
langų ir kabančių drabužių, ir piktu balsu pa- 
šaukė: 

— Juruk, kur tu? 

— Aš čia, dėde, — atsakė vaikas. 

; — Aa, tu čia sėdi, — pasakė jis ir tylėdamas 
padėjo kepurę, nusivilko švarką, ir pradėjo au- 
tis aulinius batus, bet jam nesisekė, tai šūkte- 
lėjo kiek švelnesniu balsu: “Juruk, nutrauk man 
batus". Vaikas nutraukė batus, Abugelis pasi- 
lenkė pasuolėn, pasidairė ir dar balsu pasakė: 
“Juruk, pajieškok man klumpių“. Jurukas, pa- 
šmirinėjęs pasuolėse, rado ir atnešė jam klum- 
pes. Abugelis sėdėdamas įsistojo į klumpes, at- 
siduso ir pradėjo: 

— Tai matai, Juruk, kokios tu man košės 
privirei. Pirmą kart mano gyvenime ateina sve- 
timi žmonės ir man akis skvarbo mano paties 
atšlajime, ir dėl ko? Dėl pasileidusio piemens. 
Ar tu atsimeni, ką man tavo tėvas, tave atvežęs, 
pasakė: neklausys — mušk nesigailėdamas. Ar 
ne taip man tavo tėvas sakė? 

— Taip, dėde, — atsakė vaikas. 

— Tai matai. Be reikalo aš nieko nemušu. 
Bet aš nenoriu, kad man piemenį seniūnas ve- 
džiotų. O tu neklausai. Susidedi su tokiais pra- 
muštgalviais, kaip Agurkienės Petras, daužai 
svetimus langus... 

— Dėde, galiu kryželį pabučiuoti, kad ne 
aš, — įsiterpė vaikas. 


— Gerai, kad ne tu. Bet tu žinai, kas, — 
pasakė Abugelis, atkišdamas į jį pirštą. 

— Žinot žinau, dėde, bet pasakyt negaliu, 
— atsakė Jurukas. 

— Kodėl tu jau pasakyt negali? — klausė 
gražumu Abugelis. 

— Iš manęs priesaiką paėmė. 

— Ar tu žinai, kad negalima blogam pri- 
siekt? 

—Nežinojau, bet kas padaryta, tas padaryta, 
— tarė vaikas. 

Kaip tik tuo tarpu parėjo Abugelienė. Nu- 
simetė skepetą ir pasakė: 

— Ar jūs dar nemiegat, panaktiniai? Ryt ir 
šuo akių 1-eprakrapštys. 

— O kur tu valkiojies iki vėlumos? — pik- 
tai paklausė Abugelis. 

— Tai dabar. Ką nurijai, kad taip pasiutęs? 
— atsakė pati. 

— Visi išeina, namų nieks nežiūri, — kal- 
bėjo Abugelis. 

— Aš tau sakiau, kur einu. Juruką, va, 
palikau. 

— Tavo Jurukas ir privirė košės. 

— Na, ir kas atsitiko? — klausė ji. 

— Nagi Jurukas išmušė vargonininkui lan- 


gą, — atsakė Abugelis. 

— Duot žalčiui, — tarė pati. 

— Tai imk ir duok, kad nori, — sumur- 
mėjo Abugelis. 

— Juruk, eik man čia, — tarė ji paskubo- 
mis. 


Vaikas priėjo ir atsistojo prieš ją, kaip nu- 
diegtas. Ji vėl paskubomis jį kvotė: 

— Kam tu tą langą išmušei? 

— Aš neišmušiau, tetule, — aiškino vaikas. 

— Va tau, kad neišmušei, — kirto ji vaikui 
per veidą ir, užsimojusi atgalia ranka, vėl klausė: 

— Sakyk man, žalty, o ne, tai kai duosiu 
atbula ranka, tai dantų nesusirankiosi ... 

Vaikas tylėjo. Ji kirto atbula ranka, palau- 
kus — delnu, ir vėl atbula, kol vaikui burbulais 
pasipylė kraujas iš nosies. 

— Tu žiūrėk, kaip muši, — tarė vyras, — 
sužeisi — bus bėdos. Jis ir man tvirtino, kad 
ne jis. Gal gi ir ne jis. Jis buvo su kitu: vie- 
nas jų išmušė, bet jis užsispyręs nesako, kas su 
juo buvo. 

Abugelienė klausėsi, abiem rankom įsispren- 
dusi į klubus, su pikta šypsena žiūrėdama į vy- 
rą. Kai jis pabaigė, ji pradėjo: 

— Ar tau ne gėda, stuobry. Tas varlys ne- 
pasakė. Nemokėjai paprašyt. Reikėjo nusiimt 
kepurę, nusilenkt iki žemės, pabučiuot pieme- 
niui ranką, tai gal būtų ir pasakęs. Gėdą turė- 
tum. Pamatysi, kaip aš jam atversiu žadą. O 
jei ne, tai su žarnomis ištrauksiu. Varly, nusi- 
mauk kelnes ir gulk man čia kniūpščias ant suo- 
10 


Vaikas, pūsdamas per abi lūpas tekantį krau- 
ją ir kukčiodamas, gailiomis akimis apžvelvė vi- 
są trobą ir, žiūrėdamas į duris, lyg dar laukda- 
mas stebuklo, pamažu nusirišo juostą ir atsigu- 
lė ant suolo. Abugelienė, dairydamasi į visas pu- 
ses, išėjo į priemenę ir iš ten atsinešė kamanas. 
Vaikas pakėlė galvą ir, pamatęs, kad ji riša nuo 
kamanų odinį pavadį, pradėjo verkti. Ji gi su- 
dvailino pavadį ir įspėjo: “Geriau sakyk dabar, 
paskui gailėsies". Bet vaikas tik inkštė. 

Išsikreipė Abugalienės veidas. Pakėlė ranką 
ir kirto. Vaikas sujudėjo, lyg varlė plaukdama, 
bet nieko nesakė. Tada ji pradėjo jį pliekti. Pir- 
mieji kirčiai buvo dar reti. Sudžiūvęs pavadis 
tuojau keliose vietose prakirto vaiko nugarą ir 
jis ėmė spiegt. Ji kirto vis smarkiau ir tankiau, 
net jos skepetaitė nusmuko ir plaukai išsileido. 
Bemušdama pati pavargo ir kirsdama dejavo. 
Galop, uždususi, atgalia ranka numetė pavadį 
po vyro kojomis, atsisėdo toleliau ant suolo ir 
išsižiojusi sunkiai alsavo, klaikiai žiūrėdama į 
apstulbusį vyrą. Jurukas gulėjo paslikas. Temo. 
Abugelis atsikėlė ir, išsitraukęs degtukus, taisėsi 
lempą uždegti. 

— Nedegink žibalo, — sukriokė pati. 

— Tylėk, — atsakė Abugelis ir užžibino 
lempą. 

Jurukas pakėlė galvą ir sudejavo. Jo veidas 
buvo visas kruvinas, akys aptinusios. Vienos 
akies voko negalėio atmerkti. Suol»s buvo visas 
kruvinas ir jam delnai lipo, dėl to jis norėjo 
pasikelti, bet Abugelienė sudraudė: 

— Gulėk ma, iki pasakysi... 

Piemenukas degančiomis akimis į ją pažvel- 
gė ir pasakė: 

— Pasiklausk savo sūnaus, jis geriau žino, 
kaip aš... 

— Ką? Mano vaikas su piemenimis susidės? 
Meluoji, velnio išpera. 


— Ne, nemeluojuų, — atsakė vaikas. 

— Lauk iš po mano akių... Lauk... Eik 
namo... O ne, tai aš tave gyvą į gabaliukus su- 
draskysiu, — šaukė jinai nesavu b>lsu. 


Jurukas pabandė keltis, bet ėmė ir susmų- 
ko ant grindų. Pakėlė ranką, įsitvėrė į suolą ir 

vargais negalais atsistojo stačias, bet nedrįso pa- 
leisti rankos, tai pasisuko į šeimininko pusę ir, 
primerkęs skaudančią akį, žiūrėjo į jį. Jurukas 
nieko jam nesakė, tik žiūrėjo, o iš akių ritosi 
ašaros, drėkindamos veiduose sudžiūvusį kraują. 

— Tu, motin, perdaug, — tarė Abugelis. 

— Va, va, va, — atsiliepė Abugelienė, — 
užtark, užtark žaltį... 

— Kas perdaug, tas perdaug — svetimą ne- 
turi teisės taip Mušt... 


— Lauk. Lauk man abudu, — rėkė mote- 
ris. — Aš neleisiu piemeniui sūnaus šmeižti ... 

— Tegu tik tavo sūnelis parsivelka, aš jį 
pačiupinėsiu, — tarė Abugelis. 


— Ėdei tu mano sveikatą visą gyvenimą, o 
dabar nori visai pribaigt su tuo bobelio vaiku ... 
Ko tu spoksai? Eik namo... Eik iš po mano akių. 
Ar tau sakau? Palauk, — tarė jinai ir, paemusi 
už pažastų, vilkte išvilko vaiką per trobą ir kie- 
mą. Nuvilko už vartelių, paliko ir, nieko nesa- 
kiusi, užsuko brūzgulėliu vartelius ir nuėjo į 
vidų. 

Jurukas liko vienas tiįsot patvory. Jam 
skaudėjo antakį ir strėnas, kurių nei pajudinti 
negalėjo. Jį apėmė nuovargis, panašus į snau- 
dulį, ir jis sunkiai galvojo. Visai temo, ir nuo 
rasos žolė drėko. Jis pradėjo galvot, kad mirsiąs 
čia vienų vienas — patvory, naktį. Jis girdėjo, 
kad mirt patvory labai negarbinga. Bet paskui 
vėl galvojo, kad jis nemirs, o būtų gera dabar 
numirus. Ėmė kiek atsigaivelioti, bet dar labiau 
visą skaudėjo. Troboj buvo šviesu ir garsiai kal- 
bėjo — barėsi. Jis žinojo, kad apie jį kalba. Ga- 
lop nugirdo: “Eik, pažiūrėk“,—sakė Abugelis, bet 
jam pati atsakė: “Eik tu, kad nori". Jį apėmė 
baimė: nieko girdėt ir nieko matyt nenorėjo, 
tai atsistojo ir paskubomis patvoriu ėjo iš baž- 
nytkaimio į laukus. Eidamas tvarkėsi drabužius 
ir marškinius. Kai įsijudino, mažiau skaudėjo. 
Prie pirties ir augšto, dviem skersiniais kryžiaus 
tekėjo mėnuo. 


Buvo gaivu, tik retkarčiais, kai padvelkda- 
vo iš laukų, pajusdavo veide, lyg iš neataušusios 
krosnies, šiltą oro bangą. Ėio jis negalvodamas, 
kur eina, bet kai pasiekė išsišakojusį didelį kry- 
žių, marų metais pastatytą, sustojo pailsėti: Kan- 
čia, nuleidusi galvą ir atkišusi kelius, kybojo, 
kaip gyva. Taip gyva, kad, rodos, ims ir paklaus, 
kur jis dabar eina. Jurukas nuleido akis ir no- 
rėjo praeiti. Jau buvo ties kryžiumi, kai pakėlė 
akis ir pamatė netoliese prieš save kraupiai 
eumšuojančius, pušimis apaugusius žydkapius. 
Ji šiurpas nukrėtė, ir jis pasuko keliu į kairę. 
Gulėdamas patvory jis galvojo eiti pas senelę, 
motinos motiną. Jam atrodė, kad kitos tokios 
senelės niekur nėra: taip ji švelni ir gera, taip 

ji jį myli. Kai ateina, o ji ateina dažniau nei 
motina, tai vis ką nors atneša: ar riestainį, ar 
medauninko arkliuką, ar ragaišio riekelę. Atė- 
jusi pasisodina šalia, pajieško galvą. Kartais pa- 
sako: “Bet tavęs, vaikeli, niekas neprižiūri: ap- 
skretęs ir nukirptas, kaip avis, slenksčiukais". 
Vis gražiai, vis meiliai kalba. Bet pas ją eiti ne- 
gali, nes kelias kaip tik pro žydkapius, o jis jų 
bijojo, nes, sako, ten vaidenasi ir ugnis vaikš- 
čioja, be to, kažkas matė ir patį velnią vidury 
dienos žydkapiuose ožiu besiganantį ... Tatai ir 
pakreipė jo žingsnius namų link. 


Kelias ėjo laukais, kur tą vasarą buvo žiem- 
kenčiai. Kažkur griežlelė rėkė. Praskrisdavo virš 
galvos į visas šalis besiblaškydamas šikšnospar- 
nis. Kiek atokiau nuo kelio, juodalksniais apau- 
gusi, rangėsi Singė, kur suokė skambėjo lakštin- 
galos. Jam buvo apmaudu, kad dabar, kai visa 
žemė atrodo, turėjo aimanuoti, jos taip linksmai, 
taip nerūpestingai giedojo. Arba vėl — kažkur 
už Skerdimo kalno grojo armonika. Iš karto ke- 
li palaidi garsai plaukė laukais, bet paskui pa- 
skardėjo visa linksmų garsų srovė, lyg Singė 
putodama pavasarį, kai krantus užlieja, o vaga 

virdama, kunkuliuodama plaukia. Visi tie gar- 
sai spaudė jam širdį: jį apėmė neapsakomas 
graudumas, jog ašaros viena po kitos ritosi 
skruostais ir jis jų nei nešluostė. Armonika nu- 
tilo, bet ji dar skambėjo Senakelės šile. Paskui 
vėl pasigirdo, palaukus, bet jau daug toliau ir 
tolydžio vis silpnėdama. 

Jurukas pračjo laukus ir jau kopė taku į 
Duobių kalną, kurio beveik pačiame kauzure 
stovėjo kryžius. Prilipęs kryžių, atsisėdo po juo 
pailsėti. Jame buvo koplytėlė, kurios apačioje 
kabojo virtiniukė pilnavidurių medinių julanč'ių 
varpelių. Tie varpeliai, padvelkus vėjeliui, ju- 
dėdavo ir vos girdimai skambėdavo kažkokiu 
baisiai nykiu ir gailiu balsu. Kai jį dar mažą 
motina bažnyčion vesdavosi arba jis vienas na- 
mo eidavo, tai visada sustodavo Duobių kryžiaus 
varpelių pasiklausyti. Dabar buvo ramu ir var- 
peliai, rodos, miegojo. 


Kiek tolėliau buvo šilas, augštas ir senas, 
bet neplatus ir retas — pro kamienus matėsi 
dangus. Ši kel'ą jis gerai žinojo, kad kryž'us 
kaip tik pusiaukelėj tarp nomų ir Apsinsės. Ir 
tik čia besėdint jam toptelėjo, kad jis gi namo 
eina. Gi namo eit nenorėjo: gerai žinojo, kad 
ir daber, kaip visada, tėvui jis vienas bus kal- 
tas. Kai jis t-rnsvo pas Bartkūnų Vs=laiša, pik- 
tą lenką, pasiskundė tėvui, kad šeimininkas jį 
mušąs, ir tėvas jam tik tiek tepasakė: “Neklau- 
sai, tai ir muša, būk geras ir paklusnus — tavęs 
nieks nemuš."' Jam buvo keista, kaip tėvas, ku- 
ris visą jaunystę pratarnavo, nežino, kad jei pas 
kokį žmogų, tai tu būk geras geriausias, paklus- 
nus paklusniausias, o jis vistiek tave muš. 

Nutarė papasakoti tėvui visa, kaip buvo: jis 
verks ir maldaus, kad bet kur siųstų, tik ne 
pos Abugelius. Jam net atrodė, kad jei ne tėvas, 
tai moma ii supras. Jis parodys mamai nugarą, 
kuri, jam regėjos, esanti viena gyva mėsa... 


Taip galvodamas, nejučiomis, įkišo ranką ki- 
šavėv ir u**iupo armonikėle. Išsitraukė, pavar- 
tė. net nrie lūnų prisidėio, bet, jau bepūsdamas, 
susigriebė: ksip čia dabar naktį — gal kas keliu 
eina Neiškevtė ir atsargiai, atsargiai, ir iš tolo, 
lvs i paskutinę ugniavietės blėstanč'ią žari'ą, 
mroAėjo pūsti i armonikėlės skylutes — sudūzgė 
kažkas vos girdimas beveik, kaip kryžiaus var- 
neliai, ir jom buvo taip skaudu ir miela, kad 
Tie vieka w*mMiršo Ir ilgai taip pūtė. Vien patvs 
stnrieji bel<ai atsiliepdavo, kiti, pūsk — nepūsk, 
t-15i0. Ir te girdėjosi tik dėl to, kad taip buvo 
tv'u. ios net ausyse spengė. 

Netoliese, ant tilto užvažiavę, sudunčėjo ra- 
tai, „Tis išsieando ir. bijodamas, kad jo kas ne- 
novvtų. norėio pašokt ant kojų ir eit, bet nugarą 
tain sugėlė, ked jis garsiai sudejavo. Vargais ne- 

galais pakilo ir ėjo. Prieky, tarp pušų kamienų, 
mėlynavo dangus ir spindėjo dvi didelės žvaigž- 
dės. Dešinėj ir kairėj buvo girios, tik priešais, 
ties ganyklomis, buvo reta. Nuo kryžiaus pasu- 
ko kairiau, kur buvo takas per ganyklas į Pupi- 
nę — jo tėviškę. Einant taku, reikia pasiekti 
Milžinų sodžius, kur visada būdavo palaidi visi 
šunes. Bet jis tai žino ir visada šlapokšniuose 
pjaunasi berželį nuo šunų atsiginti. 

Ganyklos — didelė lygė, ar ne trys valakai 
žemės. Nieks jų nematavo, tik taip spėja. Iš vi- 
sų pusių miškai, tik rytuose Milžinų laukai — 
ganyt gera. Aplink bobeliai ir niekas jų nepai- 
sė, net piemenys. Visada jie kalti. O jei kuris 
išvys piemenį iš žirnių ir jei dar kailį išpers, tai 
naktigoniai to ir laukia, kad galėtų prisikabinti 
prie bobelių. Ir jo tėvas buvo bobelis, nors kito 
valsčiaus, bet vistiek ir jam tekdavo nuo apsin- 
giškių. 

Jurukas praėjo ganyklas su apkežusiomis eg- 
laitėmis, praėjo Milžinus, begalvodamas ir bedė- 
damas žodžius, kuriais jis manė tėvą sugraudin- 
ti. Kartais jam atrodė, kad mokės tėvui pasakyti 
ir kad jis jį supras, bet vėl pradėdavo abejoti. 
Trumpa vasaros naktis jau buvo persiritusi per 
vidunaktį, kai jis pamatė savo tėvo trobas, to- 
lumoje gumšuojančias. Milžinuose girdėjo gai- 
džius giedant, ir keista, šunų gi nė balso. Kiek 
paėjėjęs numetė pievon išsipjautą lazdą. Tėvo 
sodyba buvo pirmoji. Kol jis jos nematė, buvo 
drąsesnis, bet juo jis arčiau ėjo, juo drąsa ir t k- 
rumas silpo. Kelis kartus net galvojo grižti. Bet 
kur? Ilgai svarstė ir nusprendė, kad kitur nėra 
kur eina, kaip tik namo, dėl to, nors sunku buvo, 
jis paspartino žingsnį, kad greičiau pasiektų na- 
mus — kieme galės dar kartą apgalvoti ir nu- 
spręsti: verta kelti tėvą, ar ne. 

Kieme buvo baisiai nešvaru: pridraikyta 
šiaudų, primėtyta pagalių ir plytgolių, o prie 
šulinio didžiausia valka purvo. Trobelė pakry- 
nusi, visa žemėn sulindusi. Stogas vėjo nudras- 
kytas: vienam gale kreklės ir lotos kiaurai ma- 
tesi. Menka ir baisi buvo trobelė, nelygiais slogs- 
čiais pašiurpusi, kaip gaidžio siauterė. Atrodė, 
kad jis pirmą kartą ją matė, o gi jis joje gimė 
ir augo, be to, kaip joje buvo gera ir miela, kaip 
niekur. 

Nustebęs žiūrėjo i pairusių rentiniukų šulinį, 
į nevalyvą svirties pėdžią, kuri buvo, lyg ilgis 
pirštais siauros šienavartės šakės ausštyn pasta- 
tytos — labai ilgu ir siauru dvišakumu. Pati 
svirtis — sulinkusi kreklės storumo kartis su 
pritvirtintu kelmu. Ir lašelis karojo ant ilgos 
grandinės, lyg t2i dienai pritvirtintas, nors jis 
niekad kitoks nebuvo. 

Besidairydamas kieme, Jurukas pasi'uto 
kaltas, ir jam atrodė, kad jis viso to skurdo prie- 


žastis. Pradėjo galvot, ar nebūtų geriau, nuė- 
jus klojiman, atsigult ir palaukt ryto. Ką gi jis 
dabar pasakys iš miego prikeltam tėvui, o da- 
bar, apyaušriais, kaip tik pats miegas. Mažais, 
nedrąsiais žingsniais jis nuėjo į klojimą, bet jis 
buvo užrakintas. Pašiūrėje jokio šiaudo, nors 
imk ir gulk plikoje žemėje. Vėl lyg kiek atgavo 
drąsos, priėjo prie trobos ir pabarbeno į sveiką 
lango stiklą. Nieks negirdėjo. Pabarbeno stip- 
riau — prabudo motina ir tarė: “Mikai, kelkis, 
kažkas dūzgena į langą". Tėvas paklausė: “K:s? 
Jurukas atsakė: “Aš". Bet jo negirdėjo, nes mo>- 
tina dar stebėjosi: “Kas čia dabar, vidunaktį, 
belstųs?* Vaikas atsitraukė nuo lango ir laukė. 
Po minutėlės tėvas už durų dar paklausė: “Kas?" 

— Aš, tėte, Jurukas, — atsakė vaikas. 

Vienmarškinis tėvas pasirodė tarpdury ir 
nustebęs paklausė: 

— Tu? Kur tu valkiojies taip vėlai naktį? 


— Tėvutėli, aš pareinu namo — išvarė ma- 
ne... — atsakė Jurukas ir žinojo, kad negcrai 
prasitarė. 

— Išvarė? Už ką, žalty? — klausė supykęs 
tėvas. 

— Mane sumušė, sukruvino visą, — sušveb- 
leno jis ir pradėjo verkti. 

— Kas tave sumušė? — klausė tėvas. 

— Abugelienė sumušė, tėte, — aiškino vai- 
kas. 

— Ir gerai, žalty, ir aš dar pridėsiu, kam 
neklausai, — kalbėjo supykęs tėvas. 

Jurukas pamatė, kad tėvo nesugraudins. 

— Mane visai nekaltai, visai, — ir vėl ver- 
kė. 


— Nemeluok, niekas nekaltai nemuša, — 
sakė tėvas. 

— Tikrai 
kalbėjo sūnus. 

— Tik pagalvok, vaikeli, ims kas tave be 
reikalo ir muš, a? 

— Kažkas langą iškūlė, o prie manęs prisi- 
kabino, — aiškinosi jis. 

— Sakyk man, nemeluok, ar tu jį iškūlei? 
— klausė tėvas, piktai žiūrėdamas į akis. 

— Ne aš, tėte, tikrai ne aš, — aiškinosi 
vaikas. 

— Tai reikėjo taip jai ir pasakyt. Žioply 
tu, a? 

— Sakiau, bet netikėjo. Ir mušė, nežmoniš- 
kai mušė... mano visa nugara viena gyva mėsa, 
— kalbėjo Jurukas. 

— Čia kas nors yra ne taip, kaip sakai. Sa- 
kyk, kaip buvo? — klausė tėvas. 

— Buvo taip, tėveli, kažkas išmušė langą, 
o mane einantį pro šalį pačiupo... 

— Kas tave pačiupo? — pertraukė tėvas. 


nekaltai, tėvutėli, nekaltai, — 


— Teresėlė, — atsakė vaikas. 

— Kokia Teresėlė? — kvotė tėvas. 

— Spitolės Teresėlė. 

— Špitolės Teresėlė? Tai kieno tą langą iš- 
mušė? 

— Vargonininko langą. 

— Ir tu net ten valkiojies, pasileistuvi! — 
sušuko supykęs tėvas. 

— Taip, tėte, — atsakė nežinodamas, ką be- 
sakyti. 

— Ar aš tave leidau valkiotis po miestelį, 
a? Grįžk man tuojau atgal. Atsiprašyk, kojas 
rankas išbučiuok, kad atgal priimtų, — pasakė 
grasindamas pirštu tėvas. 

— Pasigailėk manęs, tėveli, pasigailėk. Aš 
negalių, negaiiu grįžt. Tete, rudenį tu mane ža- 
dėjai atiduot Luptukui batų siūt mokytis, gal 
dabar galėtum... — maldavo vaikas. 

— Ką? Gėdą man darai, ir už tai aš tave 
leisiu. Užmušiu aš tave vietoj. Eik, kur liepiu. 

Vaikas tylėjo. Tėvas nusikabino nuo karte- 
lės pantį ir užsimojo. Vaikas apsikabino laisvą 
ranką ir, gailiomis akimis žiūrėdamas į tėvą mal- 
davo: 

— Tėveli, dėl Dievo, pasigailėk manęs... 

Bet šis kirto jam pančiu per vidupetę ir ta- 
rė: 

— Eik, žalty, kur sakau. Neerzink mano šir- 
dies. Jei neklausysi, tai aš tave visam gyvenimui 
apluošinsiu. Eik, — ir tai sakydamas kirto ant- 
rą kartą pančiu. 

Vaiko širdyje kažkas trūko staiga. Atsitrau- 
kė porą žingsnių nuo tėvo ir kažkaip, lyg grasin- 
damas, lyg prikišdamas, pasakė: 

— Gerai, einu, bet leisk man mamai ranką 
pabučiuoti... 

— Mamą kelsi? Bėk greičiau, šungalvi, — 
sušuko tėvas. 

Vaikas atbulas žengė porą žingsnių ir, pa- 
kėlęs pirštą, pasakė: 

— Gailėsies, tėveli... 

— Bėk, snargly, iš po mano akių, negrasi- 
nęs, bėk, kad sakau, — ir tai tardamas, žengė 
žingsnį. 

Jurukas apsisuko ir nuėjo vartų link. Tik 
nuo kelio teatsigrįžo: kieme tėvas, baltas-vien- 
marškinis, stovėjo ten, kur buvo. 

Vaikas pajuto baisų gailesį, kuris jį lenkte 
lenkė, ir /psipylė ašaromis, taip karčiomis, kaip 
dar jis niekad nebuvo verkęs. Kur jis dabar 
beeis, ko bemaldaus? Kas jį besupras, beužjaus? 
Jis pasileido, pusbalsiu verkdamas, bėgt toliau 
nuo "namų. Jam rodėsi, kad jį visi dabar vejasi: 
tėvas, namai, svirtis, medžiai ir tvoros, net ir 
žvaigždės kažkaip pirma jo skuba, lyg norėda- 
mos kzžkam už akių užbėgt ir jį įskųst. 

Taip dusdamas, prabėgo Milžinus. Kažkur 
sulojo šuo, po jo pradėjo visi sodžiaus šunes 
loti, bet jis nieko nepaisė, tik bėgo ir bėgo. Pri- 
bėgęs pamiškės griovį, dar smarkiau pasileido 
pakalnėn ir šoko per upeliūkštį, bet paslydo ir, 
pakniopstom perbridęs vandenį, parpuolė žemėn. 
Suskaudo nugara baisiausiai, bet tas skau:mas 
jau buvo saldus ir mielas, tai atsikėlė ir pama- 
žu lipo į krantą. Užkopus statumą, takelis pa- 
mažu leidosi pakalnėn į ganyklas. Jau beveik 
švito, bet dar tamsoka buvo. Išsirikiavusių už 
ganyklų pušų jau lyg ir raudonavo kamienai, 
bet dar neaiškiai. 


Ganyklose buvo plati, stora, stambiomis ša- 
komis, bet žema eglė, kur per karščius skerdžius 
pavėsyje lošdavo su piemenimis kortomis. It ta 
eglė jį dabar kažkaip savęsp traukė. Manė — 
nueis ir išsities po ja pailsėti. Gal net užmigs. 
Eglė buvo atokiau nuo tako, ir jis iš tolo pasuko 
1 Ją. 

Jis atsisėdo po egle. Aušrinė tekejo. Šakos 
kraupiai ošė. Jurukas užsikišo abu nykščiu už 
juostos ir pakėlė akis: kiek žemiau pirmojo ša- 
kų vainiko styrojo nulūžusi sausa šaka. Sker- 
džius ant jos kabindavo milinę ir trimitą. Ju- 
rukas, nenuleisdamas akių nuo tos šakos, sun 
kiai atsistojo ir nusirišo juostą... 


G-Z ES LA W. MLILE O S Z 


VARGšAS KRIKščIONIS STEBI GETĄ 


Bitės triūsias aplink raudonas kepenis, 

Skruzdės triūsias aplink juodą kaulą. 

Prasideda plėšymas, mindžiojimas šilko, 

Prasideda skaldymas stiklo, medžio, vario, nikelio, 


sidabro, glpso, 


Putu, skardų, stygų, trimitų, lapų, kulkų, krištolo — 
Pokšt! Fosforo ugnis nuo geltonų sienų 
Pagauna žmonių ir gyvulių plaukus. 


Bitės triūsias aplink plaučių riekę, 

Skruzdės triūsias aplink baltą kaulą. 

Plėšomas popierius, kaučukas, gelumbė, linai, 
Materija, celuloidas, plaukai, žalčio oda, vielos, 


Ugny krenta stogas, siena, o liepsna fundamentą užlieja, 


Lieka tik smėlėta, sutrypta, su vienu medžiu belapiu 


Žemė. 


Lėtai, rausdamas urvą, slenka sargas—kurmis 
Su mažu raudonu žiburiu, prisegtu prie kaktos, 
Paliečia užkastųjų kūnus, skaito, rausiasi toliau, 
Pažįista žmonių pelenus iš spalvoto garo, 
Kiekvieno žmogaus pelenai yra kitos spalvos. 


Bitės triūsias aplink raudoną pėdą, 
Skruzdės triūsias vietoj, likusioj po mano kūno. 


Aš bijau, labai bijau sargo—kurmio. 


Jo blakstiena pribrinkus kaip patriarko, 
Kurs ilgai sėdėdavo žvakių šviesoje, 
Skaitydamas didžiąją rūšies knygą. 


Ką pasakysiu jam aš, Nauiojo Testamento žydas, 
Du tūkstančius metų laukęs Jėzaus grįžimo? 
Mano sudaužytas kūnas išduos mane jo žvilgsniui 
Ir šis priskaitys mane prie mirties talkininkų: 


Neapipjaustytųjų. 

Iš lenkų k. išvertė J. Kėkštas 


MARITAINAS IR MŪSŲ LAIKAI 


L. DAMBRIŪNAS 


1. Maritainas apie ateitį 


Žinomas prancūzų filosofas ir sociologas 
Jacgues  Maritainas, kurio keliolika knygų 
išversta ir į anglų kalbą, ne vienoje jų palie- 
čia kultūros filosofijos bei istoriosofijos pro- 
blemas, o taip pat ir teorinės bei praktinės poli- 
tikos klausimus. Kadangi Maritainas ne tik Eu- 
ropoje, bet ir Amerikoje plačiai skaitomas, tai 
su šio pažangaus kataliko kai kuriomis pažiūro- 
mis verta ir mums bent kiek susipažinti. Susi- 
pažinus palyginti, kiek mūsų svarstymai pana3- 
šiais klausimais atitinka ar skiriasi nuo Mari- 
taino pažiūrų. 

Savo knygose Maritainas, priešingai kai ku- 
riems kitiems autoriams,!) nekalba apie vakarų 
žlugimą ar apie greitą pasaulio pabaigą, bet apie 
ateinančią naują istorijos erą, kuri bus pasek- 
mė tos vidaus dramos, kuri vystosi vakarų pa- 
sauly, graikų-romėnų kultūrai susidū:us su 
krikščionybe. Tos dramos tragiška užuomazga 
pradėjo reikštis 16-me amžiuje, t. y. humaniz- 
mo gadynėj. Tragiška todėl, kad nuo šiol gyve- 
nimo centru pradėta laikyti ne Dievą, bet žmo- 
gų; teocentrinį humanizmą pamažu pakeitė 
antropocentrinis humanizmas, kurį Maritainas 
vadina nehumanišku humanizmu. 


Tos antropocentrinės kultūros ryškiomis ap- 
raiškomis Maritainas laiko kapitalistinės ekono- 
minės santvarkos su jos antisocialinėmis ten- 
dencijomis įsigalėjimą, krikščioniškojo pasaulio 
socialinės tvarkos bankrotą, pačių krikščion'ų 
nukrikščionėjimą, prieškrikščioniškų jėgų išsi- 
vystymą ir kt. Pastačius gyvenimo cenire žmogų 
Dievo vietoj, t. y. sudievinus patį žmogų, nesun- 
ku nuo žmogaus pereiti prie klasės, rasės ar ki- 
tokių žemiškų stabų garbinimo. Šio antropocen- 
trinio humanizmo tragedija ryškiausiai mūsų 
dienomis pasireiškė nacistiniu, komunistiniu bei 
kitokiais totalizmais, kurie žmogų visiškai sunie- 
kino ir pavergė. 

Šių faktų akivaizdoje Maritainas daro išva- 
dą, kad turi ateiti nauja era, kurią jis vadina 
naujais krikščioniškais laikais (new Chris:en- 
dom). Tačiau naujieji laikai negali ateiti anks- 


1) Pvz. VI. Soloviovas tuo klausimu rašė: “Istorijos dra- 
ma jau suvaidinta, beliko tik epilogas, kuris, berods, 
kaip pas Ibseną, gali pats vienas išsitęsti penkiais 
aktais. Bet jų turinys po teisybei iš anksto žinomas". 
(Cit. iš A. Jakšto — Mokslas ir tikėjimas, 369 p.). 


čiau, kaip senuosius išgyvenus iki galo. Istorinių 
jėgų konfliktas turi atnešti savo vaisius. Mari- 
tainas sako, kad šis religiškas pasivergimas ma- 
terialiniams dalykams, ar tai būtų mokslo ar 
valstybės forma, šios Žmogaus pastangos išgelbė- 
ti pasaulį be Dievo turi baigtis neišvengiama 
katastrofa. Ir tik tuos istorinius konfliktus iš- 
gyvenus iki galo, ateis šie naujieji laikai.?) 


Anot Maritaino, žmonijos istorija negali pa- 
sibaigti dabartiniame tarpsnyje. Prie tokios išva- 
dos prieina ne tik krikščionis, bet ir filosofas. 
Krikščionybės požiūriu, evangelija gyvenime 
dar nėra realizuota. Krikščioniškųjų tautų kul- 
tūrai dar toli gražu iki socialinės krikščionybės 
realizavimo galimybių. Tuo atžvilgiu mes dar 
gyvename, anot Maritaino, tikrai priešistorinius 
laikus. Filosofiniu požiūriu, sunku pripažinti, 
kad žmonija jau būtų pasiekusi natūralią inte- 
lektualinės bei kultūrinės raidos galimybių ribą. 
Nėra sunku įrodyti, sako Maritainas, kad mūsų 
spekuliatyvinis ir praktinis žinojimas, mūsų elg- 
sena bei gyvensena dar tebėra labai primityvi. 
Jeigu žmonijos istorija artėtų prie pabaigos, ta 
pabaiga, anot Maritaino, būtų nenatūraliai per 
ankstyva, ir gyvenimo knyga tebūtų atskaityta 
tik iki vidurio. 

Todėl šitai istorinei erai praėjus, turi ateiti 
naujoji istorinė era, kurią kai kas nori vadinti 
naujaisiais viduramžiais. Maritainas šio termino 
nevartoja, kadangi jis sukelia klaidinančių aso- 
ciacijų. Jis kalba apie trečiąją istorijos erą, pir- 
mąja laikydamas viduramžius, o antrąja naujuo- 
sius laikus. Suprantama, kad ir toji treč'oji 
era nebus nei amžina, nei paskutinė, nes viskas, 
kas vyksta laike, nusidėvi ir pasensta. Šią tre- 
čiąją erą, kurios priešaušrį mes gyvename, Mari- 
tainas vadina integralinio humanizmo era arba, 
kaip jau minėta, naujaisiais krikščioniškais lai- 
kais.3) 

Kokia bus ta trečioji era, tie naujieji krikš- 
čioniški amžiai? Kad geriau išryškėtų jų pobū- 
dis, Maritainas palygina juos su senaisiais krikš- 
čioniškais amžiais, t. y. su viduramžiais. Kas 
buvo būdinga viduramžiams ir kas bus būdinga 
naujiesiems krikščioniškiems laikams? 
pasak Maritaino, 


Viduramžiams, būdingi 


2) Žr. Jacgues Maritain, True Humanism, New York 
1950, 237 p. 
3) Ibid. 235 - 9; 

buvo šie penki dalykai: 1. siekimas maksimali- 
nės organinės vienybės, 2. žemiškųjų dalykų lai- 
kymas priemone dvasiniams tikslams siekti, 3. 
politinių bei prievartinių priemonių naudojimas 
dvasiniams tikslams siekti, 4. socialinių klasių 
įvairybė (esminis skirtumas tarp valdančiųjų ir 
valdomųjų, paveldimas pasiskirstymas lucmais 
ir k.), 5. pastangos sukurti Dievo karalystę že- 
mėje.*) 

Naujieji  krikščioniški amžiai,  Maritaino 
nuomone,?) žymėsis šiomis savybėmis: 

1. Pliuralistinė visuomenės struktūra. Pir- 
miausia tai bus ne sakraliniai, bet sekuliariniai 
amžiai, t. y. valstybė nestatys sau religinių už- 
davinių — kurti Dievo karalystę žemėje, nors 
pats visuomeninis gyvenimas bus persunktas 
krikščioniška dvasia. Pliuralistinė struktūra reiš- 
kia, kad visuomeniniame gyvenime turės vietos 
reikštis ne tik atskiri piliečiai, bet ir įvairiau- 
sio pobūdžio grupės — tautinės, religinės, eko- 
nominės ir kt. Civilinė visuomenė yra sudaryta 
ne tik iš individų, bet ir iš socialinių grupių, ku- 
rias sudaro šie individai; pliuralistinė visuome- 
nė pripažins šioms grupėms pilną autonomiją, 
atitinkančią jų prigimtį. 

Tačiau praktiškai reikšmingiausias bus ju- 
ridinis pliuralizmas. Priešingai viduramžiams, 
naujoj krikščioniškoj eroj turėsime reikalą su 
daugeliu religijų bei pasaulėžiūrų, ir vėl prie- 
šingai negu viduramžiais, visų religijų Žmonės, 
o taip pat ir netikintieji, naudosis tomis pačio- 
mis teisėmis. Tai, žinoma, nereiškia, kad vizos 
religijos, visi papročiai ar pažiūros būtų laiko- 
mos lygiavertėmis, bet “didesnei blogybei iš- 
vengti" įvairūs kultai, papročiai bei pasaulėžiū- 
ros bus toleruojamos. Nepaisant to, tokia visuo- 
menė bus vieninga, tik toji vienybė čia nebus 
maksimalinė, kaip viduramžiais, bet minimalinė, 
kadangi ją riš ne antlaikiniai, transcendentiniai, 
bet šio gyvenimo interesai. Dėl to toji vienybė 
tebus bendrų gyvenimo uždavinių vienybė, 
“draugystės vienybė“, kuri bus krikščioniška, 
kadangi krikščioniškoji gyvenimo samprata bus 
vyraujanti. 


2. Valstybės autonomiškumas. Tai reiškia, 
kad į visuomenines organizacijas nebus žiūrima 
tik kaip į priemonę transcendentiniams tikslams 
siekti. Valstybė pakeliama į tikslo rangą, nors 
pačiu augščiausiu žmogaus gyvenimo tikslu ji 
ir nebus laikoma, kadangi tai bus kad ir pasau- 
linė (lay or secular state), bet vis dėlto krikš- 
čioniška valstybė. Valstybės tiesioginis tikslas 
rūpintis žmonių žemiška gerove, o dvasiniams 
reikalams ji patarnauja tik netiesiogiai. 


4) Ibid. 137 - 147; 
5) Ibid. 156 - 204. 

3. Asmens laisvė. Tai trečia ypatybė, kuria 
skirsis naujieji laikai nuo viduramžių. Pricvar- 
tinių priemonių naudojimą sąžirės srityje p3- 
keičia laisvė. Maritainas nesmerkia viduramžių 
su jų prievartinių priemonių naudojimu; jis tk 
pripažįsta, kad prievartinės priemonės netinka 
mūsų laikams, kurie yra pasiekę augštesnį są- 
moningumo laipsnį, yra jau subrendę (kaip ge- 
ram, taip ir piktam) ir turi pakankamą atsakin- 
gumo sąmonę, kad galėtų naudotis laisve. Būsi- 
moji krikščioniškoji valstybė, pagal Maritainą, 
kad ir nelaikydama visų religijų ar pasaulėžiū- 
rų vienos vertės, garantuos eretikams, kaip pi- 
liečiams, tas pačias laisves, ir tai ne dėl to, kad 
būtų išvengta pilietinės nesantaikos, bet dėl to, 
kad ji gerbs žmogų.“) 


4. Klasių, luomų išnykimas. Tai ketvirta 
naujųjų amžių ypatybė. Juose nebus šių dienų 
klasių — kapitalistų, proletariato, buržu z'jos, 
bajorų ir pan. Tai, žinoma, nereiškia, kad visuo- 
menė nebus diferencijuota ar kad visi bus vi- 
sais atžvilgiais lygūs. Bus ir tada nelygybės, bet 
ji bus funkcinė, atitinkanti pareigas, ir tai nebus 
susieta su paveldėjimu. Jeigu jau bus koks augš- 
tesnis luomas, tai jis nebus nei kraujo aristo- 
kratija, nei pinigo aristokretija, bet darbo cris- 
tokratija. Tokią santvarką galima vadinti perso- 
nalistine demokratija. 


5. Broliškos žmonių bendruomenės ide:slas. 
Vietoj viduramžinių pastangų sukurti Dievo ka- 
ralystę žemėje ar vietoj šių dienų klasės ar ra- 
sės idealo bus siekiama broliškos bendrucmenės 
idealo. Čia, žinoma, negalvojama, kad val:tybės 
uždavinys bus padaryti žmones gerus kaip bro- 
lius; greičiau bus siekiama tik tokios socialinės 
struktūros bei tokių socialinių in:titucijų, kurios 
bus sukurtos broliškos meilės dvasioje ir kurios 
savo ruožtu sudarys sąlygas šiai broliškai meilei 
stiprėti. Laisvės, lygybės bei brolybės idealų bus 
siekiama evangelijos nušviestu keliu. 


2. Ką Maritainas siūlo dabarčiai? 


Tokia visuomeninė struktūra, kokią Mari- 
tainas vaizduojasi būsiant ateityje, kad ir neto- 
bulai egzistuoja ir dabartyje, tik dabartis dar 
nėra visai sukrikščioninta, nes antropocen'rin's 
humanizmas dar nėra išgyventas iki galo. Iš tik- 
rujų jau ir šiandien mūsų visuomenės struktū- 
ra yra pliuralistinė, valstybė nebėra laikoma tik 
priemone, asmens sąžinės laisvė visose demo- 
kratinėse valstybėse daugiau ar mažiau gerbia- 
ma, luomų, klasių ar rasių skirtumas nyksta ir 
siekiama broliškos bendruomenšs ide-10. D31 to 
Maritainas jau ir šių dienų gyvenimui stato to- 


6) Thid. 174, 


kius pat reikalavimus, kaip ir ateities krikščio- 
niškai tautų bendruomenei. Ypač jis pabrėžia 
sąžinės laisvės gerbimo reikalą. Tiesą s:kant, 
šį reikalą pabrėžia ir daugelis kitų katalikų ra- 
šytojų. Jų dažnai cituojamas Anglijos kardino- 
lo Manningo laiškas valstybininkui Gladstonui. 
Laiške rašoma: “Jeigu katalikai turėtų rytoj val- 
džią Anglijoj, joks baudžiamasis įstatymss, jo- 
kia prievarta nebūtų taikoma kieno nors tikėji- 
mui. Mes norėtume, kad visi žmonės tikėtų tie- 
są; bet prievartinis tikėjimas yra veidmainystė, 
nepakenčiama Dievui ir žmogui... Jeigu katali- 
kai būtų rytoj valdančioji klasė šitoje karalys- 
tėje, jie nenaudotų politinės jėgos kitos religi- 
Jos žmonėms apsunkinti. Mes neuždarytume rė 
vienos jų bažnyčios, kolegijos ar mokyklos. J'e 
naudotųsi tomis pačiomis laisvėmis, kuricmis 
naudojamės mes, būdami mažumoj". Pats M.ri- 
tainas gi prideda: “Net jeigu vienas vienintel's 
pilietis skirtųsi nuo visų žmonių tikėjimo, jo 
teisė skirtis jokiu būdu negalėtų būti varžoma 
krikščioniškoj modernioj demokratirėj visuo- 
menėj... Katalikai šitokio nusistatymo laikosi 
ne iš išskaičiavimo, bet dėl to, kad jie tai laiko 
moralės bei teisingumo reikalavimu''.?) 


Kitoje vietoje, kalbėdamas visuomenės mo- 
relės klausimu, Maritainas pažymi, kad krikš- 
čionys turi dvejopą įsakymą: pozityvų — viso- 
mis pajėgomis siekti gėrio ir teisingumo, ir ne- 
gatyvų — nesielgti taip, tarytum mūsų pareiga 
būtų, atskiriant kviečius nuo raugių, uždaryti 
gyvenimo sąskaitas, t. y. pačią mūsų gyvenamą 
istorinę egzistenciją; mes neturėtume dėtis Die- 
vo patikėtiniais istoriniam procesui apspręsii.š) 


Gali kilti klausimas, kaip tokioj visuomenėj, 
kurios struktūra yra pliuralistinė, gali būti iš- 
laikyta net ir ta minimali vienybė, kuri yra bū- 
tina sąlyga tos visuomenės egzistencijai? Kas 
riš tą visuomenę, kurioje reikšis tiek daug įvai- 
rių religinių bei pasaulėžiūrinių grupių? 

Maritainas įvairiose savo knygose nuolat 
pabrėžta, kad toji vienybė negali būti remiama 
kokia nors bendra religija, bendra ideologija ar 
kokiu filosofiniu minimumu, nes tai nėra įma- 
noma. Tai pagaliau reikštų intelektualinį bailu- 
mą, vidutiniškumą bei tiesos teisių išdavimą.“) 
Tikroji demokratija, rašo Maritainas, nesali rei- 
kalauti iš savo piliečių kokio nors filosofinio ar 
religinio tikėjimo išpažinimo. Tai buvo galima 
sakraliniame mūsų civilizacijos tarpsnyje, vi- 
duramžiais, kai norint būti piliečiu, reikėjo būti 
krikščioniu. Mūsų laikais tai privedė prie ne- 
žmoniškos stabmeldybės, kurią įvedė totalinės 
valstybės, versdamos tikėti ir garbinti savo die- 


7) Jacgues Maritain, Man and the State XXX, Chicago 
1951. 181; 5) True Humanism, 216. 


Maritain 


Jacgues 


vus net policinėmis priemonėmis.!*) Dėl to toji 
vienybė tegali būti grindžiama praktinių gyve- 
nimo uždavinių bendrumu, kuris plaukia iš pa- 
čios žmonių prigimties bendrumo. Visi žmonės 
juk nori gyventi laisvėje, nori, kad viešpatautų 
teisingumas, kad visi būtų aprūpinti darbu ir 
duona ir t.t. 

Tačiau branginimas laisvės, pripažinimas 
teisės visiems naudotis tokia pat laisve, vadinas, 
pripažinimas esminės visų žmonių lygybės, s e- 
kimas teisingumo ir visų gerovės jau suponuoja 
tam tikrą tikėjimą. Tik šis tikėjimas skiriasi 
nuo religinio, metafizinio tikėjimo. Maritainas jį 
vadina pilietiniu ar pasauliniu tikėjimu (the faith 
in guestion is a civic or secular faith, not a reli- 
gious one). Kitur jis tai vadina bendru žmoziš- 
ku tikėjimu, laisvės tikėjimu (common human 
creed, the creed of freedom).!!) 

Šis praktinis “pilietinis ar laisvės tikėjimas“, 
be abejo, turi turėti savo gilesnį pagrindimą, 
tam tikrą metafizinį pagrindą. Tik šis pagrin- 


9) Ibid. 167; plg. to paties aut. Ransoming the Time, 
New York 1948, 115-140 p. 10) Man and the Stats, 
110; 11) Ibid. 109-110. 


175 


das įvairioms pasaulėžiūrinėms grupėms ar Te- 
ligijoms gali būti skirtingas. Maritainas sako, 
kad “reikia griežtai ir aiškiai skirti iš vienos 
pusės tą praktinį pilietinį tikėjmą, kurs tėra ben- 
drų praktinių išvadų visuma, ir iš antros pusės, 
teorinį tų praktinių įsitikinimų pateisinimą, pa- 
saulėžiūras ar gyvenimožiūras, filosofinius ar 
religinius įsitikinimus, kuriais tos praktinės iš- 
vados grindžiamos“.!?) Teoriniai pateisinamieji 
pagrindai gali būti skirtingi, bet praktiniai už- 
daviniai bendri. 

Kas sudaro to pilietinio tikėjimo turinį de- 
mokratinėje visuomenėje? Maritainas nurodo to- 
kius dalykus: asmens teisės ir laisvės; asmens 
teisės ir pareigos šeimoje, šeimos laisvės ir prie- 
volės visuomenei; žmonių valdžia vykdoma per 
žmones ir tarnaujanti žmonėms (government cf 
the people, by the people, and for the people); 
žmonių lygybė ir teisingumas, pilietinė drau- 
gystė ir broliškumo idealas; religinė laisvė, sa- 
vitarpio tolerancija ir pagarba vienų ideologinių 
grupių kitoms; atsidavimas ir meilė tėvynei, 
gerbimas praeities ir jos kultūrinio palikimo, 
supratimas tradicijų reikšmės; kiekvieno asmens 
prievolės tautos gerovės atžvilgiu, kiekvienos 
tautos prievolės tautų bendruomenės atžvilgiu 
mr kt. 

Visa tai Maritainas vadina demokratine 
charta. Ją sudaro, kaip matom, visos tos teisės 
ir laisvės, kurios paprastai surašomos demokra- 
tinių kraštų konstitucijose. 


Maritainas pastebi, kad šito tikėjimo demo- 
kratine charta žmonės laikysis juo griežčiau, juo 
labiau jie bus religingi ir su krikščioniškomis 
idėjomis susigyvenę, nes ir pati toji charta, tai 
„yra demokratiniai principai, yra evangelijos 
dvasios įkvėpti. 

Suprantama, kad kaip kiekvienas, taip ir 
demokratinis tikėjimas turi ir turės savo priešų 
bei savo “eretikų". Demokratija, norėdama eg- 
zistuoti, turi nuo jų gintis, ne tik kovodama su 
jos pagrindų griovėjais, bet ir pozityviai auklė- 
dama jaunąją kartą demokratinių principų dva- 
sioje. 


3. Ką rodo kai kurie dabarties faktai? 


Nesunku pastebėti, kad tai, ką Maritainas 
skelbia savo knygose, daug kur vykdoma ir gy- 
venime. Šiandien dedama pastangų demokrati- 
nius idealus, tuos, anot Maritaino, demokratinės 
chartos principus, įgyvendinti kaskart plačiau 
ir pilniau. Tuo nemažai rūpinasi įvairios tarp- 
tautinės organizacijos, kaip Jungtinės Tautos su 
įvairiomis savo agentūromis, Tarptautinė Dar- 


B) IloksL, alibų, 

bo Organizacija ir kt. Jungtinės Tautos yra priė- 
musios ir paskelbusios “Visuotinę Žmogaus Tei- 
sių Deklaraciją", kuri kad ir nėra privaloma 
atskiroms valstybėms, vis dėlto moraliniai įpa- 
reigoja deklaracijos paskelbių dėsnių laikytis. 
Žodžiu, tiek politinėje, tiek ir ekonominėje, so- 
cialinėje bei kultūrinėje srityje siekiama pilnes- 
nės laisvės bei lygybės principo realizavimo. 

Reikia pastebėti, kad prie susitarimo žmo- 
gaus teisių klausimu Jungtinėse Tautose buvo 
prieita tuo pačiu praktiniu Maritaino nurodytu 
keliu, apie kurį čia kaip tik ir buvo kalbama. 
Pats Maritainas savo kalboje antroje Unesco 
konferencijoje dėstė, kad nėra kitos išeities, 
kaip susitarti dėl konkrečių gyvenimiškų klzu- 
simų sprendimo, paliekanti kiekvienai pasaulė- 
žiūrinei grupei surasti gilesnio pagrindo bei pa- 
teisinimo šitokiam sprendimui savoje pasaulė- 
žiūroje. “Kadangi Unesco tikslas, — sakė Mari- 
tainas, — praktiškasis, susitarimas tarp narių 
gali būti pasiektas ne bendrų spekuliatyvinių 
principų, bet bendrų praktinių principų srity; 
nebūtų galima susitarti dėl bendros pasaulio, 
žmogaus ar žinojimo sampratos, bet galima su- 
sitarti dėl eilės bendrų įsitikinimų, liečiančių 
praktinę veiklą. Tai, žinoma, nėra labai didelis 
laimėjimas, tai yra paskutinė išeitis, siekiant su- 
sitarimo intelektualinėje srityje. Vis dėlio to 
užtenka dideliems darbams pradėti“.!?) 


Maritainas nuolat ir nuolat pabrėžia, kad 
šiandien neįmanoma susitarti “bendros speku- 
liatyvinės ideologijos ar bendrų aiškinzmųjų, 
pateisinamų principų“ klausimu, tačiau galima 
susitarti “praktinės ideologijos bei praktinės 
veiklos principų" klausimu. 

Pažymėtina, kad to demokratinio idealo, to 
pilnesnio demokratinių principų realizavimo 
siekiama ne tik tarptautinėse institucijose, bet 
prie jo vis labiau artėjama ir atskiruose kraš- 
tuose (išskyrus, žinoma, komunistinius). 

Nėra reikalo plačiau kalbėti apie Amerikos 
gyvenimą, kur demokratinių laisvių dėsnis turi 
gal plačiausią pritaikymą. Laisve čia naudojasi 
net ir tie, kurių ideologija yra priešinga pačiai 
demokratijai. Tik praktinė veikla čia varžoma 
tų, pvz. komunistų, kurie ta savo veikla sudaro 
grėsmę pačios demokratinės santvarkos egzis- 
tencijai. 

Naujų būdingų reiškinių galima pastebėti 
po pastarojo karo ir Europoje. Tarp jų pažymė- 
tinas naujų praktinės veiklos kelių jieškojimas 
ir naujų tai veiklai pagrįsti pagrindų svarsty- 
mas. Praktinėj veikloj pažymėtinas pvz. Vokie- 
tijos katalikų (Centro) partijos sunykimas. Šiuo 
metu vakarų Vokietijoj katalikai sudaro žymiai 


13) Man and the State, 77-78 p. 


didesnę dalį, negu visoj Vokietijoj, o vis dėlto 
jie tos progos nepanaudojo senai savo partijai 
sustiprinti. Vietoj to jie susidėjo su protestan- 
tais ir sukūrė naują platesniais pagrindais par- 
tiją (CDU). Įdomiai persitvarkė 1952 meja's 
ir Austrijos katalikų partija (Volkspartei), se- 
niau vadinusis Krikščionių Socialų Partija. 
Tiksliau kalbant, pasikeitė ne partija, kiek jos 
santykiai su katalikų Bažnyčia, kuri atsisakė iš- 
imtinai remti vieną kurią nors partiją. Jėzuitų 
laikraštis “America" (1952. 10. 11) tada rašė, 
kad “Vienos Katalikų Diena (kurioje priimta 
nauja deklaracija) žymi posūkį tiek Austr'jos, 
tiek ir Bažnyčios istorijoj". Gi New York Times 
korespondentas iš Austrijos 1952 metų rugsėjo 
15 rašė, kad tokio žygio iniciatyva išėjusi iš pa- 
čios Romos. Iš to nauda ta, kad partijai nesi- 
rišant su viena konfesija, lieka atviros durys į 
ją ir kitų konfesijų žmonėms ar net ir su jokia 
konfesija nesurištiems. Iš kitos pusės, yra nau- 
dos ir pačiai Bažnyčiai. Atsiribojusi nuo išimti- 
nai vienos partijos rėmimo, ji neatgrasys nuo 
savęs tų, kurie priklauso kitoms politinėms par- 
tijoms. 

Vienas šių faktų rodo, kad konfesiniais pa- 
grindais pagrįsta partija šiandien yra nepopulia- 
ri, antras — įsitikinimą, kad partija neturi būti 
siejama su Bažnyčia. 

Prie tokių išvadų prieinama ne tik prakti- 
nėj veikloj, bet ir teoriniuose samprotavimuose. 
1953 metais įvykusiame Vidurio Europos Krikš- 
čionių Demokratų Sąjungos kongrese New Yor- 
ke žinomas Brazilijos filosofas ir socialogas prcf. 
Lima savo pranešime pasisakė prieš konfesines 
politines partijas, prieš katalikų partijas net ir 
katalikiškuose kraštuose. Kyla klausimas, kodėl 
net ir katalikiškuose kraštuose politinė partija, 
kurios nariai yra paprastai tik katalikai, neturė- 
tų vadintis “katalikų demokratų part'ja“, o tik 
“krikščionių demokratų partija"? Suprantama, 
kad čia keliamas ne partijos pavadinimo (“kata- 
likų"'" ar “krikščionių"), bet jos pobūdžio klsu- 
simas. Kuo gi tad šiuo atžvilgiu skiriasi katali- 
kų partija nuo krikščionių partijos? O gi tuo, 
kad katalikų partija būtų konfesinė, siaurai pa- 
saulėžiūrinė partija, o krikščionių partija nebe 
konfesinė (arba tarpkonfesinė), nes grindžiama 
bendraisiais įvairių krikščioniškų konfesijų prin- 
cipais. Vadinasi, krikščionių partija remiasi daug 
platesniais pagrindais, kurių esmę sudaro tikė- 
jimas Dievu ir bendra krikščionška moralė. 

Kodėl pasisakoma už platesnių pagrindų 60- 
litines partijas, yra visai suprantama. Šiandien 
nėra krašto, kuriame gyventų tik vieros konfe- 
sijos žmonės. Net ir katalikiškuose kraštuose 
šiandien yra daugiau ar mažiau ir nekat-likų 
arba rekatalikiškos pasaulėžiūros žmonių. No- 
rint su jais rasti bendrą sugyvenimo pagrindą, 


nėra kitos išeities, kaip organizuoti politinį gy- 
venimą platesniais, nekonfesiniais pagrindais. 

Lygiai įdomių reiškinių pastebima ir Euro- 
pos socialistų minties raidoje. Ne vieno jų vei- 
kėjo ar autoriaus pasisakoma prieš senas mark- 
sizmo dogmas, prieš klasių kovos dėsnį ir už 
respektą ar “pozityvų nusistatymą krikščionybės 
atžvilgiu". Pvz., Austrijos socialistas teoretikas 
Karl Czernetz marksizmą priima tik kaip me- 
todą, bet ne kaip pasaulėžiūrą ar tikėjimą. “De- 
mokratinis socializmas, rašo Czernetz, yra pa- 
gristas žmogaus etiniu pajautimu: žmogus tam- 
pa socialistu ne dėl to, kad Marksas būtų bu- 
vęs teisus, bet dėl to, kad nori iš pasaulio pa- 
šalinti  neteisybę".") Kaip informuoja “Drau- 
gas" (1954. 8. 23), dvylika Berlyno jaunų so- 
cialdemokratų paskelbė penkiolika tezių, kurio- 
mis tarp kitko reikalauja atsisakyti būti klasės 
partija, o vietoj to tapti Žmonių partija, apiun- 
gančia visas klases. Vokiečių socialdemokratų 
žurnalas sakosi norįs išlaisvinti socialdemokra- 
tiją iš doktrinos prietarų, o Berlyno kongrese 
prelegentas Eichler kalbėjęs, kad socializmas yra 
ne mMaterialistinis tikėjimas, bet dorovė, kuriai 
nėra reikalo kovoti su religija. 

Šie faktai tiek katalikų, tiek socialistų gy- 
venime rodo plačios ideologinės bazės jieškojimą 
politiniam bendradarbiavimui; tokiam bendra- 
darbiavimui, kuris įgalintų jau minėtos demo- 
kratinės chartos principų realizavimą, sudarant 
sąlygas tiek ideologinėms grupėms, tiek atski- 
riems individams kuo plačiausiai naudotis demo- 
kratinėmis laisvėmis. 


4. Lietuvių katalikų politinės pažiūros 


Be abejo ne visi pasaulio katalikai yra to- 
kie pažangūs, kaip Maritainas ar prof. Lima. 
Brazilijoje pasirodė monsinjoro Perez brcšiūra, 
kurioj Maritainas kaip tik smarkiai kritikuoja- 
mas. Jo krikščionybė slepianti savyje masoneri- 
jos idėjas, ji esanti ne kas kita, kaip Antikris- 
to valstybė. Vokietijoj, kaip žinoma, ne visi ka- 
talikai pritaria krikščionių demokratų politiksi. 
Tai rodo ir senos katalikų Centro partijos gyva- 
vimas. Centro partijos vadas dr. Bruen'nzas ne 
kartą pasisakė prieš taip pat kataliką Adenau- 
erį. Panašių pavyzdžių rastume daug. Tačiau nė- 
ra reikalo jų visų suregistruoti, norint patvir- 
tinti tiesą, kad kaip visur ir visada, taip ir šiuo 
metu katalikų tarpe esama pažangios ir konser- 
vatyvios srovės. 

Lietuvių katalikų tarpe skirtingos pažiūros 
pasireiškė svarstant klausimą, kokia turi būti 
politika — pasaulėžiūrinė ar nepasaulėžiūrinė. 


14) Plačiau tuo klausimu žr. “Į Laisvę" 1954 Nr. 2, 46-50 
pusl. 

Ligšioliniuose šio klausimo svarstymuose trūko 
precizijos, bet netrūko nesąžiningumo. Termi- 
nus “pasaulėžiūrinė" ar “nepasaulėžiūrinė poli- 
tika" galima įvairiai suprasti. Jie gali būti var- 
tojami absoliutine ir reliatyvine prasme. Abso- 
liutine prasme pasaulėžiūrine politika gal ma va- 
dinti tokią politiką, kuri valstybėj netoleruoja 
jokios kitos pasaulėžiūros, išskyrus valstybinę. 
Tokios politikos pavyzdžiu gali būti Sovietų Są- 
jungos politika. Absoliučiai nepasaulėžiūrine 
politika galima vadinti nebent tokią politiką, 
kur valstybės valdžia neturi kitų tikslų, kaip 
patį buvimą valdžioje. Bet tai kraštutiniai at- 
vejai, kurie kiekvienam demokratui ir kiekvie- 
nam krikščioniui negali būti priimtini. 

Kai kalbama apie pasaulėžiūrinę ar nepa- 
saulėžiūrinę politiką demokratinėj santvarkoj, 
paprastai šie terminai vartojami reliatyvine 
prasme, kaip ir daugelis kitų politinių terminų, 
pvz. laisvė ar lygybė. Nesąmonė juk būtų kal- 
bėti apie absoliutinę piliečių laisvę ir lygybę, nes 
žmonės nėra nei absoliučiai laisvi, nei absoliučiai 
lygūs. 

Reliatyviai  pasaulėžiūrine politika galima 
vadinti demokratinę politiką, kuri praktiškai 
vykdoma daugely kraštų, pvz. Amerikoje. Ji yra 
pasaulėžiūrinė pirmiausia todėl, kad patys de- 
mokratiniai principai yra pasaulėžiūriniai. Ant- 
ra, ji remiasi krikščioniškos moralės pagrindais. 
Šia prasme, kaip rašo A. Maceina, ir “nepasau- 
lėžiūrinės politikos teorija taip pat yra pasaulė- 
žiūrinė".!*) Tačiau toji politika yra reliatyviai 
pasaulėžiūrinė, nes demokratinėj valstybėj pa- 
saulėžiūriniai tera tik patys bendrieji valstybi- 
nės santvarkos pagrindai. Ant tų pagrindų čia 
kiekvienas pilietis gali statyti savo skirtingą 
pasaulėžiūros rūmą, kuris naudojasi vienoda 
įstatymų globa. Kadangi čia visos konfesijos ir 
visos pasaulėžiūros (su labai retom išimtim) yra 
lygiateisės, naudojasi vienoda laisve, tai gal ma 
sakyti, kad valstybė, tiksliau valstybės valdžia, 
šių konfesijų ar pasaulėžiūrų atžvilgiu yra neut- 
rali. O jeigu neutrali, tai tuo pačiu jos politika 
yra nepasaulėžiūrinė. Žinoma, reliatyviai nepa- 

nepasaulėžiūrinės politikos terminas yra visai 
suprantamas. Tik kai jis kieno sąmoningai ar 
nesąmoningai imamas vartoti absoliutine pras- 
me, tada, žinoma, nesunku įrodyti, kad nepasau- 
lėžiūrinė politika yra "bloga" ar ir visai nega- 
lima. 

Tuo būdu matom, kad demokratinė politi- 
ka arba demokratinė valstybė nėra nei visai (tota- 
listiškai) pasauležiūrinė, nei visai nepasaulėžių- 


15) “Aidai" 1948, Nr. 24, 478 p. 

rinė. Demokratiniai laisvės ir lygybės pagrin- 
dai, kad ir būdami pasaulėžiūriniai, yra betgi 
tuo ypatingi, kad jie tėra vienin.eliai, kur.e 
valstybėje leidžia praktiškai reikštis įvairioms 
konfesijoms bei įvairioms pasaulėžiūroms. 

Demokratinę valstybę galima palyginti su 
medžiu. 

žemė, kurioje auga medis, yra moraliniai 
pagrindai. Tai yra suprantama. Moraliniai dės- 
niai “neužmušk"', “nevok"' ir kt. yra sene:ni, ne- 
gu pati demokratija. Dėl jų negali būti b Isuo- 
jama, nes be jų visuomeninis gyvenimas būtų 
neįmanomas. Ir Jungtinių Tautų Žmogaus Tei- 
sių Deklaracijoj 29 str. pasakyta, kad naudoji- 
masis teisėmis ir laisvėmis turi atitikti teisingus 
moralės, viešosios tvarkos bei bendrosics gerovės 
reikalavimus. 

Medžio liemuo yra, galima sakyti, tie demo- 
kratinės chartos principai, kurie trumpai vadi- 
nami laisvės, lygybės ir brolybės vardu. 

Iš liemens išauga šakos ir šakelės — tai įvai- 
rios konfesinės, pasaulėžiūrinės bei ideologinės 
organizacijos. Lapai tai atskiri Žmonės. 

Kaip šakos bei šakelės, kad ir būdamos skir- 
tingos savo forma bei kitomis ypatybėmis, re- 
miasi tuo pačiu liemeniu, taip ir įvairios skirtin- 
miasi tuo pačiu demokratinės santvarkos lieme- 
niu — laisve. 

Dėl to kai vieni kalba apie pasaulėžiūrinę 
politiką, jie daugiau turi galvoj apačią — tuos 
moralinius demokratybės pagrindus. Kai kiti 
kalba apie nepasaulėžiūrinę politiką, jie turi 
daugiau galvoj viršų — tas įvairias ideologines 
šakas ir šakeles, kurios išauga iš laisvės 1 emens. 
Tai betgi nereiškia, kad pirmieji nematytų šakų 
ir jų įvairumo nepripažintų, o antrieji neigtų 
moralinių pagrindų reikalingumą. Čia vieni pa- 
brėžia vieną, kiti kitą to paties dalyko aspek'ą. 
Bet jeigu šitaip, tai ar šios dvi pažiūros iš tik- 
rųjų kuo nors skiriasi? Yra aišku, kad morali- 
nių pagrindų klausimu katalikų nuomonės skir- 
tis negali. Belieka viena galimybė — nuomonės 
gali skirtis tais klausimais, kurie iš tų pačių pa- 
grindų yra išaugę. Iš tikrųjų taip ir yra. Ir de- 
mokratinėse valstybėse žmonių nuomonės ski- 
riasi laisvės ribų klausimu. 


Tai yra svarbus, bet kartu ir opus klausi- 
mas. Nors, kaip minėta, žmogus absoliučiai lais- 
vas būti negali, vis dėlto ir galimybių ribose 
laisvės idealas dar toli gražu nėra realizuotas. 
Viena tik galime konstatuoti, kad pažanga šiuo 
atžvilgiu vis dėlto yra daroma. Seniau laisvės 
buvo žymiai mažiau, dabar jos daugiau ir, reikia 
manyti, ateityje bus dar daugiau. Demokratija 
daug pasitarnavo kovoje dėl vadinamųjų pagrin- 
dinių Žmogaus teisių ir laisvių. Šiandien tarptau- 


tiniu mastu kovojama su visokeriopa diskrimi- 
nacija, t. y. laisvės suvaržymu. Jungtinių Tau'ų 
Žmogaus Teisių Deklaracijoj paskelbtos visos tos 
teisės, kuriomis žmonės turėtų naudotis visame 
pasaulyje. Toje deklaracijoje nusakytos (str. 29) 
ir asmens teisių bei laisvių ribos: galimybė nau- 
dotis tomis pačiomis teisėmis bei laisvėmis vi- 
siems, teisingi moralės, viešosios tvarkos bei ge- 
rovės reikalavimai. Aiškiausias reikalavimas 
yra, kad tavo laisvė neturi varžyti ar neigti 
kito tokios pat laisvės: nedaryk kitam to, ko 
nenori, kad kitas tau darytų. 

Tačiau ir daugelyje tų kraštų, kurie šią 
deklaraciją pasirašė, toli gražu ne visos ten su- 
žymėtos laisvės įgyvendintos. Diskriminacijos 
pavyzdžių iš įvairių kraštų gyvenimo galima bū- 
tų prirašyti ilgą sąrašą. Pasitenkinkim tik ke- 
liais. Štai kultūringa Šveicarija neleidžia mote- 
rims balsuoti renkant seimą. Prancūzija tik po 
paskutinio karo leido. Tai padarė ir dar 24 vals- 
tybės, o 17 valstybių dar ir šiandien tų teisių 
moterims nepripažįsta. Yra nemaža valstybių, 
kur teikiamos privilegijos valstybinei religijai 
ir varžoma laisvė kitų religijų, pvz. Švedijoj, 
Norvegijoj, Izraely, Italijoj, Ispanijoj ir kt.!6) 
Kitur tėra galima tik bažnytinė santuoka, kaip 
buvo nepr. Lietuvoj ir Italijoj, kitur vėl visiems 
privaloma civilinė santuoka, kaip yra dabar va- 
karų Vokietijoj, Austrijoj ir kt. Yra kraštų, kur 
tikybos dėstymas valstybinėse mokyklose yra 
privalomas, ir yra kraštų, kur tikybos dėstyti 


16) Žr. James O'Neill, Catholiuism and American Free- 
dom, New York 1951, 79-83 p. 


valstybinėse mokyklose neleidžiama. Tokioj 
Amerikoj piliečiai, kurie nori, kad jų vaikai mo- 
kyklose gautų ir religinį auklėjimą, turi mokėti 
dvigubą mokestį — viešosioms ir privačioms 
mokykloms išlaikyti, nes šių pastarųjų valsty- 
bė neremia. 

Šie faktai rodo, kad įvairiuose kraštuose 
žmonių nuomonės laisvės ribų klausimu skiria- 
si. Nenuostabu, kad jos skiriasi ir lietuvių ar 
net tų pačių katalikų tarpe. Vienoje prieš kele- 
tą Metų pasirodžiusioje brošiūroje pavyzdžiui ra- 
šoma, kad “valstybė negali leisti, kad būtų vie- 
šai skelbiamas ateizmas", kad ateities “Lietu- 
voje būtų leidžiamas tik mokslinis katalikų tiesų 
ir doros dėsnių vertinimas", kad tais klausimais 
“nebūtų viešų diskusijų spaudoje" ir pan. Kiti 
čia, be abejo, greičiau pritars Maritainui, kad 
prievartinės priemonės tikėjimui ir dorovinėms 
pažiūroms apsaugoti galėjo tikti sakraliniame 
amžiuje, viduramžiuose, bet netinka šiandien. 

Kitur vėl spaudoje buvo pasisakyta, kad 
valstybė, turėdama teisę ginti moralinius dės- 
nius, pvz. bausti už vagystes, žmogžudystes, tuo 
pačiu turi teisę ginti teisingas ir drausti klai- 
dingas religijas ar pasaulėžiūras. Tuo tarpu Ma- 
ritainas sako, kad net atskirų visuomeninių gru- 
pių gyvenimas pagal savo skirtingos moralės dės- 
nius tam tikrais atvejais neturi būti draudžia- 
mas.!?) Didesnės laisvės šalininkai, kartu su 
Maritainu ir kitais mano, kad žmonija žengia ne 
laisvė siaurinimo, bet jos išplėtimo linkme.!š) 


17)“ Aidai 1952+Nr. 7289. 
18) True Humanism 160-161. 

VEŽYS MODERNINIO MOKSLO šVIESOJE 


Jia VLE:N.C-KS USS J: 


(Tęsinys) 


Bet visi šimtai ir tūkstančiai žmonių, kurie 
su vėžiu ateina pas gydytojus, yra gavę vėžį ne 
nuo rentgeno ar radžio spindulių, arba tų che- 
minių junginių. Visuomenė paprastai retai tesu- 
siduria su tais agentais. Ultravioletiniai spindu- 
liai, gaunami iš gyvsidabrio garų lempos (H6- 
hensonne) gali sukelti vėžį. Didžiausias ultra- 
violetinių spindulių šaltinis yra saulė. Dažnai 
žmonės klausia, ar saulės vonios gali sukelti vė- 
žį. Amerikoje pietvakariuose yra daug odos vė- 
žio ligų — 33.870, Philadelphijoje — 13.996, Chi- 
cagoje — 9.490, Detroite — 8.490. Tas didelis 
odos vėžio ligų kiekis pietvakariuose yra priski- 
riamas saulės sąskaiton. Bet, matyti, tas saulės 
spindulių kiekis, kuris pasiekia odą, turi būti di- 
delis. Iš eksperimentų su žiurkėmis matome, 
kad jas reikia išstatyti prieš saulę kasdien po 
penkias valandas, ir tai per 7 - 10 mėnesių. Rei- 
kia atsiminti, kad žiurkės yra labai atsparios vė- 
žiui. Galimas daiktas, kad žmogui tiek nereikės 
saulės, kad gautų odos vėžį. Bet iš kitos pusės 
nera mokslinio pagrindo gąsdinti vasarotojus, 
kurie per atostogas mėgsta saulėje pagulėti. 


Neseniai buvo atrasti naujos ir ypatingos 
rūšies spinduliai. Juos surado F. F. Hess 1912 
m. ir pavadino kosminiais spinduliais. Tie spin- 
duliai ne žemiškos kilmės, jie taip pat neina ir 
nuo saulės. Jie pripildo visą visatą, jie nėra 
elektromagnetinės prigimties, bet korpuskuliari- 
nės, nes juos veikia elektromagnetinis laukas. 
Jų penetracijos jėga yra stačiai pasakiška. Jie 
gali pereiti 80 metrų sniego sluogsnį, 200 metrų 
vandens sluogsnį ir 15 metrų plieno sluogsnį. 
Jų energija yra tokia didelė, kad gali skaldyti 
atomus, kaip atominėje bomboje neutronai skal- 
do atomų branduolius. Vėžio specialistai, arba 
onkologai, labai susidomėjo šitais spinduliais ir 
iškėlė klausimą, ar tie kosminiai spinduliai kar- 
tais neturi reikšmės vėžio genezėje. Ir jau at- 
siranda balsų onkologų tarpe, kurie tai tvirtina. 
Atsiveria nepaprastai įdomi sritis tyrimams. Jei- 
gu kas tvirtina, kad saulė ar kosminiai spindu- 
liai ar kas panašaus sukelia vėžį, tai tuojau turi 
laukti, kad jo paklaus: “Bet saulė ir kosminiai 
spinduliai šviečia ant visų, ir ant gerų ir ant 
paprastų, kodėl ne visi gauna vėžį, bet tik kai 
kurie?" 


Yra keletas teorijų. 

1. Iritacijos teorija. Ją labai gynė Vir- 
chovas. Šita teorija turėjo ir dar tebeturi daug 
šalininkų. Pagrindinė mintis yra paprasta ir la- 
bai logiška. Tai reiškia, kad gyvas audinys bu- 
vo išstatytas kokio nors stimulo ar akstino — 
visvien ar mechaninio, cheminio ar fizinio — 
chroniškam jaudinimui arba iritacijai. 

Dabar jau niekas nebemano, kad vėžio at- 
siradimui pakanka kokios nors vienos priežasties. 
Greičiausia tų priežasčių yra daug, mažiausia 
trys: 

1. stimulo arba karcinogeno intensyvumas, 

2. dispozicija: rūšies, individo, o gal pakanka 

ir vieno organo, 

3. laiko faktorius. 


Tie faktoriai turi veikti sinergetiškai ir sin- 
chroniškai. Dar neaišku, kas greičiau veda prie 
vėžio genezės, ar vienas stiprus karcinogeniškas 
akstinas, ar daug mažų. Ar pakanka tik vien 
mechaninio stimuliavimo, ar prisideda ir chemi- 
nis, to mes tikrai nežinome. Paimkime keletą 
pavyzdžių. Vienas stalius gavo lūpų vėžį, nes 
jis turėjo įprotį, bedirbdamas, laikyti vinį tarp 
lūpų. Kitas, mėsininkas, gavo lūpų vėžį, nes 
jis, bemėsinėdamas, dažnai peilį tarp lūpų lai- 
kydavo. Kitas labai diskutuojamas klausimas, ar 
rūkymas sukelia lūpų vėžį. Jeigu rūkymas tu- 
ri kokį etiologinį ryšį su lūpų vėžiu, tai gali būti 
tik dviejų rūšių stimuliacija — mechaninė ir 
cheminė — ir kiekvienu atveju, tai būtų chro- 
niška iritacija. Vistik yra daug specialistų, ku- 
rie mano, kad rūkymas gali būti faktoriu lūpos, 
taip pat gerklės ir plaučių vėžio.',$) Moters gim- 
dos vėžys (carcinoma cervicis), kuris beveik iš- 
imtinai pasitaiko moterims, kurios gimdė, yra lai- 
komas mechaninių sužalojimų išdava, neneigiant, 
kad paskiau gal ir cheminė iritacija prisidėjo. 
Iritacijos teorijai įrodyti dar yra primenami štai 
kokie pavyzdžiai. Kašmire žmonės mėgsta šalta- 
me sezone nešioti priglaudę prie pilvo puodus 
su karštomis anglimis. Daugelis žmonių gauna 
ten pilvo vėžį. Vienintelis, atrodo, protingas iš- 
aiškinimas yra manyti, kad tai priklauso nuo 
tų karštų puodų, kurie nuolat erzina pilvo pa- 


5) Robert Shrek et al.: Tobacco Smoking as an Etiologic 
Factor in Disease. Cancer Res., 1950, 10: 49-58, 

6) E. M. Ledlie et al.: Cancer of Mouth: 4 Report cn 800 
Cases. Brit. J. Cancer. 1950, 4: 6-19, 


viršių. Kitas pavyzdys. Ceilone ir Malajuose 
Zmonės megsta čiulpti betelio medžio (Chavicoa 
betle) specialiai paruoštas dalis. Vietos žmonės 
taip mėgsta tuos “betle nuts", kad, net eidami 
vakare gulti, įsideda juos nakčiai į burną. Ka- 
dangi ten daugelis žmonių gauna burnos vėžį, 
manoma, kad tai priklauso nuo betelio chroniš- 
kos cheminės, gal drauge ir mechaninės irita- 
cijos. 

Žmonės dažnai klausia, ar kokie valgiai, 
nuolat irituodami virškinamojo trakto paviršių, 
nesukelia vėžio. Kiti dar klausia, ar virimo ir 
kepimo indai neturi kokio ryšio su vėžiu. Teko 
girdėti žmones kalbant, kad iš aliuminijaus pa- 
daryti indai esą pavojingi vėžio atžvilgiu. Mūsų 
valgiai susideda iš proteinų, angliavandenių 
(karbohidratų), riebalų, druskų ir vitaminų. Su 
visomis šitomis medžiagomis daromi rūpestingi 
eksperimentai. Įrodyti proteinų įtaką vėžio au- 
gimui eksperimentai atliekami su amino rūgš- 
timis, kurios yra proteinų dalys. Pastebėta, kad 
daugiau navikų kepenyse išsivysto, jeigu mais- 
tas teturi 1276 kazeino, negu 2404.7) Bendra iš- 
vada: galimas daiktas, kad kai kurios vėžio rūšys 
gal priklauso kiek nuo proteinų, kaip antai he- 
patomai (proteinai taupo riboflaviną, kuris yra 
vitaminas B?), bet apskritai yra manoma, kad 
proteinai neturi kitokios įtakos vėžiui, negu kad 
normaliems audiniams. Jeigu mažai teduosi pro- 
teinų, vėžys neaugs ar lėčiau teaugs, bet kartu 
ir visas organizmas neaugs, ar nyks ir skurs. Su 
proteinų reguliacija negalima pakenkti vėžiui, 
kartu nepakenkus ir visam organizmui. 

Tą patį galima pasakyti ir apie vitaminus. 
Limfosarkoma mažėja, jeigu pašalinsi iš dietos 
riboflaviną, bet tada greičiau išsivystys hepa- 
toma. Apie ryžių dietos naudingumą duomenys 
nėra vienodi.š) 

Riebalų atžvilgiu klausimas atrodo aiškes- 
nis, bent laboratorijos gyvuliuose. Riebalai yra 
trigliceridai. Natūralūs riebalai turi savyje apie 
0.506 cholesterolio. Bekepinant riebalus prie 
400-5007C, cholesterolis oksiduojasi. Toks oksi- 
duotas cholesterolis jau veikia kaip karcinoge- 
nas, sukeldamas virškinamojo trakto ir kepenų 
neoplazmas. Iš eksperimentų išeina, kad pride- 
gę ir prisvilę riebalai yra karcinogeniški.*) 

Ar turi kokią reikšmę vėžio genezei mais- 
to kiekis arba kalorijų skaičius? Jeigu labora- 
torijos sąlygose vieną pelyčių grupę maitinsi 
labai gerai, duodant jai apsčiai angliavandenių 
(krakmolinių substancijų) ir riebalų, o kitai gru- 
pei tų pačių medžiagų mažiau (žinoma, protei- 


7) Cancer Research, 1949, 9: 82-87. 

8) Cancer Research 1948, 8: 309-317. į 

9) A. H. Roffo: Valor Carnėgeno de los Aceites Oxidados. 
Bol. Inst. Med. Exp. (Buenos Aires), 1944, 21: 1-48. 


nus, vitaminus ir kitus maisto faktorius nekei- 
čiant), tai pastaroje grupėje daug mažiau vėžio 
ligų tematysi.'?!) Bendra išvada: atrodo, kad 
maistas turi vienu ar kitu būdu įtakos vėžio at- 
siradimui sveikame žmoguje, bet neturi reikš- 
mės tame, kuris jau turi vėžį, nes vėžio destruk- 
cijos procesas yra toks stiprus ir greitas, kad ir 
idealiausias maistas nebedaug gali ką suspėti pa- 
taisyti. 

Su maistu pabaigiame egzogeninius stimu- 
us. 

Sekantys stimulai yra endogeniniai ir yra 
hormoninės rūšies. Mes žinome, kad sveikame 
organizme hormonai yra labai gerai suharmoni- 
zuoti. Jeigu vienos liaukos dėl kokios nors prie- 
žasties sumažina veikimą, kitos — antagonisti- 
nės — perdaug suklesti ir pradeda kenkti. Nuo- 
stabu, kad daugiausia vėžio ligų pasitaiko tame 
amžiuje, kada kai kurių hormonų veikimas pra- 
deda mažėti, silpnėti ir nykti. Naujoji statisti- 
kos sistema reikalauja, kad būtų pažymima, ne 
tik kokiame amžiuje ligonis nuo vėžio mirė, bet 
ir kokiame amžiuje vėžys atsirado arba buvo 
pastebėtas. Kad daug vėžio ligų turi priežastinį 
ryšį su hormonais, nėra abejonės. Pavyzdžiui: 
krūties vėžio gydyme ovarinių hormonų elimi- 
nacija labai padeda. Taip pat labai gelbsti pro- 
statos vėžyje lyties liaukų eliminacija. Jeigu 
duoti testosteroną moterims, kurios turi krūties 
vėžį, tuojau matyti žymus pagerėjimas. Vyrai, 
kurie turi prostatos vėžį, gauna estrogenus. Pe- 
lyčių ovarijų fragmentai, transplantuoti į kast- 
ruotų pelyčių blužnį, pavirsta į vėžį, kurį pas- 
kui galima bet kur nors ir po oda kitoms pely- 
tems persodinti iš kartos į kartą.!?) 

Tiek apie iritacijos teoriją. 

2. Embrioninė teorija. Visų pirma reikia 
pasakyti, kad yra tikrai embrioninių neoplaz- 
mų, kurios yra kilusios iš nediferencijuotų em- 
briono audinių. Tie navikai vadinasi nefroblas- 
tomos, neuroblastomos ir retinoblastomos. Tai 
yra vaikų vėžio ligos, jie gimsta su jomis ir nėra 
gauti paveldėjimo keliu. Bet teorija daugiau sa- 
ko. Ji sako, kad gal visos neoplazmos kyla iš už- 
silikusių celių, kada dar organizmas tebebuvo 
embrionas. Tos celės miegojo, bet vėliau dėl 
kokios nors iritacijos pradėjo daugintis arba, 
kaip moksliškai sakoma, proliferuoti. Šita teorija 
išaiškina kai kuriuos dalykus labai gerai. Vėžio 


10) Albert Tannenbaum: The Role of Nutrition in the 
Origin and Growth of Tumors. In: Approaches to 
Tumor Chemotherapy by Am. Assn. Adv. Sci, 1947. 
Sci. Press. 

11) R. K. Boutwell et al.: The stimulating Effect of 
Dietary Fat in Carcinogenesis. Cancer Research, 1949, 
9: 741-746. 

12) W. U. Gardner: Hormonal Inbalance in Tumoroge- 
nes's. Cancer Research 1948, 8: 397-414. 

celės yra embrioninės išvaizdos, nes jos iš em- 
brioninių celių yra kilusios: Kaip įrodymą šita 
teorija mini teratomų atsiradimą. Teratomos 
tikrumoje nėra vėžys, bet iš jų pasidaro dažnai 
vėžys. Teratomos yra tokios formacijos bet ko- 
kioje kūno vietoje, kuriose galima atrasti plaukų, 
dantų ir t.t. Tai rodo, kad jų susidaryme daly- 
vauja keli embrioniniai sluogsniai, kurie turė- 
jo būti išsilikę nuo organizmo embrioninio perio- 
do. Bet yra ir kitokių teratomų aiškinimų.!*) 
Embrionine teoriją pateikė Cohnheimas (183)- 
1884). 


3. Celės autonomijos teorija, pateikta Ro-- 
berto Remako (1815-1865). Normaliame audiny- 
je visos celės yra sujungtos, surištos į vieną di- 
delę, tvarkingą organizaciją. Ta jėga, kuri pa- 
laiko celes tvarkingoje padėtyje, vadinasi audi- 
nių tensija. Jeigu celė pasišalina nuo audinių 
tensijos, pasidaro autonominė ir pradeda augti 
savo atsakomybe, nebepasiduodama daugiau or- 
ganizmo tvarkai ir reikalavimams. Ta teorija 
gerai išaiškina vėžio palaidą augimą, bet ir dau- 
giau nieko. M 


4. Mutacijos teorija. Tarp onkologų, arba 
vėžio specialistų, dar tebesitęsia senas ginčas, ar 
perėjimas iš normalios celės į vėžio celę yra 1ė- 
tas, ar staigus. Mutacijos teorija sako, kad tas 
perėjimas yra staigus, kaip kad staigus yra nau- 
jų gyvulių rūšių atsiradimas. Pavyzdžiui, žmo- 
gaus celė turi 48 chromosomus. Įsivaizduokime, 
kad kokioje nors audinio dalyje dėl kokios nors 
priežasties chromozomų skaičius pasikeitė. Ta- 
da gausis naujas audinys, kuris bus organizmui 
svetimas. Eksperimentai rodo, kad tokias soma- 
tines arba lokalines mutacijas galima pasiekti, 
kaip buvo pasiektos mutacijos švintinant rent- 
geno spinduliais lyties liaukas. Vėžio studijose 
pasirodė, kad panašias mutacijas galima pasiek- 
ti su methylcholanthrenu, kuris yra stiprus kar- 
cinogenas. Išeina, kad vėžys yra auglys, kuria- 
me dėl kokio nors stimulo chromozomų skaičius 
ir apyvarta pakitėjo, kitaip tariant, genetika pa- 
sikeitė.!4 

5. Vėžys ir mikroorganizmai... Jau kaip ir 
keliamas. Tiesa, vištiniuose yra žinomas vi2- 
nas navikas, kuris turi savyje virusą, dar ma- 
žesnį organizmą negu bakterija. Tas navikas va- 
dinasi Rouso sarkoma. 1910 m. Rousas pastebė- 
jo, kad tos sarkomos košė, perleista per specia- 
lų filtrą, kuris nepraleidžia nė sarkomos celių, 


13) Rupert Allan Willis: The Borderland of Embryology 
and Pathclogy. Bull. New York Acad. Med., 1950 
26: 440-460. 

14) Leonell C. Strong: Genetic Analysis of Induction of 
Tumors by Methylcholanthrene. Yale J. Biol and 
Med. 1946, 18: 145-155. 

nei bakterijų, duoda skystimą, kuris įšvirkštas 
gali sukelti viščiukuose tokį pat sarkomą. Tą 
sarkomą pasisekė pernešti į antis, į karvelius, 
bet ne į žinduolius. 1933 m. Shope'as pastebė- 
jo laukiniame kralike (Cotton tail rabbit) pa- 
pilomą (gėrybinis epitelinis navikas), iš kurio 
išskyrė virusą. Ta papiloma nėra piktybinė, bet 
jeigu ją pernešti į naminį kraliką, ji pavirsta 
vėžiu. Tačiau labai įdomu — joje išnyksta vi- 
rusas. Kadangi žmogaus vėžyje negalima rasti 
nei specifinių bakterijų nei viruso, iš to seka, 
kad vėžys nėra apkrečiama liga. 
Vėžio Patologija 

Jeigu vėžio audinį, tinkamai pzrucštą ir nu- 
dažytą, stebėsi pro mikroskopą, jį len zvai pažin- 
si ir atskirsi nuo šalia esančio sveiko audinio. 
Patologai nevartoja net stiprių pa i inimų. 
Amerikos patologai sako: “It is not important 
to have a high power lens, but high power 
brain", vadinasi, būti patyrusiam. Bet senetikai 
dirba su labai dideliais padidinimais atrasti ir 
smulkiausiems skirtumams tarp normalios ir 
neoplastinės celės. Kuo vėžys yra piktesnis, tuo 
mažiau yra celės diferencijuotos, t. y. mažiau pa- 
našios į to audinio normalias celes. Tokie navi- 
kai vadinasi anaplastiniai. Naviką vadiname me- 
taplastiniu, kada vienos išvaizdos audinys tam- 
pa kitokiu, pvz., kada vienasluogsnis epitelis 
tampa daugiasluogsniu. Vėžio celė skiriasi nuo 
normalios: 


1. Mitotinis celės skilimas yra sukrikęs: 
chromosomai dažnai reperskyla arb- sus'k'ijuo- 
ja ir tokiu būdu į vieną celę jų telpa daugiau, 
į kitą mažiau, ekvatorialinės plokštelės -esuspė- 
ja susidaryti. Pats svarbiausis pasikeitimas yra 


2. Cheminis, nuo kurio priklauso visi kiti 
citologiniai pasikeitimai. Ypatingos atidos nusi- 
pelnė celės branduolys su savo branduolėlių vi- 
duje. Branduolėlyje yra susitelkę “nukleariniai 
organizatoriai", arba genai, kurie gamina nuk- 
leines rūgštis. Vėžio celėje nukleinių rūgščių 
kiekis yra žymiai padidėjęs. Nukleinių rūgščių 
padidėjimas veda celę prie nepaliaujamo daugi- 
nimosi, arba proliferacijos. Teoretiškai pakanka 
turėti vieną tokią pakrikusią cele, iš kurios gali 
išsivystyti didelis navikas. Kai kuriems yra pa- 
sisekę tai padaryti, bet procesos eira palergva. 
Procesas eina daug greičiau, jeigu tokių pakri- 
kusių celių esama apie 200-300. Tos celės užima 
tiek vietos, kiek adatos dūris. Taigi matome, iš 
kokios mažos pradžios tokios didelės ir baisios 
pasekmės pasidaro. 

Ar yra daugiau kokių nukrypimų vėžio 
celėje? Eksperimentai rodo, kad enzimų siste- 
mą pakeičia, pvz., fosfatazė. Bet iš kitos pusės. 


ŽVEJAI 


TELESFORAS VALIUS 


kitos funkcijos labai įkyriai palaikomos, pvz., 
vėžio celė, kilusi kepenyse, nukeliavusi meta- 
stazės būdu į smegenis, apsigyvenusi visiškai 
skirtingoje aplinkumoje, bet vistiek sekretuoja 
tulžį, kaip ir sveika. Ovariumo navikas vietoje 
ar transplantuotas į blužnį vistiek gamina ly- 
ties hormonus. Labiausiai charakteringi vėžio 
celių bruožai yra proliferacija ir celių nesubren- 
dimas. Ir mes nežinome, ar padidėjo akstinai, 
kurie veda prie proliferacijos, ar jėgos sumažė- 
jo, kurios proliferaciją sulaiko. Normali celė tu- 
ri mitotinę fazę, kuri tęsiasi 70 minučių, paskui 
seka poilsio fazė, kuri tęsiasi 7 dienas. Vėžio 
celė neturi poilsio, bet visą laiką dalinasi ir da- 
linasi. Iš kitos pusės žinome atsitikimų, kad ir 
vėžio celė gali pasilikti miegančiame stovyje, 
ypatingai po operacijų nuo 2 iki 5 metų. Ir ne- 
žinome, kodėl ji užmiega ir kodėl atsibunda.!?) 


Vėžio Diagnozė 

Vėžys nebūtų tokia problema, jeigu galima 
būtų anksti jo diagnozę nustatyti. Vėžys turi tą 
ypatybę, kad pradžioje nesukelia skausmo, nors 
turi pasigaminęs savo nervus. Tik žymiai vėliau, 
kada navikas padidėja, kada pradeda spausti ir 
tempti nervus, tada pradeda gelti. Charakterin- 
gas kraujavimas pasirodo tik tada, kada pra- 
graužia kokius kaimyninius kraujo indus. Tada 
pasirodo būdinga žaizda, vadinama opa (ulcus) 
su kietais pakraščiais, kuri nenori ir nesiduoda 
užgydoma, o paskui, kada užsikrečia iš oro, dar 
blogiau pasidaro. Kadangi vėžio celės mažiau 
kalcijo savo sienelėse teturi, todėl jos lengvai ir 
greitai atsiskiria nuo savo kaimynių ir keliauja 
limfiniais indais kur kitur ir tokiu būdu sudaro 
naujas kolonijas, vadinamas metastazes. Nuo tos 
valandos vėžys nebėra suvaldomas. 


Kokioje padėtyje yra dabar vėžio diagnozė? 


1. Palpacija, t. y. delnu ir pirštų galūnėmis 
švelniai liesti kūno paviršių, ar nepastebėsime 
kur giliau kokio guzo. Šitą priemonę ne tik gy- 
dytojas, bet kiekvienas gali pavartoti ant savęs 
ar ant kitų. Iš tiesų, 9890 moterų pačios atran- 
da vėžį savo krūtyje. Praktika rodo, kad tas gu- 
zas jau yra 4-5cm diametro. 6190 visų šitų vė- 
žių jau turi metastazes pažastyje. Gydytojo pa- 
mokyta, moteris galėtų surasti krūtyje guzą, ku- 
ris turi diametrą nuo pusės iki vieno centimetro. 
Tokio didumo guzai tik nuo 5 iki 1044 teturi me- 
tastazes pažastyje. Mažiausia 9070 visų šitokių 
vėžių galima išgydyti. Moterims labai patartina 
pasiskaityti žemiau nurodytą knygą.!“) 


15) P. C. Koller: Origin of Malignant Tumor Cells. Nature, 

2. Biopsija, pirmą kartą pavartota prieš 70 
metų. Tai yra labai gera priemonė anksti ir la- 
bai tiksliai atskirti piktybinį naviką nuo gėry- 
binio. Tam tikrais instrumentais išimamas na- 
viko gabaliukas, kuris fiksuojamas, mikrotomu 
pjaustomas, dažomas ir tuojau pro mikroskopą 
stebimas. Tą tyrimą galima atlikti operacijos 
metu. Chirurgas tuojau sužino, kaip ir kiek pla- 
čiai reikia pjauti. Biopsija parodo, kad kartais 
operacija:yra daug didesnė, negu kad pradžioje 
buvo manyta ir pacientui pasakyta. 


3. Vėžio celių dažymas. 1928 m. G. N. Pa- 
panicolaou išvystė naują diagnozės būdą, kuris 
vis daugiau ir plačiau pritaikomas. Pirmiausiai 
buvo pastebėta, kad moterų vaginalinė gleivė 
turi tam tikras celes, kurios yra charakteringos 
genitalinio trakto vėžiui. Metodas yra paprastas. 
Su švirkštu aspiruojant arba su vatos gabalėlių 
gaunama iš genitalinio trakto šiek tiek gleivės, 
tepama ant stiklelio ir dažoma. Paskui žiūrima 
pro mikroskopą. Gydytojai labai pataria, kad 
moterys, pasiekusios 35 metų, kas metai būtų 
šituo metodu tikrinamos, nes moteriai tada pra- 
sideda pavojingas periodas vėžio atžvilgiu. Ši- 
tas pats metodas neseniai pradėtas vartoti gerk- 
lės ir plaučių vėžio diagnozei. Visiškai neseniai 
tą patį metodą pritaikė ir prostatos neoplazmoms 
nustatyti.!7) 


4. Transplantacijos metodas. Imamas koks 
neoplazmos trupinėlis ir pernešamas į jūros kiau- 
lytę; dažniausiai tas metodas vartojamas mokslo 
tyrinėjimams. 

5. Hematologiniai metodai. Nėra abejonės, 
kad vėžys, būdamas sisteminė liga, atsiliepia 
kraujuje. Vėžio ligoje proteinas, albuminai krau- 
juje sumažėja fibrinogenas padidėja. Vėžio li- 
gonių pacientų kraujas šildant greičiau koaou- 
liuoja. Jeigu yra kepenų vėžys, kraujuje gele- 
žies yra daug daugiau, net 20094. Yra dar k'to- 
kių pakitėjimų, kurie surandami laboratorijoje. 
Kadangi kraujas visus kūno kampelius aplanko, 
jis mums labiausiai gali ir pasakyti, kas kame 
dedasi. Jis pirmiausia ir susiduria su vėžių. 
Ankstyvo vėžio diagnozė kaip tik iš kraujo ir 
laukiama, bet deja, kol kas praktiškos ir neabe- 
jotinos priemonės dar neturime. 

6. Biologiniai testai. Jau vieną minėjome, 
tai navikų transplantacija. Pastebėta, kad, jeigu 
ileisi vėžio ligonio serumą į kitus gyvulius, tai 
jų blužnis padidėja. Dabar daromi eksperimen- 
tai, kad sužinojus, kiek šitas fenomenas turės 
reikšmės. 

7. Metodai su izotopais arba dirbtiniais ra- 
dioaktyvuotais elementais. Principas yra aiškus. 


17) Hannah Peters: The Prostatik Smear, Cancer, 1950 
3: 481-492, 

Izotopas tada tik turi reikšmės, jeigu jis, įleis- 
tas į organizmą, daugiau koncentruojasi vėžio 
celėse negu kur kitur. Tokiu būdu galima bus 
Geigerio aparatu atrasti, kame kūne yra navl!- 
kas. 

8. Metodai su elektronais yra bandymų tarps- 
nyje. Čia nekombinuojamas mikroskopos ir te- 
lsvizijos sistema. Kai televizijos kamera pro 
miksroskopą pastebi sutankėjusių celių bran- 
duolius, ji tai atžymi elektroninėje lentoje. Išra- 
dėjai tikisi, kad po poros metų šie aparatai bus 
paleisti platesniam naudojimui. A 

Čia mes paminėjome tik mažą dalį visų tų 
mėginimų ir testų. Gal kas paklaus, kodėl tie 


visi testai nėra plačiau vartojami. Atsakymas 
yra trumpas. Žmonių medicinoje testams yra 
statomi labai dideli reikalavimai. Jeigu testas ne- 
duoda 9890 tikrumo, tai jo nevartoja. Mūsų at- 
rasti testai neduoda didesnio tikrumo, negu 70- 
8070. Jeigu dar neturime testo labai ankstyvam 
vėžiui pažinti, tai ne todėl, kad per maža buvo 
daroma. Be galo daug mokslinio darbo atliekama 
visame pasaulyje, bet dar reikia daugiau. 


Vėžio gydymas 


Hipokratas sakydavo, kad vėžį reikia gydyti 
su geležimi ir ugnimi. Mes lygiai tą pačią mintį 
išreiškiame, jeigu sakome: kol kas geriausios 
priemonės vėžiui gydyti yra skalpelis ir radio- 
terapija. Pirmosios vėžio operacijos buvo daro- 
mos krūtyje, nes tai lengviausiai prieinama vie- 
ta. Bet tų operacijų rezultatai nepatenkindavo. 
Priežastys, kaip mes dabar žinome, buvo ten- 
dencija kuo mažiausiai tepjauti aplinkui navi- 
ką. Gydytojų buvo labai geras ir girtinas noras 
negadinti perdaug žmogaus kūno. Vokietijoje R. 
Volkmannas (1830-1889) ir Amerikoje W. S. 
Halstedas (1852-1922) išdirbo operacijos techni- 
ką, kuri ir šiandien dar tebevartojama. Jie pla- 
čiai operuodavo, išimdami pažasties limbos liau- 
kas ir pektoralinius raumenis. Dabar pasiekia- 
ma tuo iki 8576 gerų rezultatų. Ch. Bilrothas 
(1829-1894) pradėjo daryti skilvio resekcijas, iš 
kurių kai kurios pasisekė, kitos nepasisekė, nes 
buvo per vėlu. 1878 m. F. F. Kaiseris įrodė, kad 
šuo ir be skilvio gali gyventi. Buvo kilus mintis 
taikyti tą operaciją žmogui, kur būtina. Ameri- 
koje kasmet apie 40,000-50,000 žmonių su skil- 
vio vėžiu ateina į ligonines ir tik 10,000 pasi- 
naudoja resekcija, kiti visi atsitikimai yra pavė- 
luoti. Faget pirmasis 1739 m. darė užpakalinės 
žarnos operaciją. H. H. Young pirmasis prieš 50 
metų padarė prostatektomiją. E. Dowellis (1771- 
1830) pirmasis padarė 1809 m. ovarioektomiją 
dėl vėžio, todėl jis yra vadinamas “ovarioekto- 
mijos tėvu". Pneumonektomija buvo panaudota 
pirmą kartą 1933 m. Dabar operacijos technika 
yra taip toli pažengusi, kad gydytojai moka net 
visus dubens organus išimti ir šlapumo ir skil- 
vio takus išvesti į pilvo paviršių, taip kad ir 
plačiai pasklidęs vėžys gali būti pašalinamas. 
Chirurgijos dėka didžiausias nuošimtis vėžio li- 
gonių išgelbimas, — daugiau, negu visais kitais 
metodais kartu ėmus. 

Kitos gydymo priemonės yra rentgeno 
spinduliai ir radis. Gydymo principas štai koks. 
Juo celė jaunesnė, tuo greičiau ji pasiduoda su- 
naikinama rentgeno ir radžio spinduliais. Ka- 
dangi piktybinio naviko celės yra jaunos, em- 
brionalinės, todėl jos švietimu greičiau sunai- 
kinamos negu normalios celės, kurios yra šalia. 

Čia visas menas yra parinkti spindulių kiekį 
taip, kad jis būtų mirtingas vėžiui, bet ne svei- 
kam audiniui. Rentgeno ir radžio gamos spindu- 
liai yra elektromagnetinės bangos. Jos, pateku- 
sios į vidų, ionizuoja audinį, celių branduoliai 
suirsta ir celė desintegruojasi. Be rentgeno, ra- 
džio yra dar izotopai, kurie jau pradedami var- 
toti su dideliu pasisekimu. 


Neseniai pradėta gydyti chemoterapija. Tie 
cheminiai vaistai buvo atrasti visiškai pripuola- 
mai. Uretanas yra anestetikas. Jis buvo pavar- 
totas vieną kartą kaip vienas iš daugelio aneste- 
tikų prieš švitinant. Patikrinus pastebėta, kad 
uretanas vienas pats taip veikia leukemiją, kaip 
ir rentgeno spinduliai. Tokiu būdu uretanas ta- 
po vaistu prieš limfatinį vėžį. Kitas cheminis 
vaistas irgi buvo atrastas visai pripuolamai. Jis 
vadinasi moksliškai methyl-bis (beta-chlore- 
thyl) animo hidrochloridas, o paprastoj kalboje 
“nitrogen mMustard'". Šitas junginys buvo vo- 
kiečių naudojamas pirmame kare kaip cheminis 
ginklas. Amerikiečiai bijodami, kad vokiečiai 
vėl jo nepradėtų vartoti paskutiniame kare, pra- 
dėjo atlikinėti su tuo junginiu visokius ekspe- 
rimentus ant gyvulių. Atrasta, kad šitas jun- 
ginys sustabdo celių mitotinį dalimąsi. Čia kaip 
tik ir prisiminta, kad vėžio celės ir yra kaip 
tik nuolatinėje mitotinėje fazėje. Tas vaistas 
pasirodė labai geras gydyti limfomą, leukemiją 
ir Hodgkino ligą. 


Yra dar visa eilė kitų cheminių substan- 
cijų, kurios veikia selektyviniai vėžio celes, t. y. 
daugiau atakuoja vėžio celes, negu kitas. 


1. Colchicinas, tai yra vaistas, gaunamas iš 
augalo Colchicum autumnale (vokiškai Herbst- 
zeitlose). Tas vaistas turi tą ypatybę, kad su- 
stabdo metafazės stadijoje mitotinį procesą. 
Metafazės stadijoje visi chromozomai yra ek- 
vatoriuje gražiai susitvarkę. Lengva suprasti, 
vėžys nebeaugs, jeigu celių dalinimasis yra su- 
stabdytas. Ligoninėse colchiciną retai tevarto- 
ja, nes jis yra nuodingas visam organizmui, bet 
labaratorijoje su colchicinu labai gražių eks- 
perimentų atliekama. 


2. Podofilinas, gaunamas iš augalo Podo- 
phyllum, irgi stabdo neoplazmų augimą. Veikia 
labai mažuose kiekiuose, net 0.0016. 


3. Folinė rūgštis stabdo celių augimą. 


Su šitais junginiais labai daug eksperimen- 
tuojama, nes iš jų daug laukiama. Vėžio drau- 
gija daug išdalina stipendijų tiems, kurie nori 
šitoje srityje dirbti. Jauni gydytojai, chemikai, 
biologai yra raginami, remiami, kad sutiktų 
pašvęsti savo gabumus ir laiką vėžio biochemi- 
nėms studijoms. 

Vėžys ir visuomenė 


Matėme, kad milžiniškas darbas yra atlie- 
kamas. Jeigu tas didelis darbas dar nedavė 
lauktų rezultatų, tuo kaltos yra kelios priežas- 
tyš: 

1. Vėžys yra biologinis procesas. Sunku tą 
procesą sustabdyti, nesutrukdžius kitų, norma- 
lių, organizmo procesų. 

2. Vėžio problemai išspręsti reikia, kad ki- 
tos problemos, glaudžiai susijusios su vėžio pro- 
blemomis, būtų išspręstos, pvz. proteinų, enzi- 
mų, hormonų ir kt. Tuos klausimus turi išspręs- 
ti kitos mokslo sritys, o ne onkologija. 

3. Kitas sunkumas: vėžys yra liga Žmonių, 
kurie jau tam tikrą amžių pasiekę. Tiesa, ir 
jauni suserga vėžiu, ir jei jau suserga, labai 
sunkiai išgydomi, bet tai ne norma. Senesnius 
žmones sunkiau gydyti. Bet ir į tuos sunkumus 
atsižvelgiant, visgi reikia pasakyti, kad vėžio 
srityje paskutiniame šimtmetyje padaryta ne- 
paprastai didelė pažanga. 

Plačiojoje visuomenėje dažnai tenka išgirsti 
pesimistišką posakį: “Vėžys — nepagydoma li- 
ga". To jokiu būdu negalima pasakyti. Vėžys 
tinkamose sąlygose yra labiau pagydomas, negu 
pvz. tuberkuliozė ar dėmėtoji šiltinė. Jeigu pla- 
čioji visuomenė būtų vėžio atžvilgiu tinkamai 
išauklėta, paruošta, atidi, klausi ir kooperatyvi, 
tai vėžio problema tikrai nebūtų didelė ir po 
dabartinės mediciniškos pažangos. Yra senas po- 
sakis: geram gydymui reikia gerų gydytojų, ge- 
ros ligoninės ir geros slaugytojos, o apie vėžį 
kalbant, reikia dar pridėti ketvirtą sąlygą: ge- 
ros visuomenės. Kol kas vėžys yra gydomas tik 
viena sąlyga ir tai yra vienintelš: ateiti pas gy- 
dytoją anksti, ir kuo anksčiau, tuo geriau ir 
gydytojui ir pacientui. Ir tikrai pacientas dau- 
giausia naudos iš to turės: rezultatas bus tik- 
resnis, sužalojimas mažesnis, išlaidos nežymios, 
greitai sugriš į savo šeimą ne kaip našta, bet kaip 
naudingas narys ir pagaliau greit sugrįš prie sa- 
vo įprasto darbo, prie savo profesijos. 

Gydytojai nurodo, kada žmogus nė jokių 
būdu neturėtų praleisti progos pasitarti su gy- 
dytoju: 

1. Kada pastebi bet kokią žaizdutę, kuri ne- 
pasiduoda užsydoma, ypačiai ant liežuvio, ant 
lūpų ir burnoje. 

2. Kada pastebi bet kokį guziuką, ar susto- 
rėjimą, kurio neskauda, net pirštais spaudžiant, 
ypačiai krūtyje, lūpoje ar liežuvyje. 

3. Bet koks kraujo pasirodymas, nors ir ma- 
žiausias, iš krūties spenių, iš užpakalinės žar- 
nos ar iš genitalinio trakto, kuris yra šiokiu ar 
tokiu būdu nenormalus ar laiko ar kiekio at- 
žvilgiu. 


4. Kiekvienas spalvos ar dydžio pakitėjimas 
karpoje ir įgimtose odos dėmėse. 

5. Dažniau pasikartojąs nevirškinimas, ypa- 
čiai kada vidurių užkietėjimas kaitaliojasi su pa- 
laidumu. 

6. Kada balsas yra nuolatos užkimęs, šiurkš- 
tus, kada yra toks keistas ir įtartinas kosėjimas, 
kuris nėra išaiškinamas peršalimu, ir kada sun- 
ku yra ryti. 

7. Jeigu vidurių funkciniai įpročiai pasikei- 
čia. Kiekvienas begyvendamas išmoksta sekti 
savo kūno įpročius. Kiekvienas žino, kokie val- 
giai jam patikdavo ir visados eidavo į sveikatą, 
bet netikėtai jis pastebi, kad taip jau nebėra. 


Jeigu kiekvienas pagal nurodytus septynis 
punktus save sektų ir pastebėtus pasikeitimus 
tuojau gydytojui nurodytų, tai dar pakankamai 
anksti būtų ir gydymas būtų sėkmingas. Pacien- 
tas, kuris per laimingą operaciją vieną kartą 
laimingai paspruko iš vėžio žnyplių, neturi už- 
miršti, kad kiti vėžio židiniai, naujos jo landy- 
nės gali atsirasti bet kokioje kūno vietoje, to- 
dėl ir jis vistiek turi save sekti, kaip ir visi kiti. 

Vyrai daugiausia vėžiu miršta tarp 50 ir 60 
metų. Moterims yra dvi bangos: pirma banga 
yra tarp 35 ir 45 metų, paskui atoslūgis, ir apie 
50 metų ateina kita banga. Vyrams vėžio ligos 
pagal dažnumo eilę yra šios: odos, skilvio, pro- 
statos, storosios žarnos, plaučių ir bronchų, o 
moterims: krūties, gimdos, storosios žarnos, skil- 
vio ir ovariumo. 

Nuo kokio vėžio dažniausiai mirštama? Vy- 
rai pagal skaičiaus eilę: skilvio, prostatos, žar- 
nų, plaučių ir užpakalinės žarnos. Moterys: krū- 
ties, gimdos, žarnų, skilvio ir ovariumo. 

Dar vis tebesiginčijama, ar vėžio ligonių 
skaičius eina mažyn ar daugyn. Jeigu imsi visas 
neoplazmas krūvon, tai reikia sakyti, kad skai- 
čius vis dar didėja. Iš kitos pusės atrodo, kad 
yra tam tikras satūracijos skaičius, po kurio ne- 
simato daugėjimo. Britanijoje bendras skaičius 
vis dar didėja, bet kai kurių neoplazmų skai- 
čius mažėja. Vyrams užpakalinės žarnos karci- 
noma vis dar didėja, o moterims per paskuti- 
nius 30 metų skaičius pasiliko tas pats. Mote- 
rims krūties ir ovariumo neoplazmų sksičius vis 
dar eina daugyn.!“) Pastebėta, kad per karą ir 
tuojau po karo vėžio skaičius sumažėja. Ar tai 
maisto suvaržymas turi reikšmės, ar kad karas 
anksčiau suspėja pagrobti tas aukas, negu vė- 
žys, ar mažiau tiksli ligonių registracija yra kal- 
ta, sunku pasakyti. 

Dažnai žmonės klausia, ar vėžį galima pa- 
veldėti iš tėvų? Jei ne pati vėžį, tai gal palinki- 
mą į vėžį? Dabar neabejojama, kad laboratori- 
jos sąlygose galima selekcijos keliu išauginti 


veisles, kurios turi įgimtą palinkimą į vėžį. Žmo- 
nių tarpe gamta tikrai tokios selekcijos nedaro. 
Studijos dar nėra pakankamai pažengusios, kad 
galima būtų tą klausimą nuspręsti. Bet tik nu- 
rodoma šeimų, kuriose vėžys dažniau pasitai- 
kydavo, pvz. Napoleonas I mirė nuo skilvio vė- 
žio. Jo tėvas, brolis ir dvi seserys mirė taip pat 
nuo vėžio. Žinomos dvi identiškos dvynukės (va- 
dinasi, kilusios iš vieno kiaušinėlio), kurios abi 
gavo identiškas neoplazmas gimdoje.!?) Iš kitos 
pusės gyvybės draudimo bendrovės Amerikoje, 
kurios prieš sudarant sutartį labai uoliai studi- 
juoja ligų istorijas, nedaro nė jokių kliūčių dėl 
šeimoje pasikartojusių neoplazmų. Neaišku, ar 
yra koks rasių skirtumas vėžio atžvilgiu. Atro- 
do, kad ispanai, italai rečiau serga vėžio liga, 
germaniškosios tautos — dažniau. Atrodo, kad 
žydai mažiau vėžio ligų teturi. Manoma, kad 
įsakytas bibliškas ir talmudiškas švarumas ap- 
saugoja juos. Ar yra koks skirtumas tarp iš- 
tekėjusių ir netekėjusių moterų? Gimdos kak- 
lelio (cervix uteri) vėžys dažniau pasitaiko iš- 
tekėjusioms moterims (96.99). Krūties vėžys 
irgi dažniau pasitaiko ištekėjusioms moterims 
(83.546), bet ir netekėjusios moterys sudaro ge- 
roką nuošimtį. Ištekėjusios moterys dažniau 
gauna krūties vėžį tos, kurios nepeni krūtimis 
savo vaikų. 


Vėžio datos 


1. Inkubacijos periodas yra tas laikas, kuris 
praeina nuo pradžios iki simptomų pasirodymo. 
Tas periodas žmonėse nėra tiksliai žinomos. Pa- 
gal tam tikrų duomenų spėjama, kad tas perio- 
das goli būti nuo kelių savaičių iki 9-10 mėne- 
sių, maždaug trečdalis to laiko, kuris praeina 
negydomas nuo simptomų pasirodymo iki mir- 
ties. 

2. Simptomų pasirodymas, t. y. tie septyni 
signalai, kuriuos jau minėjome. 

3. Diagnozė, t. y. vėžio konstatavimas. Ta 
data vyra labai svarbi. Ji nulemia visą gydymo 
pasisekimą. 

4. Metastazų konstatavimas, tuo pačiu pa- 
sakoma, kad vėžys jau perėjo į tą stadiją, kada 
radikali operacija jau nebeimanoma, tada be- 
lieka gydyti paliatyviškai. Toks vėžys vadinasi 
pažengęs arba nebeišgydomas. 

5. Mirtis. Jeigu pacientas miršta po opera- 
cijos nepraėjus penkeriems metams, tada mano- 
ma, kad operuojant nepasisekė pašalinti visų vė- 
žio celių. Jeigu miršta po penkių metų, tai ma- 
noma, kad tai naujas, skirtingas nuo pirmojo, 
procesas. 

18) James C. Lees et al.: Cancer 1950, 3: 377-409. 


19) Bruce W. Stocking: Carcinoma cf the Cervix Uteri 
in Identical Twins. Cancer 1950, 3: 965-971. 

Kodėl žmonės pavėluoja su vėžiu? 


1. Pastabumo stoka: nepastebėjo krūtyje ko- 
kio guzelio, kuris galėjo būti pipiro ar žirnio 
dydžio, arba kokio kraujavimo iš genitalinio 
trakto, kuris buvo ne fiziologinis, arba iš užpa- 
kalinės žarnos, o jeigu ir pastebėjo, tai manė, 
kad hemoroidai. 


2. Nenori atsitraukti nuo savo kasdieninių 
pareigų: čia tiek nepabaigto darbo, pas gydytoją 
reikės ilgai laukti, visą prieš ar po pietį pra- 
leisti... “Kitą savaitę, kitą pirmadienį būtinai, 
bet jau būtinai". Ir tas būtinasis pirmadienis nie- 
kados neateina, arba labai vėlai. 


3. Giminių, namiškių, pažįstamų kaltė. Vy- 
ras, išgirdęs ką nors įtartino iš savo žmonos, ar 
žmona iš vyro, nekreipia pakankamo dėmesio ir 
vienas kitą neparagina ar stačiai nenuveda pas 
gydytoją. Moterys labai dažnai atlieka prastą 
patarnavimą viena kitai, sakydamos, kad jos 
mamytė, sesutė ar draugė turėjusios kažką pa- 
našaus ir nieko nebuvę. Tokia paguosta moteris 
nusiramina ir laukia, kol bus per vėlu. Kiek- 
viena sąžininga moteris turi laikyti savo šventa 
pareiga pasiųsti tokią moterį pas gydytoją. Gy- 
dytojas, ir tik jis vienas, turi priemonių padėti. 

4. Kadangi vėžys dažnai pasitaiko moterims 
ar krūtyje ar gimdoje, vyrams prostatoje ar už- 
pakalinėje žarnoje, tai kiti varžosi, nemėgsta tų 
tikrinimų, todėl ir delsia. 

5. Nežino tų visų priemonių, kuriomis vals- 
tybė, gydytojų draugijos kovoja su vėžiu. Yra 
vėžio detekcijos centrai prie universiteto ligoni- 
nių ir prie paprastų ligoninių, prie miesto sa- 
vivaldybių ir t.t., kur galima nueiti ir pasitarti 
Jie ten pasakys, ar kas yra, ar nieko nėra. 

6. Gydymo brangumas. Amerikoje gydymas 
yra brangus. Ypačiai tai jaučia neseniai atvažia- 
vusieji į Ameriką. 


STIKLO LANGAI 


Istoriniai žmonės, turėję vėžį 

Yra ligų, kurios daugiau lanko bakužes, 
vargšus žmones. Apie vėžį to negalima pasakyti. 
Jis nesidrovi įšliaužti ar įsirioglinti į karalių rū- 
mus, į kapitalistų vilas, į turtingųjų dvarus. 

Paimkime keletą pavyzdžių. 

Jau minėjome karalienę Atosą. Dar pridė- 
kime, kad jos krūties vėžys įvėlė jos šalį Persi- 
ją į karą su Graikija. Paskalis, didysis prancūzų 
filosofas ir matematikas, mirė 1662 m. skilvio 
vėžiu. Napoleonas I mirė 1821 m. šv. Elenos sa- 
loje skilvio vėžiu. Poetas Alfred de Vigny mirė 
1863 m. skilvio vėžiu. Žymioji prancūzų rašyto- 
ja George Sand mirė 1876 m. nuo žarnų vėžio. 
Lemaitre, labai žymus prancūzų teatro artist:s, 
mirė 1876 m. nuo vėžio. Du Amerikos preziden- 
tai, generolas Grantas (1885 ir Grover Clevelan- 
das (1908) taip pat mirė vėžiu. Fridirikas III, 
vokiečių kaizeris, mirė gerklės vėžiu. Serbijos 
karalius Petras mirė užpakalinės žarnos vėžiu. 
Liudviko XIII žmona, Ona Austrijietė, mirė abie- 
jų krūčių vėžiu. Napoleono III motina Harten- 
zija mirė gimdos vėžiu. Wilhelmo II motina Fre- 
derika mirė irgi vėžiu. Andrė Citroėnas, didžiau- 
sias Prancūzijoje automobilių fabrikantas, mirė 
1935 m. nuo skilvio vėžio. Žinomasis Clemen- 
ceau, vadinamas tigru, mirė 1929 m. žarnų vė- 
žiu. Pilsudskis mirė 1935 m. kepenų vėžiu. 

Le Bret apie vėžį yra pasakęs, kad jo atve- 
ju visa kas yra tragiška. Poetas Ovidius savo 
Metamorfozėje (knyga II, 825) vėžį vadina ((Ma- 
lum inmedicabile“. 

Bet mes gyvenkime šviesesniais žodžiais, ku- 
riuos yra pasakęs Galenus: “Gydytojas niekados 
neturi sakyti, kad liga ar sopulys yra neišgydomi 
arba kad jau ligoniui nebegalima padėti. Jeigu 
gydytojas tai sakytų, tai jis neigtų Dievą, mūsų 
sutverėją. Jis platintų mintį nebepasitikčti gam- 
ta, kuri savo gerumu, paslėptomis jėgomis ir pa- 
slaptimis yra tam kad padėtų mums". 


P. Stelingis 


Dieną naktį žiūrite ir žiūrite. 


Debesėlių šilkaskarėm burėmis, 


Obelų prie kelio. 


Dieną naktį žiūrite ir žiūrite. 
Saulėj degat. Tirpstate lietuj, 


Žibančių žvaigždžių augštam danguj. 


Dieną naktį, šaltyje ir vėjuj. 

Vis bemiegėmis, vis pravirom akim. 
Kaip ir mes, maži gyvenimo stebėtojai, 
Laimės jieškančiom akim ir — stiklo 


188 


širdimis... 


ISIEIEZR ACT NLRA 


"PLANETOS" LAUREATĖ 


Į 1954 m. ispanų “Planetos pre- 
miją kandidatavo 105 romanai, zu 
tiek pat autorių. “Planeta" yra di- 
džiausia šios rūšies įstaiga Europo- 
je (neskaitant, žinoma, Nobelio pre- 
mijos) ir laikoma antra pasaulyje, 
po Šš. Amerikos Pulitzerio. “Plane- 
tos" premiją įsteigus, 1952 m. jos pir- 
muoju laureatu buvo Juan Josė Mora 
su romanu “Naktyje nėra kelių" (En 
la noche no hay caminos), antruoju 
(1953) Fernandez Nicholas su “Pa- 
žadėtąja žeme" (Tierra de promisiėn) 
ir trečioji laureatė ANA MARIA MA- 
TUTE šią 100,000 pesetų premiją 
laimėjo už romaną “Mažytis teatras" 
(Pegueno teatro), kuris “Planetos"' 
jury komisijos pripažintas geriausiu 
1954 m. Ispanijoje išėjusiu romanu. 

Ana Maria Matute turėjo šį kartą 
daus ir stiprių konkurentų, tačiau, 
nežiūrint visko, iš visos sudėtingos 
premijinės procedūros išėjo nugalėto- 
ja. Iš rimtesnių kandidatų, su pa- 
grindu pretendavusių į šių metų 
“Planetos" premiją, paminėtini: Ig- 
nacio Aldecoa (“El fulgor y la san- 
gre" šviesa ir kraujas), Nunez 
Alonso (“Segunda agonia'' Ant- 
roji agonija), Juan Goytisolo (“Du- 
elo en el paraiso" — Gedulas roiu- 
je), Rosa Maria Cajal (“Monica Vil- 
lar'?), J. Calvo Alfaro (“Sus huellas 
en el cielo'' — Jo pėdsakai čanguj), 
Josefina Dalmau ("Mi guerra'" —Ma- 
no karas), Luis Vila “Los cinicos" 
—(Cinikai), Miguel Angel Castiella 
(“La esperanza de una canciėn"“ — 
Vienos dainos viltis), Maria Dol-res 


Cortay (“Casa de huesnedes" — Sve- 
čiu namas), Jose Maria Alvarez 
(“Las estatuas no hablan" — Statu- 


los nekalba) ir daug kitų. 
“Mažyčiu teatru" Ana Maria Ma- 
tute pakartotinai įrodė savo brandų 
ir originalų talentą. Iš knygos dvel- 
kia nepaprastas švelnumas ir poezi- 


ja. Puikia surrealistine proza autorė 
šiame romane piešia vaiko, vardu 
Ilė Eroriak, portretą ir pasakoja jo 
nuotykius viename baskų kaime, kur 
gastroliuoja marionečių teatras. Jaut- 
raus vaiko susidūrimas su fantas- 
tišku ir nerealiu (jam — vieninteliu 
ir tikru) pasauliu yra sukreč'iantis 
ir lemiamas pergyvenimas. Našlaitis 
įeina į šį “nerealų pasaulį kaip į 
savą, jo jau savyje turėtą, tik ne- 
sąmoningai nešiotą ir sapnuotą pa- 
saulį. Visa jo aplinka (kaime ir teat- 
re, kur jį adoptuoja šeimininko duk- 
te) rašytojos patraktuota su giliu 
įsijautimu į “paprastų žmonių" gy- 
venimą ir į vaikų psichologiją. 

Jos kūrybai pavaizduoti parinko- 
me šią ištrauką iš “Pamišęs vaikas". 

“Jis gyveno gatvės gale. Ten buvo 
toks vazonas, su labai raudonom ga- 
ranijom, ir vaikas kiekvieną rytą ei- 
davo prie lango pamatyti gėlės ir 
paliesti ją: nes jis norėjo nudažyti 
sau pirštų galiukus ir kelius. Dėdavo 
sau žiedlapius į burną ir grįždavo 
juokdamasis, kad motina jį matytų. 
Tuomet jinai paimdavo jį ir praus- 
davo, o jis valgydavo žiedą su vi- 
sais jo plyšeliais, kurie kėlė kosulį, 
lyg būtų plaučiai. 

“Vakarais jis eidavo paupin ir 
svaidydavo akmenis, nes norėjo per- 
skelti mėnulį, kurs skendėjo vande- 
nv. Po to ateidavo juodi šunys ir 
vėjas ir jis grįždavo namo, virpėda- 
mas. 

“Jis lėtai žengė laiptais viršun, o 
kiekvienas laiptas buvo karstas su 
mažyčiu mirusiuoju viduje, kurs 
verkdavo, jausdamas žingsnius ties 
savimi. 

“Motina viršuj turėjo jau paruoštą 
vakarienę, o tai buvo baltas žvilgan- 
tis klanelis. Bet pamišęs vaikas no- 
rėdavo gerti švyturių šviesą. Ir tik 
tuomet, kai būdavo tamsoj, savo 10- 


vytėj, pajusdavo, kad troškulys jam 
pamažėli senka ir taip įžengdavo į 
sritį šešėlių ir upių, kurios plaukė 
nežinia kur. Ir nebesvarbūs jau bu- 
vo: nei mėnuo, nei šunys, nei vėjas, 
nei motina". 

Cėsar Gonzalez-Ruano “Correo Li- 
terario" skiltyse paskelbtame inter- 
view paklausė “Mažyčio teatro" au- 
torę, kodėl ji taip palinkusi į “in- 
fantilizmą" ir iš kur jos toks geras 
vaikystės pasaulio pažinimas. “Ma- 
ne jis traukia — atsakė Ana Maria 
— jis mane domina ir aš jį gerai 
pažįstu. Aš niekad neužmirštu savo 
vaikystės. Vaikystėje vyksta daug 
dalykų ir, aš manau, vaikystėje pil- 
dosi viskas, absoliučiai viskas, kas 
vėliau kartojasi gyvenime". 

Nekartodami čia ilgo pasikalbėji- 
mo teksto, norėtume tik pacituoti ke- 
lis rašytojos atsakymų fragmentus, 
kad geriau išryškėtų jos portretas. 

“Gilų įspūdį man yra padaręs Her- 
man Hesse “Damijanas"', Dickensas, 
rusų romanai, Mamsunas. Bet nie- 
kas man nėra padaręs įtakos. Visa, 
ką parašiau, yra tik mano ir neturi 
jokio ryšio su tuo, ką esu skaičius... 

“Kalbant apie moteris rašytojas, 
pilnai lenkiu galvą gal tik prieš Co- 
lette. Tik kad Colette visai į mane 
nepanaši. To, ką ji parašė, aš nie- 
kad negalėčiau parašyti. Bet ji man 
patinka ir aš ją labai gerbiu. Man ji 
vienintelė ir geniali. Kiek kita pras- 
me žavi mane taip pat Katherine 
Mansfield ir Selma Lagerloef ir Mar- 
garet Kennedy ir Virginia Woolf... 

“Mano įsitikinimu, moters rašyto- 
jos misija nieku nesiskiria nuo vyro 
rašytojo misijos. Kai sėdama rašyti, 
visiškai nesvarbu kas rašo, svarbu — 
ką rašo. Mano manymu. rašytojas 
turčtų būti aseksualus. Netikiu taip 
pat nei amžiaus, nei aplinkybių svar- 
ba. rašant. Svarbu kūrinys... 

“Literatūros kūriniui pirmoj eilėj 
reikia turinio, idėjos. Bet tai turi bū- 
ti lydima korektiškos formos ir indi- 
vidualaus stiliaus. Tiesa, man truk- 
do blogai parašyti romanai, nors juo- 
se ir būtų kalbama apie įdomius da- 
lykus. Bet labiausiai nepakenčiu ro- 
mano labai gerai parašyto, bet nie- 
ko man nepasakančio"... 

"LalšEžiAiEs 


Pulgis Andriušis: TIPELIS. Hu- 
moristinis romanas. Išleido Gabija. 


Tremtis Pulgį Andriušį kardinališ- 
kai pakeitė: iš laikraštininko pada- 
rė rašytoją. Tai gal perdaug pasaky- 
ta, nes tokia metaforzė vargu ar 
įmanoma. Laikraštininko pagrindi- 
nis privalumas, pagrindinė sąlyga 
yra pastabumas. Jo darbas yra dau- 
giau pastebėtus faktus bei reiški- 
nius rinkti ir klostyti juos taip, kaip 
jie yra tikrumoje susidėstę. Ir lite- 
ratūroje pastabumas yra reikalin- 
gas, tačiau jis nėra esminis, nes 
daug svarbiau tą medžiagą parink- 
ti, išdėstyti ir suorganizuoti. Kitaip 
sakant, epinėje literatūroje pagrin- 
dinis dalykas yra fabulos pynimas. 

Pulgis Andriušis pradėjo savo ke- 
lią lyrinių digresijų knyga “Anoj 
pusėj ežero". Joje jis apdainavo sa- 
vo gimtinę tokiu jausmu ir grožiu, 
kaip reta mūsų rašte. Tuos vaizde- 
lius sekė ilgesnis vientisas dalykė- 
lis “Sudiev, kvietkeli". Čia jau ga- 
lima įžiūrėti šiokios tokios vientisos 
fabulos žymių, ir vietomis net vieną 
kitą intrygos nuotrupą, vieną kitą 


Ana Maria Matute, nors ir jauna 
(trisdešimties metų ribos neperkopu- 
si) rašytoja, nėra kokia staigmena 
naujoj ispanų prozoj. Gana gau- 
sioj moterų rašytojų plejadoj (Car- 
men Laforet, Elena Guiroga, Rosa 
Maria Cajal, Eugenia Serrano, Mer- 
cedes Formica, etc.) ji jau turi užė- 
mus išskirtinę ir svarią poziciją. Pra- 
dėjo ji rašyti labai anksti, vaikystė- 
je. Premijuotąjį “Mažytį teatrą" pa- 
rašė turėdama septyniolika metų ir 
tik dabar, peržiūrėjusi ir galutinai 
sutvarkiusi, parodė saulės šviesai ir 
laimėjo “Planetos" premiją. Romaną 
“Los Abel"' (Abeliai) parašė turėda- 
ma dvidešimt metų. Po to sekė kiti 
kritikos ir skaitytojų su entuziazmu 
pasitikti dalykai: “Luciernagas"' (Švi- 
tuliai), “Fiesta al Noroeste" (šiaur- 
vakarių šventė) ir daugybė ilgesnių 
ir trumpesnių pasakojimų. šiuo me- 
tu Ana Maria Matute ruošia spau- 
dai naują romaną, vardu “Los hijos 
muertos" (Mirę sūnūs). 

J. Kėkštas 

peripetijos užuominą. Pasitaiko net 
visai neblogai sukirpta ir tinkamai 
įterpta novelė (istorija su laišku). 
Ir čia pagrindinis motyvas yra gerai 
įsijaustas ir stipria nostalgija nu- 
šviestas sodžius. Pulgis čia jau pa- 
liečia ir miestą. Pradžioje tuos išė- 
jusius laimės jieškoti mieste brolius 
ir kaimynus, kurie per dideles šven- 
tes, kaip paukščiai pavasarį, grįžda- 
vo iš tolimų kraštų pasididžiuotų 
dviem puslankiais nusvirusia per lie- 
menę paauksuota la'krodžio grandi- 
nėle ir gal dar daugiau traukiami be- 
galinės nostalgijos, virtusios didele 
ašara, kurią išspausdavo iš tolo pa- 
matyti gimtos pastogės žirgeliai. 
šios knygos gale pasirodo ir savas 
miestas. Ne laikinosios sostinės ma- 
gistralė, bet patys miesto pakraš- 
čiai: Augštutiniai ar Žemutiniai šan- 
čiai, Žaliakalnis, Aleksotas. Tos ant- 
rosios knygos pabaigoje gale prasi- 
kiša, atrodo, ir patsai “tipelis"", ku- 
rio garbei ir žygiams paskirta visa 
trečioji knyga. 

Tipelis yra sodžiaus vaikas. Vaiku 
būdamas į miestą savomis priemo- 
neėmis (prisiplakęs prie sielininkų) 
atplaukė į Kauną ir jame, reikia pa- 
sakyti, šiaip vertėsi ir mito, nuo 
sunkaus darbo trūkio negaudamas. 

Iš ligšiolinių pastabų turėtų sek- 
ti, kad tų trijų knygų (triptiko ar 
poliptiko) idėja ir apimtis labai di- 
delė, apglėbianti apie keturiasdešimt 
metų. Nuo lopšio iki suaugusio vy- 
ro, nuo svetimoje vergijoje apleistos 
provincijos užkampio iki savarank'š- 
kos valstybės įsikūrimo savoje že- 
mėje. Nuo vienalytės sodžiaus ben- 
druomenės iki sudėtingos, politiškai, 
profesiškai ir luomiškai pasiskirs- 
čiusios visuomenės susidarymo. Visa 
tai su meile ir užuojauta, o kartais 
pašaipa ir karteliu pavaizduota, Dėl 
to net jei autorius ir yra turėjęs ki- 
tus tikslus, visas šias tris knygas 
jungia laiko ir vietos veiksniai, ir 
tai nėra jau arba negali būti nei pa- 
skiro sodžiaus, nei paskiro Kauno 
priemiesčio, ne Pranculio ar Kvara- 
ciejaus žygiai, o jau bendresnis ir 
platesnis vaizdas. 

Ir kas visa tai jungia, kas visas 
tris ar vieną kurią atskirą knygą 


sieja ir žiedžia? Tik laikas ir vieta. 
Veikėjai auga ir sensta, kilnojasi iš 
vietos į vietą, ir tai yra visas fabu- 
los pagrindas. Kitaip, techniška kal- 
ba tariant, fabulos kaip ir nėra. Čia 
norėtume pasiaiškinti, kad autorius 
mūsų blogai nesuprastų: fabula ne 
būtinai turi būti sudėtinga ir labai 
gudriai sunarpliota. Kai kas mūsuo- 
se metasi į kitą priešingumą ir fa 
bulą padaro veikalo tikslu. Tačiau 
fabula turi būti organiška veikalo 
dalis. Ji turi būti gerai ir tinkamai 
organizuota, nes tai yra epinio vei- 
kalo (ir dramos) kaulai, kurie pa- 
deda veikalui atsistoti tvirtai ant 
savo kojų. 


Antras po fabulos svarbumo eile 
yra chrarekteris, tipas, didvyris, vei- 
kėjas ar dar kaip nors kitaip vadi- 
namas. Pirmoje Fulgio knygoje cha- 
rakterių nėra. Tai atskiri portretai. 
Antroje knygoje jau pora charak- 
terių galima rasti. Gal jiems trūks- 
ta lankstumo, organiškumo, išbaig- 
tumo, bet iš bėdos jie yra įmanomi 
bei pakenčiami. Tačiau jeigų mus 
kas paklaustų, ar “tipelis" yra ti- 
pas? Tektų atsakyti — ne. Galima 
suregistruoti visus žmogaus veiks- 
mus ir visas mintis bei žodžius (tai 
būtų labai nuobodus dalykas), bet 
tai dar nebūtų charakteris, o tuo 
labiau romanas ar epopėja. Tai ir 
“tipelis" su visais ten matininkais 
ir Karaciejais nėra tipai, nėra lite- 
ratūrinės figūros. 

Apie tuos dalykus būtų netikslu 
kalbėti, jei autorius nebūtų dėjęs 
pastansų padaryti charakterius ir 
padaryti apysaką arba romaną, bet 
į tai sudėtos viltys nepasite'sino. 
Tiesa, knyga įdomiai, gyvai pada- 
ryta. Manytume tad, kad be reika- 
lo autorius vargsta jungti į viena- 
lytį vienetą nejungiamus dalykus. Ir 
visiškas fabulos nebuvimas tų da- 
lykų vertės nei k'ek nesumažintų. 
Juk knyga ne dėl to lengvai ir mie- 
lai skaitosi, kad vienas ar kitas da- 
lykas taip ar kitaip pakrypsta, bet 
kad tai gyvas ano mielo, tiesa, spe- 
cialaus Kauno paveikslas. 


Tai aišku ir nekliudo, tačiau vaiz- 
das būtų pilnesnis, jei kitu dėsnių 
knyga būtų buvusi padaryta. 


Kyla klausimas dėl paties hero- 
jaus genezės ir juoba jojo paskir- 
ties. Kaip sakėme, norėtųsi jame 
matyti kažką bendra, ne “tipelį", ku- 
ris gana dažnai parodo smulkaus, 
tačiau ciniško niekšelio veidą: Pran- 
ciulis yra savanaudis, kuris nemirk- 
telėtų, atrodo, prieš iokią niekšystę, 
bet jį laiko tik kažkokia komplika- 
cijų baimė. Tis m'elai ag'ituotų emi- 
grantus i Brazilija. bet ji nuo to 
sulaiko keliu litv kola ir kiti labai 
jau smulkūs ir pigūs dalykėliai. Var- 


gu jame yra bent už centą idealizmo. 
Štai jis ir ne charakteris: jis nesi- 
ryžta būti blogas, bet tingi būti ge- 
ras, tasai “neohamletas"' dargi lite- 
ratūriškai nedvejoja. 

Kas jis būtų? Andriušis jį “pa- 
gimdo" per kelis “žingsnius nuo Ne- 
ries", “dzūkelis (?)", nors labai no- 
rėtųsi jį įtarti esant rytų augštaitį, 
juoba, kad autoriaus simpatijos la- 
bai aiškiai yra Pranciulio pusėje. 
Kai kurie daviniai aiškiai “tipelį" su- 
tapatybintų su pačiu autorium, bet 
tada sunku būtų beįtikčti autoriaus 
atvirumu. Autorius buvo to “Žibų- 
rėlio" auklėtinis. Vieną kitą to ben- 
drabučio įnamių man teko asmeniš- 


kai pažinti. Jame “auklėjosi" ir Pet- 
ras Cvirka. Tuo, sakysime, atžvil- 
giu būtų daug įdomiau, kad tai būtų 
reportažas (prisiminimas), o ne fik- 
cija. Tas vienas bendrabutis gali bū- 
ti visa epopėja. 

Pulgiui Andriušiui gal reikėtų pri- 
kišti barbarizmų pamėgimą. O “gri- 
zą" pavadinus kirvarpa, manome, 
dar niekas augštyn kojomis neap- 
siverstų. 

Bet šiaip knyga parašyta gyvai, 
meistriškai, skaitosi lengvai, pilna 
puikaus humoro. Reikia manyti, kad 
ji susilauks platesnio skaitytojo, o 
veikalas to tikrai vertas. 


Jonas Aistis 


PRATIMINĖ LIET., KALBOS GRAMATIKA 


Dr. A. šešplaukis, PRATIMINĖ 
LIETUVIŲ KALBOS GRAMATIKA 
mokyklai ir namams. Bendrija, 1954. 


Keista, kai palygini lietuvių gyve- 
nimą Vokietijos stovyklose ir čia 
Amerikoj. Ten, kaip ir čia gyven:m 
išsimėtę po kelis tūkstančius ar net 
šimtus, bet kiekvienoj stovykloj tu- 
rėjom lietuvišką pradinę mokyklą, 
lietuvišką gimnaziją su normalių 
Lietuvos mokyklų programomis ir 
ir vadovėliais. Čia ir pradinė e mo- 
kyklose sunku kad ir po pusvalan- 
dį lietuviškiems dalykams iškombi- 
nuoti. O vadovėliais vos dabar tepra- 
dėjome rūpintis, nors ir labai kuk- 
liais. 

Dr. šešplaukio gramatikėlė nedi- 
delė, bet joje sudėta viskas — ir fo- 
netika su morfologija, ir sintaksė, ir 
dar pratimai. Ir to turi užtekti ne 
tik pradinei, bet ir vidurinei mokyk- 
lai. Žodžiu, visam gyvenimui. 

Kai tokie nedideli reikalavimai 
statomi šių dienų lietuvių mokiniams, 
ir vadovėlių autoriams belieka prisi- 
taikyti ir dėstyti tik svarbiausius, 
pagrindinius dalykus. Bet kas gi gra- 
matikoj nėra pagrindiniai dalykai? 
Juk negali išleisti nei vienos kalbos 
dalies, nei vienos sakinio dalies, nei 
vienos linksniuotės ar asmenuotės. 
Tad tenka dėstyti apie viską, nors ir 
trumpai, nesileidžiant į smulkmenas. 
Bet čia iškyla rimta problema: kaip 
trumpinti, kad dėl trumpinimo nenu- 
kentėtų tikslumas bei aiškumas. 

Daugelį Gčalykų autorius išdėstė 
trumpai ir pakankamai aiškiai, ta- 
čiau prie kai kurių dalykų norisi pa- 
teikti keletą pastabų, kurios gal pra- 
vers vadovėlio vartotojams ar ir pa- 
čiam autoriui naujos laidos reikalui. 

Autorius vartoja senesnių vadovė- 
lių terminologiją, kuri nėra visai 
nuosekli. Vartojami sudurtiniai gar- 
sai, sudurtiniai žodžiai, sudurtiniai 
laikai, sudurtinis veiksnys, sudurtinis 


papildinys ir t.t. Pirmiausia, kodėl su- 
durtiniai? Vadovėly aiškinama, kad 
sudurtinis priebalsis c yra sudėtas iš 
t ir s. Bet jeigu sudėtas, tai kodėl 
tada kiekvieną darinį, kuris yra su- 
dėtas, nevadinti sudėtiniu? Būtų nuo- 
sekliau ir aiškiau. Juk sudėjimo są- 
voka iš tikrųjų yra ir aiškesnė, ne- 
gu sudūrimo sąvoka, Dūrimas dėji- 
mo prasme daugeliui vaikų bus ne- 
žinomas, dėl to ir pats terminas bus 
nieko nesakantis. 

Būtų gal dar pusė bėdos, jei tas 
terminas būtų nuosekliai vartoja- 
mas visoj gramatikoj. Bet to nėra. 
Iš kelių žodžių sudėtas veiksnys va- 
dinamas sudurtiniu veiksniu, bet iš 
kelių žodžių sudėtas tarinys vadina- 
mas suvestiniu tariniu, o iš kelių sa- 
kinių sudėtas sakinys vadinamas su- 
dėtiniu sakiniu. Vadinas, turime tris 
terminus, kai visiškai užtenka tiktai 
vieno. Galima labai paprastai sakyti 
sudėtiniai garsai, sudėtiniai žodžiai, 
sudėtinės sakinio dalys, sudėtiniai 
sakiniai. 

Panašiai darytina ir kitur. Jeigu 
kalbama apie pagrindinius ir šaluti- 
nius sakinius, tai nuoseklumas rei- 
kalauja kalbėti ir apie pagrindines ir 
šalutines sakinio dalis. Tada termi- 
nas antrininkės sakinio dalys atpuo- 
la. Iš tikrųjų terminas šalutinės da- 
lys yra ir aiškesnis bei paprastesnis, 
negu antrininkės dalys. 

Senas terminas ir bevardė giminė 
(būdvardžių, dalyviu). Dabar visur 
vartojama niekatroii g'minė. Taip 
pat šiandien niekas nebekalba apie 
“šalutinius sutrauktinius sakinius". 

Kalbant apie sudėtinį veiksnį, ta- 
rini ir papildini, nuoseklumas bei 
aiškumas reikalauja, kad būtų kal- 
bama ir apie kitas sudėtines sakinio 
dalis. Juk gali būti sudėtinis pažy- 
minys ir sudėtinės aplinkybės. Su- 
prantamas autoriaus noras rašyti 
trumpai. Tačiau toks trumpumas, dėl 


kurio nukenčia tikslumas ir aiškų- 
mas, nėra pateisinamas. Jeigu auto- 
rius bent vienu sakiniu būtų pasa- 
kęs, kad sudėtinė gali būti kiekvie- 
na sakinio dalis, tada būtų išvengta 
nesusipratimo. Dabar galės kas pa- 
galvoti, kad sudėtinių pažyminių ar 
aplinkybių visai nėra. Tuo tarpu pats 
autorius pratimuose duoda pavyz- 
džių, kurie kaip tik yra iš kelių žo- 
džių sudėtos aplinkybės, pvz. nuo 
ryto iki vakaro (laiko aplinkybė), 
darbams dirbti, uogų rinkti (tikslo 
ir siekimo apl.), kiaulių neganęs 
sąlygos apl.), ar iš kelių žodžių su- 
dėtas pažyminys priedėlis, pvz. bal- 
tas gražus dobilėlis (89 p.). 

Dėl trumpumo nukenčia tikslumas 
ir aiškumas, aiškinant kreipinį ir dar 
kitus dalykus. Kreipiniu autorius va- 
dina šauksmininko linksnį, bet jau 
nebenori pridėti, kad tas šauksminin- 
kas dažnai turi savo pažymimųjų 
žodžių, kurie kartu su šauksminin- 
ku išskiriami kableliais. Kaipgi da- 
bar mokinys turės atlikti pratimą, 
kuriame yra ir toks sakinys: ko ver- 
ki sesele jaunoji? Pagal autoriaus 
aiškinimą, jis turėtų išskirti kable- 
liais žodį sesele, kai iš tikrųjų čia 
reikalingas tik vienas kablelis. 

Netiksliai aiškinama sutaptinių 
sakinių skyryba. Teisingai dėstoma, 
kad vienodos sutaptinio sakinio da- 
lys skirstomos viena nuo kitos kab- 
leliais. Tačiau neteisingai, kai sako- 
ma, kad “neskiriamos priešpasku'i- 
nė nuo paskutinės ar kai sakiny tė- 
ra tik dvi tokios dalys" (83 p.). Au- 
torius nemato, kad jis pats sau 
prieštarauja jau pirmame pratimėlio 
pavyzdy: vėjas pūtė, šakas laužė, la- 
pelius judino. Juk čia priešpaskutinė 
nuo paskutinės dalies kaip tiktai at- 
skirta kableliu. Tokių taisyklei prieš- 
taraujančių pavyzdžių yra ir kitur, 
pvz. 89-90 p.: miškas ūžia, verkia, 
gaudžia; nei sėja, nei pjauna, nei į 
kluonus krauna. Autoriaus aiškini- 
mui trūksta vieno trumpo sakinė io, 
kad paskutinės dvi vienodos sakinio 
dalys neatskiriamos kableliu tik tam 
tikrais atvejais, bet ne visada. 

Prieštaravimų ar klaidingų aiški- 
nimų yra ir daugiau. Pvz. 76 p. sa- 
kinyje eina gaunąs, eina negaunąs 
dalyviai autoriaus vadinami veiks- 
niais, bet 87 p. jie vadinami šaluti- 
niais sutrauktiniais sakiniais, nors 
čia jokio šalutinio sakinio nėra. 

Tas pat sakinyje genamas bėk, 
duodamas imk (79 p.-. Čia dalyviai 
laikomi aplinkybėmis, bet 87 p. tie 
patys dalyviai tame pačiame sakiny 
jau šalutiniai sutrauktiniai sakiniai. 

žodžiai žinoma, matyti vienur (80 
p.) vadinami įterptiniais žodži-is, 
bet 87 p. įterptiniais sakiniais. To- 
kie žodžiai, kaip žinoma, rodos, sako, 
tiesa, greičiau laikytini įterptiniais 

MOTESSORI PRINCIPAI KASDIENYBĖJE 


Paplitusi nuomonė apie Marijos 
Montessori metodą dažnai esti šališ- 
ka ir neesminė. Žinoma, kad M. Mon- 
tessori darželyje neleidžiama žaisti 
lėlėmis, kad nėra įprastų vaikiškų 
žaislų, kad vaikams niekas neseka 
pasakų, kad jau ketverių metų vai- 
kai “mckomi" skaityti. Dar prideda- 
ma montesorinės medžiagos brangu- 
mas ir “negyvenimiškumas". šią. 
nuomonę tenka dažnai išgirsti. Ir 


tikrai negalima nuneigti, kad faktai 
būtų neteisingi. Tik šituose sampro- 
tavimuose nėra nusakoma esmė ir 
principas, 0 greičiau jie nušviečia 
neteisingą  montesorinio metodo es- 
mės supratimą. 

Marija Montessori buvo medikė ir 
giliai tikinti katalikė. Jos priėjimas 
prie vaiko sielos yra kitoks, kaip ki- 
tų mokslininkų, besidominčių vaiko 
siela. Jean Piaget, Charlotte Bueh- 


sakiniais nei įterptiniais žodžiais, o 
mano manymu, kaip ir mano nuomo- 
ne, pasak jo, anot jo įterptiniais Žžo- 
džiais. Čia autorių bus suklaidinę se- 
ni (Rygiškių Jono ir kiti) vadovė- 
liai, kur tie dalykai yra sumaišyti. 
Kadangi vadovėlis yra knyga, kuria 
turės vadovautis ne tik mokiniai, bet 
ir mokytojai ar net nemokytojai, tai 
čia reikėjo surašyti visus įterptinius 
žodžius, kurie išskiriami kableliais; 
juo labiau, kad jų nėra daug. 

Iš atskirų dalykų pastebėtini šie. 
Reikėtų kalbėti ne apie skiemenų, 
bet apie žcdžių kirčiavimą (14 p.), 
nes kirtį tegali turėti žodis, bet ne 
skiemuo. Žodžiai baltosioms, skanio- 
sioms (35 p.) kirtį turi antrame, ne 
pirmame skiemeny. Sakiny: pirksiu 
knygą sesutei (79 p.) naudininkas 
sesutei nėra tikslo aplinkybė, bet pa- 
pildinys. Sakiny: dirvoj auga rugiai, 
kviečiai, miežiai, avižos, linai (90 p.) 
joks dvitaškis nėra reikalingas. 

Kalbėdamas apie “sudurtinius 
veiksmažodžių laikus" (65 p.) auto- 
rius aiškina ir asmenuoja tik atlikti- 
nių laikų pavyzdį, o pradėtinius kaž- 
kodėl pamini tik pastaboj, lyg visai 
nesvarbų dalyką. Kitoj pastaboj rašo- 
ma, kad “kartais vartojamas atlik- 
tinis būsimasis laikas, pvz. aš būsiu 
buvęs sakęs". Iš to atrodo, lyg ta tik 
viena būsimojo atliktinio laiko for- 
ma tėra vartojama, ir tai tik kar- 
tais. Pratimuose (66 ir 68 p.) tėra 
beveik tik išimtinai ilgų sudėtinių 
formų (su dviem dalyviais) pavyz- 
džiai. Vadinas, pratimas skiriamas 
pamokyti tam, kas užsiminta tik pa- 
staboj, kas nelaikoma svarbiu daly- 
ku, bet nėra pratimo pagrindiniam 
dalykui, kuris aiškinamas pač'ame 
skyriuje. Turėtų būti atvirkščiai. 


192 


Nepaisant šių trūkumų, vadovėlis 
mokykloms labai pravers, nes darbas 
vargo Mokykloje ir dar be vadovė- 
lio tikrai yra vargingas. 

LCD: 

Venta, 1955 m. 238 psl. 


Aldona Irena Nasvytytė: VĖJO 
DAINOS. Lyrika. Išleido Terra. Chi- 
cago, 50 p. 


Leonardas Andriekus: ATVIROS 

ras Valius. Išleido Tėvai Pranciško- 
nai. 136 p. 


Jonas Vaičeliūnas: TĖVYNĖS SAR- 
GYBOJE (Lietuvos karininko lakūno 
atsiminimai 1933-1941). Viršelis T. 
Valiaus. Autoriaus leidinys. 1955 m. 
230 psl. Kaina 3 dol. Galima gauti 
pas autorių: 195 Drinkwater St., 
Sudbury, Ont., Canada ir pas knygų 
platintojus. 


Literatūros Lankai.  Neperiodinis 
poezijos, prozos ir kritikos žodis, nr. 
5, 1955 m. Turinyje: Antanas Jas- 
mantas — Asketų sukilimas. Bele- 
tristika: Algirdas Landsbergis — Bir- 
žos didžiūno Kemėžos nauja sekreto- 
rė; Julius Kaupas — Saulėgrąžos 
mėnulio gatvėje. Pranas Budrys — 
Prancūzų poezijos pirmas matavimas. 
Originalios poezijos duoda Alfonsas 
Nyka Niliūnas, Vlada Prosčiūnaitė, 
Vladas šlaitas, verstinės — Georg 
Trakl ir Czeslaw Milosz, Žymi nu- 
merio dalis pašvęsta kritikos skyriui, 


ler, William Stern — visi jie prie 
vaiko sielos priėjo kaip pozityvistai, 
iš principo nusistatę nepripažinti ne- 
mirtingos sielos buvimo. Jų ir sam- 
prata apie vaiką yra kitokia. Jų 
gautos išvados irgi yra kitokios. 


M. Montessori vaizdingai pasako, 
kad vaikas gimdamas “pereina iš 
šilto ir tamsaus guclio į mūsų ledi- 
nuotą orą“. Vaikas ateina į svetimą 
jam ir dažnai neparuoštą aplinką, prie 
kurios turės priprasti ir į ją įaugti. 
Tą pačią išvadą daro ir Charlotte 
Buehler, aiškindama, kad vaikas gi- 
mimą išgyvena kaip sukrėtimą. Vai- 
kas, atėjęs į pasaulį, veda kovą už 
savo egzistenciją — kovą biologinę 
ir dvasinę. Pagrindinis M. Montesso- 
ri principas ir išplaukia iš to, kad 
mokslininkė pastebėjo nuolatines 
vaikų su suaugusiais grumtynes. Tai 
kasdieninis karas, kurį gali paste- 
bėti kiekvienas, kas turi reikalų su 
vaikais. Vaikas kovoja su neįprasta 
jam aplinka ir nepritaikytu suaugu- 
siųjų elgimusi. Pirmas M. Montessori 
principas yra paruošti vaikui aplinką 
socialine ir dvasine prasme. M. Mon- 
tessori savo vaikų darželius vadina 
vaikų namais — kur vaikai pritai- 
kytose aplinkybėse galėtų laisvai ir 
nevaržomai jaustis. Sąlygų prideri- 
nimas apima baldų pritaikymą, kad 
vaikai galėtų be ypatingų pastangų 
kilnoti kėdutės, prieiti prie stalo. 
Daiktai, kokius vartoja suaugę, tu- 
ri būti pritaikyti vaiko ūgiui, kad 
vaikas lengvai jais galėtų naudotis. 
šalia pritaikytos išorinės aplinkos 
turi būti ir suaugęs asmuo, kuris 
vaikui teiktų pagelbą, o ne vestų 
amžinąją kovą. Suaugusiam, kuris 
dirba su vaikais, M. Montessori tai- 
ko Evangelijos principą — “tegul 
būna suskaityti tavo žodžiai", kai 
kreipiesi į vaiką ir kai su juo ben- 
drauji. Iš auklėtojos M. Montessori 
reikalauja įkūnyto pavyzdžio žodžiuo- 
se ir elgesyje, asmens, kuris būtų 
susitelkęs savyje ir žvelgtų į vaiką 
kaip tobulesnę už save būtybę, ku- 
rios brendimą ir augimą turi saugoti 
ir puoselėti. 

Ar tai principas taikytinas kasdie- 
niniame gyvenime? Kambarys ar 
bent didesnis kampas mažam vaikui, 
paaugliui, jei toks namuose yra, vi- 
suomet surastinas, turint gerus no- 
rus. Ir kėdutė ar kėdė, stalelis ar 
stalas, knygų lentyna ar žaislų spin- 
telė visuomet atrastina, o ameriko- 
niškomis sąlygomis ir puikiai įtaiso- 
ma. Gal sunkiau su suaugusio nuo- 
taikomis, bet ir jos atsirastų, jei tik 
būtų geri norai. 

M. Montessori kreipia didelį dėme- 
si į pojūčių lavinimą. Tai irgi su- 
daro jos sistemos kertinį akmenį. 
Aristotelis ir vėliau Tomas Akvinie- 
tis yra pasakęs: nieko nėra mūsų 


Prof. Zenonas Ivinskis, gavęs šių me- 
tų “Aidų" mokslo premiją už veikalą 
rankraštyje “Vysk. Merkelis Giedrai- 
tis ir jo laikų Lietuva". 


prote, ko anksčiau nėra buvę mūsų 
pojūčiuose. M. Montesscri teigia, kad 
mūsų socialinė aplinka veikia vaiką 
chaotiškai (panašias mintis yra sklei- 
dęs ir Rousseau), kad gauti įspū- 
džiai nėra išgyventi, ir dėl chaotiš- 
kai gaunamos išorinio pasaulio me- 
džiagos atsilieka mūsų pojūčiai. 
Mokslininkė kreipia dėmesį į lytėji- 
mo pojūčio atrofiją. Tas pojūtis turi 
didelės reikšmės, išorinio pasaulio 
įspūdžius pagaunant ir juos pertei- 
kiant intelektui. Montessori, norėda- 
ma apsaugoti normalų vaiko pojū- 
čių išsivystymą, yra parucšusi visą 
cilę medžiagos, kaladėlių, geometri- 
nių figūrų pavidalu. Tai vartojama 
pojūčiams lavinti. Tik teoretiškai 
montesorinė medžiaga atrodo negy- 
venimiška. Kas stebėjo vaikus, tas 
žino, kaip jie mėgsta dėti akmenė- 
lius ar sagutes į vieną dėžutę, ir jas 
iššmę, vėl dėti, ir taip be galo. Su- 
augę yra matę, kiek nervų reikia su 
vaikais “prarasti", kai vaikas išbars- 
to sagas ar smulkius daiktus. Su- 
augęs tik spėja jas surinkti, o vai- 
kas vėl barsto. Vaikas lavina savo 
pojūčius. Tas vyksmas eina sponta- 
niškai, tik netinkamoje vaikui bar- 
nių aplinkoje. M. Varnienės monte- 
scrinio tipo darželyje Kaune ne vie- 
nas suaugusiųjų nustebdavo, kaip 20 
vaikų kambaryje vieni tyliai sedi ir 
nesimuša, kada auklėtoja išeina. Vai- 
kai, įsitraukę į savo darbą, kuo 
kruopščiausiai dėsto kaladėlės, nešio- 
ja raides ir žodžius, skalbia po 40 
kartų vieną nosinę, prosija ir nei 
nemano skelbti įprasto karo suau- 
gusiems. 


Pojūčiai lavinami tam, kad vaikas 
per jucs pažintų pasaulį, 0 vėliau 
eitų prie vaidinių ir protavimo, šis 
principas yra taikomas ne tik dar- 
želiuose, bet ir mokykloje. Vaikai iš- 
moksta skaityti, specialiai nesimoky- 
dami. Jie nešioja iškarpytas raides, 
iš tų raidžių sudeda tokius žodžius, 
kurių žymimą daiktą gali pamatyti. 
Pvz., žodį "stalas" vaikas išdėsto 
ant stalo, "kėdė" ant kėdės, “lubos" 
— Su bloku kelia žodį iki lubų. Mo- 
kykloje taikcmas panašus metodas 
skaičiavimui, geografijai, gamtai. 
Yra speciali medžiaga, kurią vaikas 
mato ir paliečia. Lavindama pojū- 
čius, M. Montessori padeda vaikui 


laipsniškai įprasti teisingai pagauti 
išorinį pasaulį, nedarant iliuzijų ir 
iškrypimų. 


M. Montessori vaiką lyg išskiria 
iš turimos aplinkos. Vaikui sudaro- 
mos tokios sąlygos, kad jis gautus 
įspūdžius galėtų išgyventi, kad tie 
įspūdžiai paliestų vaiko sielą. šiuo 
metodu vaikai pratinami giliau išgy- 
venti grožį, draugystės ryšius, gam- 
tos įspūdžius, lyg paruošiant vaiką 
nesiblaškyti ateityje tarp visko, kas 
traukia akį. 

Išeidama iš principo, kad vaikui 
būtų perteikiamas pasaulis tikroje 
jo vertėje, Montessori nepageidauja 
fantastinių pasakų, kurios vaiką nu- 
kreipia nuo realybės, per stipriai 
veikdamos vaikų nervų sistemą. 


Fantastinės pasakos nė kiek nela- 
vina vaiko fantazijos, nes jis, var- 
todamas ir labai konkrečią medžia- 
gą, kaip spalvas ir formas, savo fan- 
tazijcs polinkius patenkina ir juos 
lavina. Tai įrodo vaiko piešiniai, pie- 
šiami panaudojant specialias geo- 
metrines formas, kad apsaugojus vai- 
ko neįprastą ranką nuo netikslių li- 
nijų. Jei pirmieji vaiko piešiniai yra 
labiau stilizuoto pobūdžio, tai, įgavęs 
piešimo techniką, vaikas gan tobulai 
prieina prie laisvojo piešinio. Mon- 
tes:ori pažiūra į fantaziją iš esmės 
skiriasi nuo įprastos Nuomonės. 

Mcntessori sistema yra ne tik 
mokslinė, bet ir auklėjimo sistema. 
Montessori principai — tai pagrin- 
dimas, paaiškinimas auklėjimui nau- 
dojamo'o metodo. Montessori auklė- 
jimas apima ir religinę sritį ir jai 
teikia pirmaeilę reikšmę. Įdomu, kad 
religiniam auklėjimui yra išlaikytas 
tas pats pojūčių naudojimo princi- 
pas. Vaikams įtaisoma koplytėlė su 
mažu altoriumi, kad jie galėtų pa- 
tys altorių tvarkyti ir prižiūrėti. Al- 
toriaus žvakidės, liturginiai indai 
padaromi miniatiūrinio dydžio, leng- 
vai vaikams prieinami stebėti. M. 
Varnienės darželyje Kaune vaikai la- 
bai mėgdavo gegužines pamaldas, 
net primindavo auklėtojai, kad rei- 
kai jau žvakes degti, reikia ruoštis. 


Prel: 
“Aidų" mokslo premijos mecsnatas 


Pranciškus Juras, šių metų 


Vaikai su dideliu susitelkimu tvar- 
kydavo altorių ir melsdavosi. Pamal- 
dų metu Montessori nepageidauja su- 
augusiųjų pamokymų ir nurodymų, 
kaip vaikas turi elgtis. Visi nurody- 
mai vaikui turi būti duoti prieš pa- 
maldas, kad netrukdytų vaiko susi- 
telkimo. 


Aplinkos pritaikymas, suaugusiųjų 
pasiruošimas vaiką auklėti, pojūčių 
lavinimo metodas, darbo idėja nuo 
mažens — visa tai tik priemonė, ne 
esmė. Esminis dalykas Montessori 
sistemoje yra pats vaikas. John Loc- 
ke yra pasakęs, kad vaiko siela yra 
“tabula rasa'' baltoji lenta, ku- 
rioje auklėjimas įrašys, ką norės. 
Montessori yra priešingos nuomonės. 
Auklėjimas nieko negali įrašyti, nes 
vaiko siela yra potencijoje glūdinti 
asmenybė, kuri prie palankių sąly- 
gų gali išsivystyti, arba netinkamos 
auklėjimo sąlygos gali normalų bren- 
dimą iškraipyti. Montesorinis meto- 
das nori padėti vaikui vystytis, bran- 
dinti jo įgimtas galias ir saugoti 
vaiko augimo ir brendimo vyksmą 
nuo iškrypimų. Montessori remiasi 
Evangelijos posakiu: neįeis:te į Dan- 


gaus Karalystę, jei nebūsite kaip 
vaikai. 

Taigi, vaikų siela yra kažkuo 
augštesnė, kaip suaugusiųjų siela. 


Tam grožiui pažinti ir jam pajausti 
Montessori skiria savo stebėjimus 
vaikų pasaulyje. Į vaiką Montessori 
žvilgsnis kreipiasi, kaip į nepažintą 
suaugusiojo sielos pavyzdį, kaip į bū- 
tybę, kuri dėl savo naivumo, savo 
skaistumo yra artimesnė rojaus gy- 
ventojams. Čia yra esminis skirtu- 
mas tarp Montessori psichologinio 

vaikų stebėjimo ir tarp stebėjimo, 
pravesto pozityvistų mokslininkų. Jei 
Piaget, Charlotte Buehler vaiko ste- 
bėjimui masto dažnai jieško gyvulių 
psichologijoj ar  primityviojo  žmo- 
gaus sieloje, Montessori to nedaro. 
Ji iškelia vaiko didesnį jautrumą, 
kaip suaugusiojo, tikslesnį vaiko pa- 
stabumą, smulkmenų įsiminimą, re- 
akcijas į švelnius įspūdžius, vaiko 
pasitikėjimą ir tvarkos pameėgimą, 
kaip žymes, kurias vaikas vėliau 
praranda. Montessori žvilgsnis į vai- 
ką yra naujas, daug naujesnis kaip 
Rousseau, kurio įtakoje, be abejo, 
buvo italų mokslininkė. 

Ar taikytini Montessori principai 
kasdienybėje, kurioje nėra brangių 
jos reikalaujamų priemonių? Kas 
įsigilina į vaiko sielą kasdienybėje, 
kam ji įdomi, kaip naujiena ir bran- 
genybė, atėjusi į šį pasaulį, tas atras 
noro ir laiko duoti vaikams tinkamų 


ALBERTAS 


Po E. Fermi mirties, nė pusei me- 
tų nepraėjus, mirė Albertas Einstei- 
nas. Kas buvo Einsteinas, žino visas 
pasaulis. Jo vardas nereikalingas jo- 
kių didingų epitetų. Mirė žmogus, 
kuris žmonijos minties istorijoje 
pradėjo naują erą, pasireikšdamas 
kaip viena iš epochinių asmenybių. 

XVII-XVIII šimtmečių mokslo ir 
mąstymo revoliucija, konkretizuota 
Bacono Verulamiečio “Novum Or- 
ganum"', įvykdyta Izaoko Newtono, 
pakeitė mokslo pagrindus ir pažiū- 
ras bei galvojimo būdą. Bet patsai 
Newtonas kukliai tvirtino, kad jis 
stovįs prieš visą vandenyną žinių 
ir pasisėmęs iš jo tik vieną stiklinę. 
Einsteinas nuėjo toliau ir pasisėmė 
jau žymiai didesnį indą žinių iš to 
vandenyno. 

Kaip XX amž. mokslo revoliuci- 
jos tikra personifikacija, Einsteinas 
negriovė nieko, ką sukūrė Newto- 
nas. Jis tik Newtono teorijas pada- 
rė specialiais savųjų teorijų atvejais. 
Jo atskleisti horizontai buvo tiek 
platūs, kad apėmė Newtono minties 
horizontus. Einsteino dėka mokslas 
pradėjo žiūrėti į pasaulį ne iš žemiš- 
kų, bet iš kosminių augštybių ir 
galvoti apie visatos apraiškas daug 
gilesnėmis ir platesnėmis kategori- 
jomis. Čia ir yra Einsteino didybė. 
Kai susipažįstame su kosmogoninė- 
mis teorijomis de Sitterio arba gar- 
siojo kanauninko Lemaitre, ar skai- 
tome Eddingtono išvedžiojimus apie 
besiplėčiančią visatą, mes aiškiai 
matome, kad viso pagrinde yra Eins- 
teino idėjos ir galvojimas, nors kai 
kurie iš tų mokslininkų prieina ir 
prie kiek skirtingų išvadų. 

priemonių lavinti pojūčiams, laiko su 
vaikais bendrauti ir spręsti jų pro- 
blemas, pradžioje mažas ir naivias, 
vėliau sunkias ir rimtas. Kas į vai- 
ką pažvelgs Evangelijos akimis, tam 
nesunku bus saugoti vaiką nuo ne- 
reikalingų per didelių įspūdžių ir 
įtakų, nervų sistemos perkrovimo 
vaizdais ir garsais, tas saugos savo 
vaiką, kaip saugojama yra trapi gė- 
lė šaltą rudens naktį. Vaiko siela 
yra dažnai turtinga gabumais ir 
įgimtais gerais polinkiais, kuriuos 
išrauna arba iškraipo aplinka, atneš- 
dama nereikalingų vaidinių ir žinių 
antplūdžius, arba netinkamo elgesio 
dūžius. Mes dažnai esame savo vaikų 
sudužusio gyvenimo liudininkai, — 
gyvenimo, kuris buvo mums patikė- 
tas saugoti ir kurio mes prižiūrėti 
neįstengiame. 


Elena Vasyliūnienė 


EINSTEINAS 


Einsteinas drąsiai pasuko nauju 
keliu ir išvedė mokslą iš akligatvio, 
į kurį jis buvo patekęs. Einsteinas 
genialiai išaiškino klaidingą supra- 
timą tokių principinių ir, atrodo, ne- 
sugriaunamų mokslo sąvokų kaip 
erdvė, laikas, medžiagos ir energi- 
jos kiekio pastovumas. 


Kai Einsteinas 1905 m. paskelbė 
apibrėžto reliatyvumo teoriją ir 1915 
m. bendrą reliatyvumo teoriją, dau- 
gumas mokslininkų nesuprato visos 
jo išvedžicjimų svarbos. Ir pats Eins- 
teinas yra pasisakęs, kad tik vos 
keliolika mokslininkų teisingai jį bu- 
vo supratę. Tik 1919 m., per saulės 
užtemimą atliktais bandymais pasi- 
tvirtinus jo numatytiems šviesos 
spindulių išlenkimams, apie Einstei- 
no teorijas prašneko ne tik mokslo 
pasaulis, bet ir filosofai, pradedant 
tokio masto filosofu kaip Bergso- 
nas. Ir plačioji visuomenė susidomė- 
jo naujomis teorijomis. 

Einsteinas buvo plačių pažiūrų as- 
menybė, ne tik mokslininkas, bet ir 
filosofas, supratęs svarbų mokslo 
vaidmenį žmonijos gyvenime ir jos 
auklėjime, — ne tik augštą mokslo 
paskirtį, bet ir jo pareigą. Jis bu- 
vo tikintis žmogus, nesigėdijęs savo 
religijos formalumų. Galim pastebė- 
ti, kad jis tikėjo sielos buvimu, bet 
netikėjo jos nemirtingumu. Bet jo 
turėta ir silpnybių, vaizdžiai paste- 
bimų jo naiviuose pasisakymuose kai 
kuriais politiniais ir visuomeniniais 
atvejais. Aišku, tai pasitaikydavo dėl 
to, kad tas didysis žmonijos genijus 
tikrai buvo ne šios žemės ir jos 
smulkmenų gyventojas, o kosminių 


Albertas Einsteinas 


erdvių mąstytojas. Didelis ir kuklus 
ne tik mokslininkas, bet ir Žmogus. 

Einsteinas gimė Vokietijoje, Ulmo 
mieste, žydų šeimoje, 1879 m. kovo 
14 d. Dėstė teoretinę fiziką eilėje 
universitetų, Ciuriche, Berlyne, Pra- 
goje, o nuo 1933 m. iki mirties dirbo 
Princetone, Institute for the Ad- 
vanced Studies. 1921 m. jis gavo No- 
belio premiją, o eilė viso pasaulio 
garsiųjų. universitetų pagerbė jį 
mokslo garbės titulais. 

Jo didieji mokslo darbai nesiribo- 
ja tik apibrėžta ir bendra reliatyvu- 
mo teorijomis, bet siekia platesnių 
mokslo sričių, teoretinės fizikos, Ma- 
tematikos, fizinės chemijos, kosmo- 
goenijos. Paskutiniu laiku jis stengė- 
si apjungti gravitacines ir elektro- 
magnetines gamtos apraiškas, jieško- 
damas joms apibendrinančių formu- 
lių. 

Einsteino darbus ir jų reikšmę 
mokslui ir žmonijai sunku pilnai nu- 
šviesti trumpame straipsnyje. Gana 
jau bus pasakyti, kad jo teoretiniai 
darbai atvėrė žmonijai kelią į ato- 
minį amžių, su visomis jo geradary- 
bėmis (pvz. medicinoje) ir baisybė- 
mis ir su milžiniškais galimumais 
ateičiai. Dėl tų galimumų ir jų tei- 
singo panaudojimo žmonijos gerovei 
patsai Einsteinas sielojosi gal dau- 
giau negu kas kitas, nes galėjo gi- 
liau į juos įžvelgti ir sąmoningiau 
numatyti. 

Tenka tik pridurti, kad Einsteino 
darbai tiesiogiai surišti ir su Lietu- 
va, nes jo sukurta reliatyvumo teo- 
rija ir pasaulio erdvės koncepcija, 
kaip begalinės, ribotos, keturių ma- 
tavimų erdvės, buvo matematiškai 
apipavidalintcs ir gražiai suformu- 
luotos Lietuvoje gimusio matemati- 
ko Minkovskio. 


Jonas Rugis 


MENINIS 


NIMAS 


MŪSŲ INFORMACIJOS REIKALAI 


Esame pratę kukliu informacijos 
vardu vadinti visa, kas rišasi su mū- 
sų noru kuo plačiau pasaulyje išlai- 
kyti gyvą Lietuvos vardą, išgarsinti 
dabartines jos kančias bei norą at- 
gauti nepriklausomybę. Tuo pačiu 
kukliu vardu vakarų aliantai vadino 
praeito karo metu propagandinės in- 
st.tucijas, kurios, ypač pas anglus, 
buvo visai neblogai pastatytos. Ašies 
valstybės tam reikalui naudojo pro- 
pagandos vardą ir turėjo tokio vardo 
ministerijas, kurių žinioje buvo ne tik 
spauda, radijas ir kitos informacijos 
žinybos, bet net ir tokios institucijos, 
kaip teatras, kinas ir pan. Propagan- 
dcs varčas iš tikrųjų yra tikresnis 
mūsų aptariamojo reikalo pavad'ini- 
mas, tačiau jau esame įpratę laiky- 
tis informacijos vardo, turkūt, pa- 
gerbdami vakariečių tradiciją. Prie 
to vardo pasiliksime ir šiame straips- 
nyje. 


KĄ INFORMUOTI? 


Informacija yra mūsų pagrindinis 
ginklas šiandieninėje situacijoje. Už- 
tat turime aiškiau ir planingiau tąją 
informaciją vykdyti. Pirmiausia turi- 
me žinoti, kam toji informacija ski- 
riama. 


a) Savos gyvosios visuomenės 
informavimas 

Tąji uždavinį pirmcj eilėj atlieka 
gana gausi lietuviškoji spauda. Mū- 
sų laikraščiai, žurnalai, įvairūs ne- 
perijodiniai leidiniai turi dvejopą už- 
davini: 1. palaikyti mūsų visuome- 
nėje gyvą kovos už Lietuvos laisvę 
ir lietuvybės išlaikymo sąjūdį, 2. in- 
formuoti, kas dedasi pasaulyje ir ko- 
kios yra mūsų perspektyvos. 

Toje informacijoje talkininkais ša- 
lia spaudos yra radijo valandos, įvai- 
rūs susirinkimai, paskaitcs ir pan. 
šituo keliu mes pasiekiame pačią gy- 
viausia, lietuviškai tebekalbančią ir 
savo tautos reikalais besisielojančią 
savo emigracinės visuomenės daį. 
Nors toj informacijoj būna perdaug 
nepateisinamų diskusijų. perčaug 
skaitytoją dezorientuojančios medžia- 
gos, tačiau vistiek turime sutikti, kad 
mūsų lietuviškoji spauda atlieka ga- 


na svarbią mums rūpimos informa- 
cijos prievolę. Galima tik pageidau- 
ti, kad perijodiniai leidiniai vengtų 
aštresnės polemikos tais klausimais, 
kurie mums visiems yra bendri ir 
gyvybiniai, 

Iš kitos pusės, įvairios mūsų insti- 
tucijos turi pasirūpinti, kad mūsų 
spaudai lengviau būtų prieinama rei- 
kalingoji informacija. Mūsų laikraš- 
čiai nėra turtingi, nevisur jie gali 
turėti savo atstovus, ne visada pa- 
jėgia laiku aplankyti gyvybines mū- 
sų institucijas. Per mažai turime 
spaudos konferencijų. Ši vakarų pa- 
saulio informacijai charakteringa in- 
formacijos priemonė mūsų per ma- 
žai vartojama. Jeigu JAV preziden- 
tas šalia savo milžiniškų prievolių 
gali surasti laiko kas savaitę pasi- 
kalbėti su spaudos atstovais, juo la- 
biau tokio laiko turėtų surasti mūsų 
pareigūnai. Spaudos konferencijos 
rėmuose žymiai paprasčiau ir leng- 
viau išaiškėtų eilė klausimų, kuriems 
šiaipjau skiriama gausybė diskusi- 
nių straipsnių. Taip pat mūsų spau- 
doj daugiau vietos turėtų rasti ob- 
jektyvūs reportažai, liečią įvairias 
mūsų gyvybines problemas. Ligi šiol 
savo įvairių sričių veikėjų pavardes 
daugiausia sužinome iš polemikos, 
kurioje dažnai trūksta saiko. Tos po- 
lemikos galėtų būti kiek mažiau, o 
reportažų daugiau. Mūsų laikraščiai 
yra daugiausia surišti su srovėmis ar 
kitaip pavadintais politiniais jungi- 
niais ir užtat jų redaktoriams sun- 
kiau yra susidoroti su objektyvia in- 
forfacija. Tačiau tąja linkme turime 
eiti. Tam tikslui turime ir ugdyti iš 
savo tarpo didesnį kiekį sumanių re- 
porterių. Turime gerokai keisti iš 
Lietuvos atsivežtą pažiūrą, kad re- 
porteris yra koks antraeilis spaudos 
darbininkas, o žinoti, kad geras re- 
portažas ne tik apie didžiuosius pa- 
saulio įvykius, bet ir apie kasdieni- 
nio mūsų gyvenimo reiškinius yra 
pagrindinė ir įdomiausia laikraščio 
medžiaga. 

b) Lietuviškai neskaitančios liet. 
visuomenės informavimas 


Turime pripažinti, kad daugumas 
užsieny gyvenančių lietuvių nebeda- 


lyvauja. mūsų organizacijose ir ne- 
beskaito mūsų spaudos, ne tik lietu- 
viškai spausdinamos, bet ir jiems 
suprantama kalba. Tai lietuvių emi- 
grantų vaikai, kurie paklausti mie- 
lai prisipažįsta esą lietuviais, kurių 
dažnas dar lietuviškai supranta, ku- 
rių nemaža dalis eina melstis į liet, 
parapijų bažnyčias, bet kurie visais 
kitais atvejais neturi jokio kontakto 
su mūsų lietuviškuoju gyvenimų. 
Noriu imti porą pavyzdžių iš JAV 
liet. gyvenimo. Tokių pavyzdžių, be 
abejo, bus ir Lotynų Amerikoj bei 
kitur. Lietuvių šeima. Namie varto- 
jama lietuvių kalba. Čia išaugę vai- 
kai visi supranta tėvų kalbą. Tačiau 
kai toj šeimoj parodai “Vytį" ar Lie- 
tuvos trispalvę, ne visi šeimos nariai 
gali pasakyti, kas čia yra. štai kitos 
šeimos augštuosius mokslus išėjęs 
narys, suprantąs lietuviškai, kreipia- 
si į JAV atitinkamą įstaigą gauti 
valdiškai vietai. Toje vietoje reikėtų 
nusimanyti apie lietuvių reikalus. 
Kai amerikietis ne lietuvių kilmės 
valdininkas paklausė kandidatą, kas 
yra P. Žadeikis, ką žino apie ALT, 
kas yra M. Krupavičius ir panašiai, 
į tuos klausimus kandidatas negalėjo 
atsakyti. Tokių asmenų yra, deja, 1a- 
bai daug. Imkime dar skaudesnį pa- 
vyzdį. Susirinko liet. parapijos mo- 
kyklos mokinių tėvai į mokslo metų 
baigimo iškilmes. Absoliutė tų tėvų 
dauguma yra Amerikoj augę lietu- 
viai. Mokyklos baigimo iškilmės su- 
tapo su birželio 13. Tos mokyklos 
vadovui atrodė, kad bent trumpai 
reikėtų susirinkusiems ir apie tai už- 
siminti. Išėjo žinomas veikėjas, taip 
pat čia augęs lietuvis, ir anglų kal- 
ba trumpai priminęs tos dienos skau- 
džią reikšmę, paprašė priimti atitin- 
kamą rezoliuciją. Koks buvo skaudus 
nustebimas, kai po to nemaža susi- 
rinkusių dalis reiškė nepasitenkini- 
mą, kam buvo kelios minutės sugaiš- 
tos ne tiesioginiams mokyklos bai- 
gimo reikalams. 

Tie ir panašūs pavyzdžiai rodyte 
rodo, kad jeigu siekiame informuoti 
ne lietuviškąją visuomenę, pirmoj ei- 
l6j turime sustiprinti informaciją 
tarp lietuvių kilmės žmonių. Spaus- 
dinami leidiniai anglų ir kitomis kal- 
bomis jų nepasiekia ir labai reikia 
pajieškoti naujų metodų pasiekti tą 
savo tautos dalį. Manyčiau, kad tai 
turėtų įeiti į ALT ir jos skyrių arti- 
miausių uždavinių eilę. Negalime nu- 
moti ranka ir pasakyti, kad čia nie- 
ko negalima padaryti. Patį aukų rin- 
kimą galėtume taip pat žymiai iš- 
plėsti ir iš dalies panaudoti informa- 
cijai, platindami ženklelius, kurių 
dabar neturime, ir panašiai. Nebega- 
lime pasitenkinti vien tais lietuviais, 
kurie visur ateina ir visiems reika- 
lams duoda. Laikas mums nueiti pas 
tuos lietuvius, kurie niekur nebeatei- 

na ir niekam neduoda, bet ateitų ir 
duotų, jeigu būtų paskatinti. Lietu- 
vos reikalai laukia daugiau misijo- 
nieriškos veiklos. 


c) Viešosios pasaulio opinijos 
organizavimas 


Viešąją pasaulio opiniją pasiekti 
mažos tautos žmonėms ne taip leng- 
va. Negalime pasakyti, kad ji nėra 
pasiekiama. Jeigu kasmet keliasde- 
šimt JAV kongreso narių sako kal- 
bas apie Lietuvą, jeigu kasdien ra- 
dijo bangomis per “Voice of Ameri- 
ca"1) įvairiomis kalbomis nagrinėja- 
mas visų komunizmo pavergtų, taigi 
ir mūsų tautos, likimas, jeigu kiek- 
vienoj šaly turime nemaža savo tau- 
tos draugų, būtų neteisinga, jei ma- 
nytume, kad viešoji pasaulio opinija 
visai neinformuojama. Betgi ta link- 
me niekada nebus perdaug padaryta. 
Tat visais galimais būdais turime 
stiprinti viešosios pasaulio opinijos 
organizavimą savo naudai. Jeigu to- 
kiu keliu eidami pasiekėme to, kad 
JAV Kongresas tyrinėjo Lietuvos 
pavergimą ir jeigų tuo pasinaudojo 
visos anapus geležinės uždangos 
esančios tautos, tai reiškia, kad mū- 
sų tautos vardui duota daugiau oru- 
mo ir tarp pavergtų tautų, kad, lais- 
vės laikams atėjus, mes turėsime tų 
tautų tarpe pelnytai svarų žodį. 


INFORMACIJOS POBŪDIS 


Ncrėdami pasiekti platesnius ku- 
rios visuomenės sluogsnius, turime 
stengtis įeiti į tą visuomenę su lite- 
ratūra, kuri turėtų šiuos tris ypa- 
tumus: 1. turėtų kuo stipresnį doku- 
mentinį pobūdį, 2. nebūtų ilga, 2. bū- 
tų iliustruota ir gražiai atrodytų. 

Kaip leisti reklamines brošiūras, 
galime nemaža pasimokyti iš įvairių 
sričių reklamos, kuri taip plati ypač 
anglo-saksų kraštuose. šito tikslo 
siekdami, per praeitąjį dešimtmetį 
neperdaug tesame nuveikę, ir tai 
daugiausia, turbūt, dėl to, kad sto- 
koiame dokumentinės medžiagos. Per 
pastaruosius metus yra pasirodę tuo 
keliu vedančių leidinių. 


šalia brošiūrų reikia ir dokumen- 
tinio pobūdžio veikalų, skirtų Lietu- 
vos bylai nagrinėti ir išleistų di- 
džiosiomis pasaulio kalbomis. Tąja 
linkme labai netoli nueita. Žmonių 
tam darbui būtų, būtų gal ir lėšų, 
bet trūksta iniciatyvos ir sutarimo. 
Reprezentaciniai leidiniai apie Lietu- 
vą dar Vokietijoj buvo išleisti gana 
gražiai vieno asmens. Bet po to nie- 
ko naujo neturime. 


1) Čia pastebėsim, kad “Amerikos Balsas' 
programas lietuvių kalba duoda iš Va- 
šingtono ir Muncheno. Lietuvių kalba 
programas taip pat duoda Vatikano ra- 
dijas, valdinės Romos ir Madrido stotys. 

Informacija ne lietuvių spaudoj 
yra labai svarbus ir niekada neap- 
leistinas dalykas. Toj srity ne kažin 
kiek tesame nuveikę. Turime lenkti 
galvą K. čibirui, kuris vienas savo 
iniciatyva daug prirašo Lotynų Ame- 
rikos spaudoj. JAV nė vieno tokio 
žurnalisto neturime. Tikrai nėra neį- 
manoma įlįsti į didžiuosius Ameri- 
kos laikraščių koncernus ir ten įsta- 
tyti savo žmones, kurie laikas nuo 
laiko aptarnautų tų didžiųjų spaudos 
junginių laikraščius, siekiančius de- 
šimčių milijonų tiražus. Atskiram as- 
meniui į tuos laikraščius pralįsti 
daug sunkiau, bet per jų centrus 1a- 
bai laikas pamėginti. Turime pakan- 
kamai galinčių rašyti anglų kalba, 
turime tam šiuo momentu ir gana 
palankią politinę atmosferą Ameri- 
koje. To paties siektina ir kituose 
kraštuose. Latviai jau tuoj po karo 
aprūpino savo straipsniais didžiuo- 
sius vokiečių laikraščius, o mes, tur- 
būt, ir dabar to nepadarėme. O kaip 
D. Britanijoj, Prancūzijoj, Italijoj? 


žodinčž informacija. Nelabai daug 
ir čia nuveikėme. Atrodo, kad tai 
daugiau privačios iniciatyvos sritis. 
Kiekvienos vietos veikėjams reikia 
jieškoti savų kelių. Žinau, kad prieš 
porą metų į vieną universitetą Mano 
gaimynystėj važiavo keletas vyrų su 
pranešimais studentams ir vežėsi 
chorą. Žinau, kad dr. Pr. Padalis, 
kai gyveno Detroite, rengė daug pa- 
našaus pobūdžio paskaitų. Yra ir 
daugiau vietų, kur tokie dalykai da- 
rcmi. Tikrai galėtume įtraukti į in- 
formacijos darbą dabar studijuojantį 
jaunimą ir įvairiose augštojo moks- 
lo įstaigose dirbančius savo profeso- 
rius. Svarbu, kad tokie dalykai ne- 
būtų vien partizaniniai atskirų as- 
menų pasireiškimai, o įgytų visuo- 
tinesnio pobūdžio. 


Kultūrininkų  vaidmui. Tremtinių 
stovyklų gyvenimo metais nemaža 
daryta pastangų siekti kuo didesnės 
kultūrinės reprezentacijos ne lietu- 
vių tarpe. Organizuota daug meni- 
nių kolektyvų, rengti koncertai oku- 
pacinių jėgų daliniams, rengti taip 
pat koncertai įvairių tautų žmonėms. 
Tada buvo daugiau laiko ir galimy- 
bių organizuoti įvairius meninius 
junginius. Europoje taip pat buvo pa- 
lankesnė dirva tiems kolektyvams 
reikštis. Išsibarsčius po kolonijalinius 
kraštus, šitos galimybės žymiai su- 
mažėjo, tačiau neišnyko. Nors ir 
JAV. Čia vyrauja kiek skirtingas 
skon's, čia yra taip pat labai stip- 
rių meno jėgų, surinktų iš viso pa- 
saulio. Ogi mūsų meno jėgos, pri- 
verstos iš pirmos dienos pelnytis vi- 
siem žinomu būdu kasdieninę duoną, 
sunkiai gali rungtis su čionykščių 
tradicijų menininkais. Bet ir tokicse 


aplinkybėse negalima nuleisti rankų. 
Pagarba tautiniam menui ir čia yra. 
čia taip pat rengiami įvairių tautų 
dainos ir šokio festivaliai, kuriuose 
mūsų dalyvavimas visada turi dide- 
lę reikšmę. Kiek lengviau už muzi- 
kos meną yra pasisekę įeiti į tarp- 
tautinius sluogsnius mūsų dailės me- 
nui, kuris taip pat atlieka reikšmin- 
gą reprezentacinį vaidmenį. 

Visoks mūsų kultūrinis pasireiški- 
mas atkreipia kitų tautų dėmesį ir 
artina mus pačius prie vienas kito. 
Tad plėskime kultūrinę veiklą. 


KAS IR 
TVARKYTI 


KAIP TURĖTŲ 
INFORMACIJĄ 


Kiekvienas esame savo kenčiančio 
krašto  reprezentantais. Kiekvieno 
mūsų kasdieninis darbas, mūsų san- 
tykiai su kaimynais, mūsų privatus 
gyvenimas yra labai reikšmingi da- 
lykai savo tautos reprezentacijai. Tai 
liečia viencdai įvairių profesijų ir 
įvairaus amžiaus žmones.  Imkime 
vieną kitą pavyzdį. Atsitiktinai suei- 
tas amerikietis studentas buvo ge- 
riausios nuomonės apie lietuvius ir 
apie jų naujus ateivius dėl to, kad 
jam teko kurį laiką studijuoti Notre 
Dame universitete. Ten jo profeso- 
rium buvo prof. Stp. Kolupaila, kurį 
visi gerbė ir visi pažino kaip lietuvį. 
Savo laikų palydėjau vieną buvusį 
mokinį į čionykštę vidurinę mokyklą, 
į kurią jis norėjo įstoti. Maloniam 
nustebimui, tos mokyklos direktorius 
su ypatinga pagarba kalbėjo apie jau 
turimus naujus ateivius lietuvius mo- 
kinius ir net sakė nesuprantąs, iš 
kur jie gali būti taip drausmingi ir 
gabūs. Vadinasi, tos mokyklos mūsų 
mokiniai puikiai atstovavo savo tau- 
tai. Sunku buvo pradžioj naujiems 
ateiviams įeiti į geresnius ir savo iš- 
silavinimui atitinkamus darbus. Iš vi- 
so tada darbų trūko ir dabar jų nėra 
perdaug. Tačiau jau dabar žinome, 
kad ten, kur mūsų žmonės pateko, 
jie greitai pritapo prie gautojo darbo 
ir nusipelnė reikiamą pasitikėjimą. 
Nėra abejonės, kad pasitaiko ir nei- 
giamų pavyzdžių. Jų yra ir pareigas 
einant ir privačiame gyvenime. Bet 
galime pasidžiaugti, kad tokių nei- 
giamybių nėra daug ir kad mūsų 
tautos vardas emigracijoje yra ger- 
biamas. 


Organizuoto'i informacija. Jau esa- 
me nurodę, kad organizuotą infor- 
maciją savo lietuviškai visuomenei 
atlieka savoji spauda. Ogi informaci- 
ja kitoms tautoms ir pasaulio galiū- 
nams turi būti organizuota, planin- 
ga, stipri. Tam darbui turime su- 
traukti visas reikiamas jėgas ir su- 
daryti reikiamus kolektyvus. Nema- 
ža ir ligi šiol padaryta, bet darbas 


nebuvo pakankamai koordinuotas ir 
reikiamai išplėstas. 


DIPLOMATŲ VAIDMUO 


Mūsų reprezentacija užsieny pir- 
moj eilėj iš tiesioginių pareigų turi 
rūpintis diplomatiniai atstovai. Vieni 
jų tebeturi dar oficialų pripažinimą, 
kiti jau tokio neturi. Visų jų pareiga 
dirbti solidariai, kad mūsų tautos ir 
valstybės reikalai tarptautinėj plot- 
mėj būtų deramai atstovaujami ir 
kad apie mūsų dabartinę situaciją 
būtų nuolat iš naujo klabenama vie- 
šoji opinija. 


Turime daug džiaugsmingų faktų 
iš mūsų diplomatijos veiklos, bet ne- 
galime pasakyti, kad toji veikla bū- 
tų visais atžvilgiais patenkinama, 
ypač kiek tai liečia informacinę sri- 
ti. Negalime tenkintis vien laikas 
nuo laiko pasircdančiais atstovybių 
biuleteniais, kurie nei savo išvaizda, 
nei turiniu nėra patrauklūs ir neat- 
lieka reikiamai reprezentacinio už- 
davinio. Mūsų jauna atgimusi vals- 
tybė išleido nemaža pinigo, rengda- 
ma specialistus atstovavimui užsie- 
niuose. Tų specialistų daugumas ne- 
pateko okupantui į nagus, nes buvo 
užsieny ir čia tebėra. Tačiau jeigu 
pastatyti, pavyzdžiui, klausimą, kiek 
ir kokių reprezentacinių leidinių yra 
tie Žmonės parengę per pastaruosius 
penkiolika metų, tai atsakymas ne- 
bus stiprus. Daug mes girdime ir 
skaitome spaudoj apie jų teisę at- 
stovauti savo kraštui bei gauti atly- 
ginimus, bet daug mažiau skaitome 
apic jų nuveiktus ar planuojamus nu- 
veikti darbus. 


KITOS INSTITUCIJOS 


šalia diplomatų esama ir eilės ki- 
tų įvairių institucijų, kurios išlaiko 
žmones specialiai politiniam darbui. 
Yra atsk'rų partijų internaciolai, kaip 
žaliasis, krikščionių demokratų, libe- 
ralų, socialistu. Visuose tuose politi- 
niuose junginiuose yra mūsų atsto- 
vai ir dirba jiems pavestąjį darbą. 
Tie junginiai leidžia ir savo įvairią 
spaudą, per kurią vyksta nuolatinis 
informavimas ir apie mūsų reikalus. 
Tai daugiausia taip pat daroma biu- 
leteniu pavidalu. 

Yra Laisvos Europos Komitetas, 
prie kurio veikia ir Lietuvos Lais- 
vės Komitetas su specialiai politi- 
niam darbui pastatytais žmonėmis. 
Tas komitetas turi savo tiesiogines 
prievoles, jo nariai gyvai reiškiasi 
mūsų politiniame gyvenime. Bet ki-k 
tai liečia jo spausdintinę veiklą, no- 
rštume iškelti vieną stiprią sugestiją. 
Komitetas leidžia politikos žurnalą 
“Lietuvą — lietuviškai. Panašaus 
tipo leidinių daug išleidžia atskiros 


grupės. Mums būtų daug reikalin- 
gesnis rimtas, gražus, turiningas re- 
prezentacinis perijodinis leidinys sve- 
timom kalbom. Jeigu jau nepasisek- 
tų jį leisti keliomis kalbomis, tai 
bent vien anglų kalba reikėtų grei- 
tai pradėti tokį žurnalą. Jo bendra- 
darbiais galėtų būti ir diplomatinių 
tarnybų nariai, politikos darbuotojai 
iv šiaip įvairių sričių plunksnos žmo- 
nės. Žurnalas galėtų būti ne vien 
grynai politinio turinio. Kalbos klau- 
simas redakcijai ar bendradarbiams 
po keliolikos emigracijos metų jau 
nebegali kelti sunkumų. Tokį leidinį 
galėtume mielai pateikti kitos tautos 
skaitytojui. Jį mielai skaitytume mes 
patys bei duotume savo broliams sve- 
tur išaugusiems lietuviams, kuriems 
tėvų kalba jau sunkiau įkandama. 
Tokį leidinį nusineštų studentas į 
paskaitas ir rodytų savo draugui, nu- 
sineštų kiekvienas kitas į savo dar- 
bovietę ir ten pademonstruotų. Būtų 
labai padidintos galimybės tokiai in- 
formacijai, kokia dabar sunkiai gali- 
ma. Tai viena iš sugestijų. Ėmus ją 
vykdyti, atsirastų didesnis kontaktas 
tarp visuomeninių ir diplomatinių 
institucijų ir liktų mažiau laiko kom- 
petencijoms aiškintis. 


Medžiaga Lietuvos bylai ginti. Mes 
nežinome termino, kada prireiks kon- 
krečiai stoti į tarptautinį forumą 
Lietuvos bylos ginti, kada reikės neš- 
tis dokumentus, norimų sienų žemė- 
lapius ir pan. Nenorėtume prileisti, 
kad niekas to darbo nedirba. Atski- 
rais klausimais reikalingos studijos, 
kurias turi rengti specialistai. Kai 
bus siudijos, atsiras ir galimybės tas 
studijas išspausdinti. Šio straipsnio 
autoriaus viena iš sugestijų būtų, 
kad vieną tokių studijų mums pra- 
džiai pateiktų Romoj reziduojąs mū- 
sų diplomatas, o jį išleistų VLIK in- 
formacijos tarnyba. Tai iš vienos pu- 
sės būtų realaus darbo ir bendra- 
darbiavimo demonstracija, iš kios 
pusės būtų realus džiaugsmas visuo- 
menei, kuri kol kas tik daug girdi 
apie įvairias pretenzijas ir daug ma- 
žiau girdi apie nuveiktus darbus toj 
ar kitoj žinyboj. 


VIENO DIGNITORIAUS 
PARAGINIMAS 


Praeitais metais turėjau progos su 
viena delegacija lankyti Bostono ar- 
kivyskupą Richard J. Cushing. Tai 
labai veikli ir įdomi asmenybė. Jis 
vra ne tik įtakingas savo valdomos 
diecezijos asmuo, ne tik vertingas 
Bažnyčios dignitorius, bet ir aktyvus, 
pasižymėjęs airis. Pokalbio metu jis 
iškėlė klausimą, ar lietuviai nedaro 
tos pačios klaidos, kurią ilgai darė 
aiviai. Toji klaida buvusi ta, kad ai- 


KUN. DR. JUOZAS PRUNSKIS, 
savo žurnalistinio darbo 25 m. su- 
kakties proga paskyręs 2,500 dol. 


premijoms; “Draugui? 1000 dol., 
Liet. Rašytojų Draugijai 500 dol., 
Ateitininkų meno draugijai “šatri- 
jai'" 500 dol. ir dailininkams 500 dol. 
premijai už religinio meno kūrinį. 


riai ilgai veikė tik savo tarpe ir nėjo 
su savo šventėmis, minėjimais, spau- 
da, politine akcija į platesnę viešu- 
mą. Nežiūrint jų didelio skaičiaus, su 
tokia taktika jie nedaug galėjo lai- 
mėti. Šiuo metu, kaip visi matome, 
airiai labai viešai čia Amerikoje 
švenčia savo tautines šventes, jie tu- 
ri daug įtakos bažnytinėj hierarchi- 
joj, jie turi daug savo žmonių įta- 
kingose politikos vietose, jie daly- 
vauja didžiojoj spaudoj ir pan. 

Skaičiumi su airiais mes negalime 
prilygti, bet metodo atžvilgiu daug 
ke, galime nusižiūrėti. 


BAŽNYTINĖS H!/ERARCHIJOS 
VAIDMUO 
Daugumas lietuvių yra katalikai ir 


mums yra platus kelias išeiti su sa- 
vo reikalais per Katalikų Bažnyčios 


institucijas. Tas kelias tikrai nėra 
pilnai išnaudojamas. Laisvės kovoj 
negali būti srovinių kaprizų. Jeigu 


ši institucija gali pasitarnauti mūsų 
tautos reikalui, visų grupių bendras 
interesas turi būti kaip galima la- 
biau ja pasinaudoti. 


Vienas pavyzdžių. To paties nese- 
niai minėto dignitoriaus paskatinti, 
N. Anglijos lietuviai šių metų Vasa- 
r10 16 d. proga surengė Bostono ka- 
tedrocj maldos dieną. Pilnutėlė kated- 

ra lietuvių. Visi pirmieji suolai pilni 
lietuvaičių su tautiniais drabužiais, 
Arkivyskupas sako žodį Lietuvos rei- 
kalu. Kitos dienos laikraščiai pir- 
muose puslapiuose deda lietuvaičių 
nuotraukas, deda ilgus šventės apra- 
šymus, Ogi apie tą minėjimą, kurį 
lietuviai turėjo vien savo tarpe, net 
iv patys lietuviai ne visi žinojo. Tad 
reikia vis daugiau išnaudoti galimy- 
bes, išplaukiančias iš šios instituci- 
jos. Galime juk pasiekti ir patį šv. 
Tevą ir išgauti kokią dieną, kurią 
viso pasaulio katalikai melstųsi už 
Lietuvą, protestuotų dėl jos okupa- 
cijos, dėl tikybos persekiojimo ir pan. 
Čia reikia, kad bendradarbiavimas 
tarp mūsų pasauliečių ir dvasininkų 
sustiprėtų. 


ALT IR VLIK INSTITUCIJOS 


Informacijos biurus turi ALT New 
Yorke ir VLIK Vokietijoje. Be to, 
leidžiamas Eltos biuletenis ir itališ- 
kai. Tie biurai nėra aprūpinti nei 
didesnėmis technikos priemonėmis, 
nei gausesniu personalu. Per abu 
biuru susidaro vos keletas žmonių, 
kurių skaičiaus ir lyginti negalima 
su skaičiumi diplomatinėj tarnyboj 


PEAV-S L 


AIDŲ PREMIJA 


“Aidai'" jau ketvirtą kartą sutei- 
kė 500 dol. premiją. Dvi jų teko už 
literatūrą — Jonui Aisčiui ir Alfon- 
sui Nykai Niliūnui ir dvi už mokslą 
— Antanui Maceinai ir Zenonui 
Ivinskiui. 

Zenonas Ivinskis yra šių metų pre- 
mijos laimėtojas. Balandžio 30 d. ver- 
tinimo komisija, pirmininkaujant 
prof. dr. Antanui Kučui, vienbalsiai 
pasisakė už jo veikalą “Vysk. Mer- 
kelis Giedraitis ir jo laikų Lietuva", 
prisiųsta rankraštyje. Studija yra gi- 
li, parašyta dideliu kruopštumu, nau- 
dojant Vatikano bibliotekos dar nie- 
kur neskelbtus dokumentus. Joje su- 
telkta tiek naujos mokslinės medžia- 
gos, kad ne tiktai pilnai išryškėja to 
didžiojo lietuvio asmuo bei veikla, 
bet ir visas anuometinės Lietuvos 
istorinis laikotarpis, kuriame jisai 
gyveno. 

Premijos įteikimo iškilmės, sujung- 
ta su koncertu, šiemet įvyko Bostone 
geg. 1 d. Toje padangėje yra nema- 
ža kultūros žurnalo “ Aidų" skaityto- 
jų ir bičiulių, kai įskaitomi aplin- 
kiniai miestai — Cambridge, Brock- 
tonas, Lawrence, Lowellis, Providen- 
ce, Worcesteris ir kit. Toje pusėje 

ir kituose politiniuose biuruose esan- 
čių mūsų žmonių. Tie biurai daro, 
ką gali. Jie aptarnauja mūsų ir sve- 
timą spaudą, jie leidžia ir atskirus 
informacinius leidinius įvairiomis 
kalbomis. Jeigu nebūtų ALT infor- 
macijos biuro, mūsų Vasario 16 d. 
šventės proga girdimų šio krašto po- 
litikų pareiškimų būtų daug mažiau. 
šis biuras informuoja ir paskatina 
daugelį šio krašto atskirų asmenų ir 
institucijų. Apie to biuro veiklą lai- 
kas nuo laiko turėtume daugiau su- 
žinoti iš savo spaudos, per mažai jis 
apie save informuoja. 

VLIK informacijos tarnyba Vokie- 
tijoj turi savo uždavinius, nesiribo- 
jančius nei vien Vokietija, nei vien 
Europa. Toji tarnyba su keletu tik 
žmonių ne kažin ką gali padaryti. 
Vargu, ar pajėgsime jos personalą 
iškelti ligi minimaliai reikalingo 
skaičiaus. Norėtume siūlyti, kad toji 
informacijos tarnyba jieškotų kelių 
koordinuoti visų mūsų politinių insti- 
tucijų bei atskirų asmenų informa- 
cinę veiklą. Tada palengvėtų perso- 
nalo klausimas ir būtų stipriau ap- 
jungtos visos mūsų politinį darbą 
dirbančois ir galinčios dirbti jėgos. 

K. Mockus 


ASLRIOS 


IR KONCERTAS 


gyvena ir pats šių metų premijos 
mecenatas prel. Pranciškus Juras. 

Koncerto pradžioje “Aidų" vyr. re- 
daktorius Antanas Vaičiulaitis supa- 
žindino publiką su premijos laureatu 
prof. dr. Zenonu Ivinskiu, jau keli 
metai tyrinėjančiu lituanistiką Vati- 
kano archyvuose ir dabar tik vienam 
kitam mėnesiui išvykusiu į Vokietiją 
taip pat mokslo reikalais — pirmi- 
ninkauti Baltų Institutui. Jo pager- 
bimo žinia buvo visų džiaugsmingai 
priimta. Premijos mecenatas ir ne- 
nuilstąs lietuviškos knygos rėmėjas 
prel. Pr. Juras tarė žodį apie spau- 
dos reikšmę mūsų emigracinio gyve- 
nimo dienose. 


Koncertas pasižymėjo augšta me- 
nine programa. Operos solistė Juzė 
Augaitytė tiek liaudies dainas, tiek 
operų arijas perteikė su didžiu įsi- 
jautimu. Jos balsas buvo skaidrus, 
galingas, šviežias. Klausydami leng- 
vai ir tiksliai išpildomų sunkių da- 
lykų, koncerto dalyviai patyrė, ko- 
kioje augštumoje stovi ši dainininks, 
Visiems miela staigmena buvo ir jau- 
nas solistas baritonas Vaclovas Ve- 
rikaitis, atvykęs dainuoti iš Toron- 
to. Jo labai stiprus, turtingas ir ge- 


rai išlavintas balsas visiems padarė 
dideli įspūdį. Solistas tik šį pavasarį 
baigė Toronto konservatoriją, o jau 
daina plačiai reiškiasi visoje Kana- 
doje. Į Ameriką jis atvažiavo pirmą 
kartą su gerai parengta programa 
— lietuvių kompozitoriu dainomis ir 
Ilandelio, Verdi, Mozarto kūriniais. 
Vaclovas Verikaitis yra nepaprastas 
talentas ir jo laukia didelė ateitis 
muzikos pasaulyje, jeigu tuc pačiu 
užsidegimu, kaip lig šiol, pasišvęs 
dainos menui. 

Solistams pianu akompanavo Jero- 
n'mas Kačinskas. 

Po koncerto įvyko literatūros va- 
karas, ta proga surengtas Bostono 
Liet. Rašytojų Klubo. Vakare savo 
kūrybą skaitė rašytojai Nelė Maza- 
laitė, Antanas Vaičiulaitis, Jonas 
Aistis ir Paulius Jurkus. Po to taip 
pat Rašytojų Klubo pastangomis įvy- 
ko vakarienė, kurioje dalyvavo per 
100 žmonių. 

Pagal eilę 1955 metų “Aidų" pre- 
mija teikiama už literatūrą. 

L. A: 


TAI NENUKALBĖJIMAS 
1954 m. Aidų Nr. 10, 459 psl. aš 
trumpai buvau prisiminęs tautosaki- 
nės medžiagos falsifikaciją V. Krė- 
vės raštuose, bet jos plačiau neko- 
mentavau. Todėl J. Balys š. m. Aidų 
Nr. 3, 142 psl. rašo: “Pr. Skardžius 
neseniai nukalbėjo, tarsi kas nors 
norėtų paneigti V. Krėvės tikruosius 
nuopelnus, kurių niekas nei nemano 
užginčyti". Iš tikrųjų taip buvo. šv. 
Ministerijai įkūrus Liet. Tautosakos 
Archyvą ir tautosakinę medžiagą 
perėmus iš Human. Mokslų Fakulte- 
to, J. Balys savo laiku buvo pasiry- 
žęs patikrinti V. Krėvės tautosakinių 
raštų autentiškumą, tuo reikalu bu- 
vo nuvažiavęs į Merkinę ar net Su- 
bartonis, kiek galėdamas ten teira- 
vosi iš kaimiečių apie V. Krėvės su- 
rinktus ar vartojamus tautosakinius 
dalykus ir sugrįžęs iš tos kelionės 
paskelbė savo išvadą: V. Krėvės tau- 
tosakinė medžiaga falsifikuota! Dėl 
to V. Krėvė buvo didžiai susijaudi- 
nęs, tai jis bent kelis kartus su šird- 
gėla buvo prisiminęs, o B. Sruoga, 
tokiu V. Krėvės inkriminavimu ne- 
beištverdamas, parašė net ištisą apo- 
logiją, kurią, manau, kiekvienas no- 
rėdamas galėtų ir šiame krašte su- 
sirasti. Vėliau, būdamas Palangoj, 
V. Krėvė man pasakojo, kad jo ša- 
rūnas esąs jaunystės veikalas, išti- 
sai idealizuotas, tik jo pradžia ir pa- 
baiga tautosakiniais metmenimis ap- 
mesta, ir tcdėl jis nieko negalėjęs 
nei fals'fikuoti, nei perdirbti. Aš ji 
tuomet raminau, visaip guodžiau — 
patariau nekreipti į tai dėmesio, įro- 
dinėjau, kad kiekvienas tikras rašy- 


tojas gali savo veikaluose sukurti to- 
kius vaizdus, kurie kartais nevisai 
sutinka su konkrečia tikrove, bet 
meniškai yra realūs, tikri, 


Po to praslinko kiek laiko, žlugo 
Lietuvos nepriklausomybė, atsirado 
nauja tvarka, buvo įkurta Lietuvos 
Mokslų Akademija ir V. Krėvė pa- 
skirtas jos prezidentu. Liet. Tauvo- 
sakos Archyvas, kurio vedėju buvo 
J. Balys, automatiškai buvo įjung- 
tas į Akademiją, ir todėl tuojau kilo 
klausimas, kas bus tolimesniu jo 
tvarkytoju. Tuomet V. Krėvė-Micke- 
vičius, jau Akademijos prezidentas, 
man pranešė, kad jis norėtų, jog J. 
Balys pasiliktų savo vietoj ir toliau 
tęstų savo darbą; buvusį tautosakinį 
nesusipratimą jis pamirštąs ir iš to 
nedarysiąs jokių išvadų. Pasitaikius 
progai, aš pranešiau šią žinią J. Ba- 
liui, ir sutartu laiku susitikome Vil- 
niaus u-to slavistikos seminare trys; 
V. Krėvė, J. Balys ir aš kaip tarpi- 
ninkas. Pasikalbėjimas buvo visai 
trumpas: V. Krėvė keliais žodžiais 
pareiškė savo norą, o J. Balys pasi- 
žadėjo ramiai toliau dirbti organiza- 
cinį ir mokslinį tautosakos darbą. Aš 
džiaugiuos, kad mano tarpininkavi- 
mas nenuėjo niekais: kol dar teko 
būti Lietuvoj, aš nebegirdėjau J. Ba- 
lio jokio smarkesnio žygio prieš V. 
Krėvę. Kai V. Krėvė mirė, J. Balys 
buvo į Philadelphiją atvykęs laičotu- 
vėsna. O dabar jis viešai pareiškia, 


kad niekas tikrųjų V. Krėvės nuo- 
pelnų nei nemano užginčyti. Aš iš 
savo pusės, trumpai apie V. Krėvę 
rašydamas Aiduose, norėjau pažy- 
mėti, kad būsimasis V. Krėvės bio- 
grafijos rašytojas ir jo kūrybos ty- 
rinėtojas pasistengtų tautosakinių da- 
lykų panaudojimą jo literatūriniuose 
kūriniuose išaiškinti ne pagal tau- 
tosakinės registracijos, bet pagal li- 
teratūrinės kūrybos ir meninės vei- 
kalų kompozicijos reikalavimus. O 
V. Krėvė savo stilizuotas lietuvių pa- 
sakas ir kitus savo tautosakinius kū- 
rinius laikė ne specialiais moksliniais 
tyrinėjimais, bet literatūriniais dar- 
bais. Gal išimtį čia galėtų sudaryti 
tik V. Krėvės tautosakinės medžiagos 
(patarlių, priežodžių ir kt.) rinki- 
niai, bet jis čia nei nepretendavo į 
mokslišką apdorojimą. 

Visos šios istorijos išvada tokia: 
yra faktas, kad J. Balys savo laiku 
buvo suradęs V. Krėvės tautosakinių 
dalykų falsifikaciją, ir tai nebus 
lengva nuginčyti. Prof. M. Biržiška, 
iškeldamas patį falsifikacijos faktą, 
pasakė teisybę; bet kiek tai yra su- 
siję su “Šarūnu" ir “Dainavos šalies 
senų Žmonių padavimais", čia tuo 
tarpu nesiimu spręsti. Bet vis dėlto 
noriu pastebėti, kad V. Krėvės raš- 
tų reikalas turi būti išaiškintas ne- 
vrasilenkiant pirmiausia su kūrybi- 
ne, ne istorine tikrove. 


Pr. Skardžius. 

o Vyriausioji rinkimų komisija ga- 
lutinai baigė tikrinti rinkimų į Ame- 
rikos lietuvių bendruomenės tarybą 
davinius. Išrinkti: 

Kun. St. Yla, prel. J. Balkūnas, 
prel. Ig. Albavičius, St. Barzdukas, 
inž. A. Rudis, prel. P. Juras, muzikas 
A, Mikulskis, prof. St. Kolupaila, gen. 
K. Musteikis, kun. A. Juška, dr. J. 
Bajerčius, dr. V. Maciūnas, dr J 
Girnius, gen. M. Rėklaitis, enciklo- 
pedijos leidėjas J. Kapočius, kan. V. 
Zakarauskas, kun. Sugintas, A. Ben- 
dorius, adv. R. Skipitis, pulk. J. šle- 
petys, dr. J. Puzinas, muzikas J. Ži- 
levičius, P. Gaučys, dr. M. Gimbu- 
tienė, J. Stukas, A. Nasvytis, J. Bo- 
ley-Bolev:čius. 

o Suėjus Steigiamojo Seimo 35 me- 
tų sukakčiai, laisvėje esantieji jo at- 
stovai atsišaukė į pasaulio valstybių 
parlamentus, prašydami, darant 
sprendimus, turėti galvoje komuniz- 
mo grėsmę krikščioniškai vakarų ci- 
vilizacijai ir paveikti savo vyriausy- 
bes saugotis sutarčių, kokiu nors bū- 
du palankių pavergtųjų tautų toli- 
mesnei vergijai. Gyvų Steigiamojo 


Seimo narių dabar yra 20. Jų 13 gy- 
vena Jungtinėse Amerikos Valstybėse. 

o Lietuvių Akademinis Sambūris 
Montrealyje, kuriam vadovauja Ka- 
zys Veselka, šiemet paskelbė V. Krė- 
vės vardo 500 dol. literatūros premi- 
ją už geriausią 1954 m. išspaustą ir 
dar nepremijuotą grožinės literatūros 
knygą. Ši premija yra vienkartinė, 
tačiau Liet. Akademinis Sambūris, ją 
paskyręs, kreipsis į visas Kanados 
organizacijas, prašydamas tą premi- 
ją tęsti toliau. 

e Balandžio 15-17 d.d. New Yorke 
įvyko antrasis tarptautinis Krikščio- 
nių Demokratų Unijos kongresas. 
Unija sudaryta iš 1950 m. iš Lietu- 
vos, Latvijos, Lenkijos, Slovenijos, 
Čekoslovakijos ir Vengrijos krikščio- 
nių demckratų partijų atstovų, esan- 
čių tremtyje. Kaip šiame kongrese 
pažymėjo unijos vykdomojo komite- 
to pirm. dr. A. Prochazka, unija sa- 
vo uždaviniu laiko: 1. išlaisvinti ko- 
munistų pavergtus vidurio Europos 
kraštus; 2. atstatyti jų santvarką 
krikščioniškos demokratijos princi- 


pais; 3. jungti vidurio Europos vals- 
tybes į Europos Federaciją ir per 
ją — į pasaulinę valstybių organi- 
zaciją: Jungtines Tautas; 4. palaiky- 
ti ryšius tarp įvairių tautų krikščio- 
nių demokratų; 5. skleisti šios par- 
tijos idėjas. Kongresą atsilankymu ir 
žodžiu pagerbė New Yorko miesto 
galva R. F. Wagneris. Iš pranešimų 
dalyviai gavo vaizdą apie pavergtų 
kraštų dabartį. Apie Lietuvą kalbėjo 
prof. K. Pakštas. Pasiųsta rezoliuci- 
ja Jungtinėms Tautoms, prašant ak- 
tyviau reikštis komunistų naikinamų 
šalių vadavime. 

e Arkivysk. Metropolitas Juozapas 
Skvireckas kovo mėn. prabilo į lie- 
tuvius laiškų, kuriame primena, kad 
prieš 4 metus, gegužės 13 d., Lietu- 
va buvo paaukota Marijos širdžiai, 


e Neskaitant JAV, laisvajame pa- 
saulyje skaičiuojama apie 150,000 
lietuvių: Argentinoje 40,000, Austra- 
lijoje 7,900, Austrijoje 183, Belgijo- 
je 200, Brazilijoje 43,000 (vien Sao 
Paulo 12,000), neskaitant Brazili- 
joje gimusių, Britanijoje 9,000 (6,000 
senųjų ir 3,000 naujųjų), Danijoje 
182, Italijoje 185, Kanadoje 20,000, 
Kolumbijoje 500, Prancūzijoje 1500, 
Švedijoje 260, Šveicarijoje 50, Urug- 
vajuje 10,000, Venecueloje 2,000, Vo- 
kietijoje 7,500 (Lietuvos piliečių 3, 
400), Zelandijoje 200. 

e B. K. Balučio, Lietuvos minis- 
terio Londone, 75 m. amžiaus sukak- 
tis paminėta kai kuriose Amerikos 
lietuvių kolonijose susirinkimais ir 
paskaitomis apie jubiliatą. 

e Londono lietuviai pertvarko sa- 
vo namus. Namai įsigyti neseniai. 


e Čikagietis kun. dr. P. Marcinkus, 
nuo 1952 m. dirbęs Vatikano Valsty- 
bės sekretoriate, pakeltas prelatu ir 
paskirtas Bolivijos nunciatūros sek- 
retoriumi. 

e Brooklyne J. Svdaičio 1949 ni. 
įsteigtas ir gražiai išplėstas knygy- 
nas Gabija šį pavasarį perleistas An- 
tanui Rimydžiui. J. Sodaitis pasiliko 
x leidyklą, kuri vadinasi tuo pačių 
sabijos vardu. Kad išvengus maisy- 
mosi, perduotasis A. Rimydžiui kny- 
gynas vadinsis Laima. Jo adresas pa: 
silieka tas pats: 225 Union Ave. 
Brooklyn, N. Y Pagaliau dabar ši 
knygyną perėmė B. Jacikevičius, ži- 
nomas “Pašvaistės" gaidų leidėjas. 
B. Jacikevičius yra didelis bibliofilas 
ir turi gražius Vokietijoje leistų lie- 
tuviškų knygų bei įvairių spaudinių 
rinkinius. “Laimos knygyne jis nu- 
mato greit atidaryti šių rinkinių pa- 
rodėlę. 

e Kovo 20 d. Brooklyne nuo širdies 
smūgio mirė Rokas Židžiūnas, visą 
savo amžių praleidęs įvairiose spaus- 
tuvėse rinkėju. Jis yra Amerikoje iš- 
leidęs ir eilių rinkinį “Daug labų die- 

nų". Pasirašydavo po eilėmis Rokas 
Prakeiktasis. 


e Dr. Jonas Grinius, gyvenąs Pran- 
cūzijoje, rašo studiją apie lietuviškus 
kryžius. 

o Vinco Krėvės raštus apsiėmų 
eisti Liet. Enciklopedija. Numatomi 
5-7 tomai kiekvienas jų po 400 psl., 
įrišti kietais viršeliais. Iš anksto už- 
sisakant, veikalo kaina 25 dol. Išlei- 
dus povieniai tomai bus pardavinė- 
jami po $5.50. Liet. Enciklopedijos 
adresas: 366 W. Broadway, So. Bos- 
ton 27, Mass. 

o Dr. Zenonas Ivinskis balandžio 
mėn. išvyko į Vokietiją, kur išrink- 
tas Baltų Instituto pirmininku. Ten 
jisai gyvens iki rudens. 


e Dail. Adomo Varno paroda, su- 
rengta šį pavasarį Čikagoje jo 75 
metų sukakčiai paminėti, bus perkel- 
ta į New Yorko apylinkę — į Pr. 
Lapienės vasarvietę Stony Brock, L. 
I. Paroda rūpinasi New Yorko Liet. 
Dailininkų Draugija ir Liet. Ben- 
druomenė. Atidarymas įvyks birželio 
d. 

o Laisvame pasaulyje šiuo metu 
išeina 95 periodiniai lietuvių leidiniai, 
pradedant dienraščiais ir baigiant žur- 
nala's. Daugiausia lietuviškų leidinių 
išeina JAV-se, iš viso 55. 

e Liet. Bibliografijos tarnyba 1954 
m. suregistravo 178 knygas bei bro- 
šiūras, iš jų Amerikoje išleista 118, 
Kanadoje ir Vokietijoje po 10, Aus- 


tralijojeę — 9, Anglijoje ir Argenti- 
noje — 7. Daugiausia išleista litera- 
tūros veikalų — 43. Visuomenės 


mokslo reikalams skirtos 39 knygos 
ir knygelės, bendrybėms — 28, reli- 
ginių knygų — 27, meno — 16, kitų 
skyrių mažiau. 1950 m. buvo išleista 
141, 1951 — 164, 1922 — 190. 


«o Gen. St. Raštikis spaudai pa- 
rengė savo atsiminimus. Išleis “Lie- 


tuvių Dienos" Kalifornijoje. Genero- 
las dabar gyvena toje valstybėje St. 
Monica mieste. 


e Vokietijoje Woldemar Klein lei- 
dykla  Baden-Badene, kuri leidžia 
meno žurnalą Kunstwerk, atspaus- 
dintame 1955 m. meno kalendoriuje 
įdėjo ir dviejų lietuvių dailininkų, 
A. Galdiko ir V. Kasiulio, spalvotus 
darbus. 


e Čikagoje jau sudarytas bendro- 
sios dainų šventės laikinasis »organi- 
zacinis komitetas ir patvirtintas tos 
apygardos Liet. Bendruomenės val- 
dybos. Repertuaro komisija dabar at- 
renka dainas programai. 


e Vliko Informacijos Tarybos pa- 
stangomis Madrido radijas Ispanijo- 
je sutiko duoti kasdien 10 min. lie- 
tuvišką programą. Adresas: Lietu- 
vių radijas, Paseo gen. Primo de Ri- 
vera 25, Madrid, Espana. Prancūzų, 
belgų, olandų ir Monte Carlo radio- 
fonai, prašomi perteikti trumpą lie- 
tuvišką programą, atsisakė. 


e A. Tamošaitienė (R. R. 1, Kings- 
ton, Ont., Canada), visoj išeivijoj iš- 
garsėjusi savo taut. raštų audiniais, 
išaudė kilimą, vaizduojantį knygne- 
šius. Užsakė prel. Pr. Juras. A. Ta- 
mošaitienės studijoje ypatingas dė- 
mesys skiriamas moterų tautiniams 
drabužiams. Jos darbai yra augštos 
meninės vertės ir dažnai išstatomi 
parodose. 


«e Lietuvių Profesorių Draugijos 
Amerikoje iš 72 narių 37 yra JAV 
universitetų, kolegijų ir tyrimo 
įstaigų personalo nariai. Kai ku- 
riems įsijungti į savo profesijos dar- 
bą sutrukdė amžius bei svetima kal- 
ba. Jau 1949 m. buvo susirūpinta 
bendrais profesijos ir tautos reika- 
lais. Organizacinę komisiją sudarė 
dr. J. Zubkus, dr. A. Gylys, dr. V. 


Manelis ir kun. J. Bogušas, kurie 
paruošė draugijos statutą. šioje drau- 
gijoje yra kilęs ir Lituanistikos Ins- 
tituto steigimo sumanymas. Dabar 
rūpinamasi sustiprinti iždą, kad bū- 
tų galima teikti pagalbos nariams 
senatvėje. Taip pat norima sueiti į 
glaudesnį ryšį su priaugančiomis lie- 
tuvių mokslo pajėgomis. Liet. Prof. 
Draugijai šiuo laiku vadovauja M. 
Krikščiūnas. 

e Bendras Amerikos Lietuvių šal- 
pos Fondas (Balfas) vasario 23 d. 
JAV valdžios pripažintas visiškai sa- 
varankia šalpos organizacija, kaip 
NCWC bei kitos didžiosios labdaros 
draugijos. Dabar Balfas galės visiš- 
kai savarankiškai rūpintis imigra- 
cija į JAV pagal 1953 m. tremtinių 
šalpos įstatymą  (Refugees Relief 
Act). 


» Prof. Adomas Galdikas persikė- 
lė į naują vietą. Dabartinis jo adre- 
sas: 186 Hale Ave., Brooklyn 8, N.Y. 


» Kovo 16 d. Čikagoje mirė kun. 
Pranas Vasiliauskas, sulaukęs 84 m. 
Velionis rašė Meškuičio slapyvar- 
džiu. Buvo Liet. Rašytojų Draugijos 
garbės narys. Palaidotas Čikagoje 
kovo 19 d. 


e Kun. Jonas Vaitekūnas, Provi- 
dence, R. I., klebonas balandžio mėn. 
minėjo savo kunigystės 25 m. sukak- 
tį. Tokią pat sukaktį gegužės mėn. 
šventė ir kun. Jonas Bakšys, Roches- 
terio klebonas. Abu dvasininkai turi 
svarių nuopelnų lietuvybei. 


e Vasario 16 gimnazija išleido tre- 
čiąją laidą. Brandos atestatus gavo 
4 jaunuoliai. 

e Liepos mėn. Rio de Janeire ren- 
giamame tarptautiniame eucharisti- 
niame kcngrese ir lietuviai turi savo 
sekciją. Jų pamaldoms yra pavesta 
šv. Genovaitės bažnyčia. 


DER“ 


filosofinė studija “Laisvė ir būtis“, ėjusi per “Aidus"', dabar atspausdinta 


atskira knyga. 


Laisvė ir religija. 


JBUSRO4ZEOBEG>IKRENBISATU S 


Šiame veikale 


Knyga apima šiuos skyrius: 


Zinojimo prievarta ir tikėjimo laisvė, Laisvė ir pasaulis, Laisvė ir dievybė 
5 


Ji turi 150 pusl. ir kainuoja 2 dol. 


Knygą galima gauti “Aidų? administracijoje 


autorius moksliškai nagrinėja pagrindines Jasperso filosofijos tezes, krikš- 
čioniškoje šviesoje vertindamas jų teigiamas ir neigiamas puses. 

KNYGOS, GAUNAMOS AIDŲ ADMINISTRACIJOJE 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius—žIiURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 
120 psl. “Aidų" leidinys. 1954 m. Kaina 2 dol. 


Antanas Maceina— SAULĖS GIESMĖ. 458 psl. Išleido prel. Pr. M. 
Juras. Knygoje originaliai gvildoma šv. Pranciškaus Asyziečio pasaulėžvalga, su- 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aidų" mokslo premiją. Kaina 5 dol. 


Dr. Pr. Gaidamavičius—MILŽINAS, DIDVYRIS, šVENTASIS. 
Žmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m. Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinėje, dvasinėje ir religinėje. 

Nello Vian— šV. ANTANAS PADUVIETIS. Išvertė Antanas Vaičiulaitis. 
Išieido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 
Antano gyvenimas. Geriausia šiuo klausimu knyga lietuvių kalboje. Pažymėtina ir jos 
augšta literatūrinė vertė. 


SKAITYTOJŲ DĖMESIUI 


I šį padidintą leidinį suglaudžiama balandžio ir gegužės 
“Aidų"" numeriai. Staiga mirus raidžių rinkėjui, nebuvo įma- 

